Copyright: Pázmány Péter Elektronikus Könyvtár


Címoldal
	Nihil obstat dr. Stephanus Városi Canonicus censor Nr. 704-2/1978 Imprimi potest. Strigonii, die 1 martii A. 1978 Dr. Ladislaus Card. Lékai Archiepiscopus, Primas Hungariae Tartalomjegyzék


Isten gyermeke vagyok

Ima- és énekeskönyv katolikus gyermekek számára


Tartalomjegyzék

A könyv elektronikus változata

Kedves Gyermekek!

Ha barangolás közben ösvényre találsz...

Hiszek Istenben, ô az én mennyei Atyám

Bevezetô imádságok:

A Szentháromság dicsôítése

Keresztvetés

Katolikus köszöntés

Mi Atyánk

Az apostoli hitvallás

Katolikus hitünk fôigazságai

A hit, remény és szeretet felindítása

Üdvözlégy Mária

Az Úr angyala

Úr Jézus! Te hozzánk

Isten szól -- válaszolok neki:

Reggeli imádságok

Szívem elsô gondolata

Jó reggelt, Istenem

Istenem, Hozzád emelem

Felvirradt az Isten napja

Már kél a fénynek

Napközben

Étkezés elôtt

Étkezés után

Tanulás elôtt

Tanulás után

Szüleimért

Nagyszüleimért

Testvéreimért

Tanítóimért

Barátaimért

Hazámért

Egyházamért

Hálaimádság

Az irgalmasság lelki és testi cselekedetei

Esti imádságok:

Ó, édes Istenem

Esti lelkiismeret-vizsgálat

Mennyei Atyám

Jóságos Istenem

Családi esti ima

Esti himnusz

Hiszek Jézus Krisztusban, Ô az én Üdvözítôm

A szentségi élet

A keresztség szentsége

Hálaima a keresztségért

Ima a védôszenthez

A bérmálás szentsége

Ima a Szentlélekhez

Az Oltáriszentség

A szentmiseáldozat

Imádságok szentáldozás elôtt

Imádságok szentáldozás után

Lelki áldozás

Szentséglátogatás

A bûnbocsánat szentsége

Elôkészület a szentgyónásra

A fôparancs

Isten tíz parancsa

Az anyaszentegyház öt parancsa

Lelkiismeretvizsgálat

Lelkiismeretvizsgálat (kisebbeknek)

Bánatima

A szentgyónás módja

Imádság szentgyónás után

A betegek szentsége

Imádság betegért

Imádság betegségben

Az egyházirend szentsége

Egyházunk vezetôiért, papságáért

A házasság szentsége

Családfelajánlás

Nézd ezt a szívet!

Ima Jézus Szent Szívéhez

Jézus Szívének ígéretei

Jézus Szíve litánia

Hiszek a Szent Szívben

Kérjük mutasd meg

Jézus Szíve, te tudsz mindent

Hiszek a Szentlélekben, aki szentté alakít engem

Himnusz a Szentlélekhez

Ima a Szentlélekhez

Ima a Szentlélek hét ajándékáért

Üdvözlégy Mária, kegyelemmel teljes

Szûz Mária, égi Édesanyám

Lorettói litánia

Oltalmad alá futunk

A Szûzanya oltalmáért

Most segíts meg

Szûz szülôje Istennek

Emlékezzél meg

A szentolvasó imádkozása

Az. örvendetes szentolvasó titkai

A fájdalmas szentolvasó titkai

A dicsôséges szentolvasó titkai

A Szûzanya hálaéneke (Magnificat)

Égi Királyné (antifóna)

Az egyházi év

Együtt ünnepelek az Egyházzal

A karácsonyi idôi

Ádvent

Karácsony

A karácsonyi idô ünnepei:

Szent Miklós püspök (Mikulás)

Szûz Mária szeplôtelen fogantatása

Ádám, Éva ôsszülôk

Szent István, elsô vértanú

Szent János apostol

Újév, Szûz Mária, Isten anyja

Vízkereszt

Bosco Szent János

Gyertyaszentelô Boldogasszony

Szent Balázs püspök

Nagyböjt -- Húsvét

Hamvazószerda

Keresztúti ájtatosság

Virágvasárnap

Nagyhét

Húsvét

A húsvéti idô ünnepei:

Szent József, Jézus nevelôatyja

Gyümölcsoltó Boldogasszony

Urunk mennybemenetele

Pünkösd

Szentháromság vasárnapja

Úrnapja

Évközi ünnepek, szentek ünnepei

Szent Péter és Pál apostolok

Szünidô kezdete

Szent Goretti Mária

Szent Anna és Joachim

Szent Maximilián Kolbe atya

Nagyboldogasszony

Szent Tarziciusz

Az iskolaév kezdete

Kisboldogasszony

Mária, Magyarok Nagyasszonya

Liziôi Szent Teréz

Ôrzôangyalok ünnepe

Mindenszentek ünnepe

Charles de Foucauld vértanú

Helen Keller

XXIII. János pápa

Halottak napja

Krisztus Király ünnepe

Magyar szentjeink

Szent István király

Boldog Gizella királyné

Szent Gellért püspök, vértanú

Szent Imre herceg

Szent László király

Szent Erzsébet asszony

Árpádházi Szent Margit

Idôrendi felsorolás még néhány magyar szentrôl, boldogról

Énekeljünk az úrnak

A Szent Vagy Uram-ból átvett énekek betûrendes jegyzéke


A könyv elektronikus változata

Ez a program az azonos címû könyv elektronikus változata. A könyvet a Szent István Társulat jelentette meg 1978-ben az ISBN 963 360 678 0 számú azonosítóval. Ezt az elektronikus változatot lelkipásztori célokra a Pázmány Péter Elektronikus Könyvtár szabályai szerint lehet használni. Minden más szerzôi jog a Szent István Társulaté. A könyv szövegét Mérô Máté és Mérô Bence vitte számítógépbe.

A program tartalmazza a könyv színes illusztrációit fekete/fehér változatban (ill. 256 szürke árnyalatban). A program csak 256 színû képernyôbeállítás mellett tudja a képeket hitelesen mutatni, ha ennél kevesebb szín van definiálva, a képek torzítva jelennek meg. Ebben az esetben állítsad át a képernyôt legalább 256 színre és indítsad újra a programot.


Az énekek betûrendes mutatója
235	Adj irgalmat
61	A fényes Istenarcot
294	Ah, hol vagy
1	A kereszténységben
63	A keresztfához megyek
287	Angyaloknak királynéja
19	A szép Szûz Mária
5	Ave Mária
16	Az angyal énekel
18	Az ige megtestesült
43	Az isteni gyermeket
79	Áhitattal készülôdjünk, testvérek
109	Áldjad ember e nagy jódat
220	Áldozattal járul hozzád
173	Áldozzunk hív keresztények
213	Áldunk Isten jó szolgája
110	Áldunk téged, óh angyali kenyér
65	Áll a gyötrött Istenanyja
253	Bemegyek szent templomodba
284	Boldogasszony anyánk
174	Boldogasszony, édes
288	Boldogságos Krisztus anyja
179	Bús szívemnek
57	Buzgó szívvel ünnepeljük
58	Bûnbánóknak menedéke
59	Bûnös lelkek tisztulásra
20	Csordapásztorok
107	Dicsérd Sion Üdvözítôd
180	Dicsérjük Jézus szentséges Szûz Anyját
21	Dicsôség mennyben az Istenek
86	Dicsôség, szent áldás
285	Egek ékessége
221	Egybegyûltünk, ó nagy Isten
143	Elôtted Jézusom leborulok
112	Ez nagy szentség
9	Ébredj ember
144	Édes Jézus, én szerelmem
113	Édes Jézus, neked élek
114	Égbôl szállott szent kenyér
180B	Égi szûz virág
238	Élôk holtak szent Istene
143	Elôtted, Jézusom, leborulok
167	Felvitetett magas mennyországba
44	Fényességén e mai napnak
87	Föltámadt Krisztus
222	Futva jöttem elibéd
290	Gyászba borult egek
67B	Gyászba borult Isten csillagvára
280B	Gyôzelemrôl énekeljen
145	Gyôzhetetlen én kôszálam
51	Hamvazkodjál hívô lélek
2	Harmatozzatok
60	Hogyha hozzád járulunk
275	Hol szent Péter
146	Hol vagy, én szerelmes
181	Hozzád futok bánatommal
223	Hozzád sóhajt
116	Imádlak nagy Istenség
278	Immár a nap leáldozott
224	Induljunk testvérek
306	Isten, áldd meg a magyart
23	Istengyermek
293	Isten, hazánkért
258	Isten hozta
160	Isten legszebb temploma
225	Jertek, keresztény hívek
154	Jézusomnak Szívén
155	Jézus Szíve legtisztább szív
156	Jézus Szívét dicsérni
70	Jézus, világ Megváltója
147	Jöjj el, Jézus
97	Jöjj, Szentlélek Istenünk
259	Jöjj, Szentlélek Úristen
226	Kegyességgel hívsz, ó Jézus
227	Kegyes szemmel nézz ránk
71	Keresztények sírjatok
72	Keservesen siratja
229	Kezdôdik az ének
211	Két oszlopa igazságnak
241	Ki ragyogni látod
82	Királyi zászló jár elôl
95	Krisztus a mennybe fölmene
88	Krisztus feltámadott! Halljátok meg
118	Krisztus teste és szent vére
89	Krisztus virágunk
119	Leborulva áldlak
183	Lelkem tiszta lánggal ég
296	Magyarok fénye
185	Mária Szûzanya
161	Máriát dicsérje lelkünk
292	Máriát dicsérni
77	Megváltó királyunk
243	Ments meg engem, Uram
25	Mennybôl az angyal
205	Mennynek Királyné asszonya
203	Mennyországnak Királynéja, angyaloknak
207	Mennyországnak Királynéja, irgalmasságnak
26	Midôn a Szûz Magzatát
171	Mondj szívem dalt
122	Most az Úr Krisztusnak
123	Most lett a kenyér
210	Nagy öröm van ma az égben
188	Néked ajánljuk, Szûzanyánk
176	Néped, Isten, eléd járul
189	Nyújtsd ki mennybôl
153	Ó add, Jézusom nékem
126	Ó áldott szent Istenem
191	Ó dicsôséges asszonyság
192	Ó dicsôséges, ó ékességes
159	Ó édes Jézus, ég és föld
11	Ó fényességes szép hajnal
29	Ó gyönyörûszép
152	Ó Jézus, emlékezni rád
74	Ó Jézus, Jézus
172A	Ó Mária, drága név
194	Ó Mária, szent Szíve
127	Ó szentséges, ó kegyelmes
41	Ó szép Jézus
139	Ó Uram, nem vagyok én méltó
168	Örülj, vigadj
90	Örvendetes napunk támadt
257	Örvendezzünk, jertek
85	Örvendjetek angyalok
304	Pannóniában nôtt
32	Pásztorok, pásztorok örvendezve
98	Szállj szívünkbe nagy Isten
303	Szent Erzsébet Asszony
105	Szentháromságnak életem
299	Szent Imre herceg
102	Szentlélek Isten, szállj reánk
264	Szent olvasót imádkoztunk
129	Szent vagy, Uram
230	Szeretettel jönnek hozzád
157	Szeretlek szép Jézus
39	Szép kelet, szép nap
78	Szívünk, lelkünk most kitárjuk
177	Szívünk-lelkünk összeszedjük
34	Szülte a Szûz szent Fiát
35	Szûz Mária e világra nékünk
178	Szûz Mária, mennyek
131	Templom csendes mélyén
195	Te vagy földi éltünk
276A	Téged Isten dicsérünk
4	Téged vár a népek
263	Uram, hiszlek
150	Uram Jézus! Légy velünk
201	Üdvözítônk édesanyja
132	Üdvözlégy, édes Jézusunk
133	Üdvözlégy, Felség
134	Üdvözlégy, Krisztusnak
196	Üdvözlégy Mária, tengernek csillagja
136	Üdvözlégy Oltáriszentség
135A	Üdvözlégy, ó drágalátos
140	Üdvözlégy, üdvösséges Ostya
231	Vágyva jöttem
36	Vigasságos, hangos, nagy örömünk
142	Zálogát adtad, ó Jézus
232	Zeng a harang
151	Zengjünk Jézus


1. A kereszténységben -- Énekek
1. A kereszténységben	Énekek

1.	A KERESZTÉNYSÉGBEN

Hisszük, valljuk régen,

Hogy az Isten minekünk

Véghetetlen kegyességében

Ígérte a Megváltót

Vigasztalásképpen.

2.	Dicsôség a mennyben!

Öröm, áldás zengjen,

Mert az Isten kegyes volt

És azonnal nagy elestünkben

Megkönyörült mirajtunk

Paradicsomkertben.

Hiszekegyre:

3.	Tudjuk, valljuk régen:

Az idôk teljében

Gábor angyal küldeték

Az Istennek követeképpen

S megtestesült az Ige

Mária méhében.

Felajánlásra:

4.	Isten jóságának,

Irgalmasságának,

Ki mindenkor kegyelmez

A halandók gyarlóságának:

Felajánljuk magunkat

Jóságos Atyánknak.

Szent, szent-re:

5.	Az örök Atyának,

Egyszülött Fiának,

S a Szentlélek Istennek,

Árva lelkünk nagy Vigaszának:

Dícséret és dicsôség

A Szentháromságnak.


2. Harmatozzatok -- Énekek
2. Harmatozzatok	Énekek

1.	HARMATOZZATOK égi magasok!

Téged vár epedve a halandók lelke,

Jöjj el, édes Üdvözítônk!

2.	Mert az emberek ott tévelygenek,

Hol te égi fényed útján nem vezérled

Ôket, édes Üdvözítônk!

Dicsôítésre:

3.	Áldás, dicséret és hála néked:

Mert fényes világunk s legfôbb boldogságunk

Te vagy, édes Üdvözítônk!

Evangéliumra:

4.	A prófétáknak lelkei láttak

Szent jelenésekben s téged békességben

Vártak, édes Üdvözítônk!

5.	Te ember lettél, s új tant hirdettél.

A jövendölések beteljesedének

Rólad, édes Üdvözítônk!

Hiszekegyre:

6.	Hiszünk tebenned, égi szent követ:

Út, igazság, élet hittel vallunk téged

Istenünknek, Üdvözítônk!

Felajánlásra:

7.	Ím, az áldozat, melyet bemutat

Szolgád Fölségednek: jöjj el és szenteld meg,

Ó kegyelmes Üdvözítônk!

8.	Nyújtsd malasztodat, hogy ez áldozat

Bánatot gerjesszen bûnös szíveinkben.

Ó segíts meg, Üdvözítônk!

Szent, szent-re:

9.	Szent az egy Isten három személyben.

Az Atyaistennel és a Szentlélekkel

Szent vagy, édes Üdvözítônk!


4. Téged vár a népek -- Énekek
4. Téged vár a népek	Énekek

1.	TÉGED VÁR A NÉPEK lelki sötétsége,Isten:

Nincs ki nékünk harcainkban segítene itt lenn.

Ha szentséges arcod ragyog vándorutunk végén:

Megnyugosznak egymás mellett a nemzetek békén.

2.	A sötétség tévedését, Uram, oszlasd széjjel

S töltsd be lelkünk Szentegyházad igaz igéjével.

Légy a népnek fényessége, hogy egy úton járjon,

És a kétség útvesztôin mégis Rád találjon.

Hiszekegyre:

3.	Hisszük, Jézus, Rajtad kívül többé nem kell várnunk

Más megváltót és tanítót. A mi Szentegyházunk

Igazságod csalhatatlan hirdetôje, ôre,

Amely bizton vezet üdvünk útjain elôre.

Felajánlásra:

4.	Áldott kenyér s bor színébe jöjj, Uram, közénk le

S tekints szelíd kegyes szemmel e szenvedô népre,

Melynek szívét általjárja már a könny s a bánat

És vezeklô keresôje lett az éghazának.

5.	Örvendezzünk, keresztények, közel van az Isten,

És eléje minden lélek szentül közelítsen

S az angyalok seregének hangján énekelje:

Siess, Uram, jöjj le közénk, kérünk esdekelve.

Szent-szent-re:

6.	Ki elveszed tôlünk a bûnt, adj erôt szívünknek,

Hogy ellene-mondjunk a ránk leselkedô bûnnek

És egykoron gyôzelmesen mehessünk elédbe,

Angyalokkal ,,Szent, szent, szent vagy!'' zenghessük az égbe.


5. Ave Maria -- Énekek
5. Ave Maria	Énekek

1.	Ave Maria, Istennek Anyja,

Tebenned virágzik váltságunk aranyja,

Áldásod nyelvünk nem unja.

2.	Mária, újul világ nevedben,

A föld kereksége megépül nemedben,

Mert a nagy Isten méhedben.

3.	Ó drága Jézus, Szûznek gyümölcse,

Teáltalad szûnjék világ rossz erkölcse,

Malasztod szívünk bétöltse.


9. Ébredj ember -- Énekek
9. Ébredj ember	Énekek

1.	Ébredj, ember, mély álmodból,

Megszabadulsz rabságodból.

Közelít már üdvösséged,

Eltörlik már minden vétked.

2.	Elküldé az Úr angyalát,

Hogy köszöntse Szûz Máriát,

Kinek tiszta, szûz méhébe

Alászállt az örök Ige.

3.	A Szûzhöz így szól az angyal:

Üdvözlégy, teljes malaszttal!

A Szentlélek megárnyékoz,

S áldott méhed gyümölcsöt hoz.

4.	Fiad Jézus néven hívod,

Ô váltja meg a világot,

Melyet oly rég tart a Sátán

Fogságban a bûnnek láncán.


11. Ó fényességes szép hajnal -- Énekek
11. Ó fényességes szép hajnal	Énekek

1.	Ó FÉNYESSÉGES szép hajnal,

Kit így köszöntött az angyal:

Üdvözlégy, teljes malaszttal!

2.	Dicsôséges Szûz Mária,

Atyaistennek szép lánya

És Szentléleknek mátkája.

3.	Tehozzád küldetett mennybôl

Szent Gábor angyal követül,

Istennek rendelésébôl.

6.	Ó boldogságos Szûzanya,

Kérünk nagy méltóságodra,

Végy minket pártfogásodba!


16. Az angyal énekel -- Énekek
16. Az angyal énekel	Énekek

1.	AZ ANGYAL ÉNEKEL, tekints az égre fel:

Napvilágos lett az éj, meghasadt az ég.

És a Második Személy most a földre lép.

Mézet ont az ég! mézet ont az ég!

2.	Az angyal így dalol a fényes ég alól:

,,Istenünknek glória a mennyekbe fenn!''

Véle mondja Mária, véle Betlehem.

Mondjunk glóriát! mondjunk glóriát!

Hiszekegyre:

3.	Jó pásztoremberek, mind jámbor, nyílt szívek.

Hallják boldog hangjait: ,,Földön békesség!''

Boldogságot ád a hit, hogyha szíved ép.

Hisszük is szavát, hisszük is szavát.

Felajánlásra:

4.	És mennek boldogan, hol Jézus jászla van,

Hozzák tiszta szívüket szép ajándokul.

Mink is hozzuk, jó hívek, várja már az Ur:

Tiszta, hû szívet, tiszta, hû szívet.

Szent, szent-re:

5.	Most angyal s pásztorok, ég és föld egybefog:

Mind mi él és mind mi van, Glóriára hív,

Áldja együtt boldogan minden tiszta szív,

Szent, szent, szent az Úr! Szent, szent, szent az Úr!


18. Az ige megtestesült -- Énekek
18. Az ige megtestesült	Énekek

1.	AZ IGE MEGTESTESÜLT Názáretben,

Kit Mária szûzen szült Betlehemben.

Itt vagyon elrejtve kenyérszínben,

Imádjuk mindnyájan egyetemben.

2.	Ezt az igaz nagy Isten bölcsessége

Mindeneknek javára cselekedte.

E dolgon angyalok csodálkoznak,

Emberek, állatok álmélkodnak.

3.	Betlehembe ne menjünk, föltaláljuk

Jelen e szent oltáron, s magasztaljuk.

Mert szívünk ha tiszta és ártatlan,

Kedvesebb az neki, mint az arany.

4.	Dicsôség és dicséret az Atyának,

E világra született szent Fiának.

És vele a kegyes Szentléleknek,

Szentháromságban az egy Istennek.


19. A szép Szûz Mária -- Énekek
19. A szép Szûz Mária	Énekek

1.	A SZÉP SZÛZ MÁRIA szent Fiának,

Imigyen énekelt kis Jézusnak:

Örömest ringatlak, Szívembôl óhajtlak,

Aludj, aludj.

2.	Aludj el, magzatom, napom fénye,

Életem egyetlen szép reménye.

Örömest ringatlak stb.

3.	Aludj el, fiacskám, rózsaszálam,

Aludj el, violám, én zöld ágam.

Örömest ringatlak stb.


20. Csordapásztorok -- Énekek
20. Csordapásztorok	Énekek

1.	CSORDAPÁSZTOROK midôn Betlehemben

/:Csordát ôriznek éjjel a mezôben.:/

2.	Isten angyali jövének melléjük

/:Nagy félelemmel telék meg ô szívük.:/

3.	,,Örömet mondok, nagy örömet néktek,

/:Mert ma született a ti üdvösségtek.:/

4.	Menjetek el csak gyorsan a városba,

/:Ott találjátok Jézust a jászolba.:/

5.	Elindulának és el is jutának,

/:Szûz Máriának jónapot mondának.:/

9.	,,Serkentsd fel Jézust, szent Fiadat, nékünk,

/:Mert mi angyalok igéjére jöttünk.:/

10.	Üdvözlégy Jézus, pásztorok Pásztora,

/:Bûnös emberek megváltó szent Ura.:/


21. Dicsôség mennyben az Istennek -- Énekek
21. Dicsôség mennyben az Istennek	Énekek

1.	DICSÔSÉG mennyben az Istennek!

Dicsôség mennyben az Istennek!

Az angyali seregek vígan így énekelnek.

Dicsôség, dicsôség Istennek.

2.	Békesség földön az embernek!

Békesség földön az embernek,

Kit az igaz szeretet a kis Jézushoz vezet,

Békesség, békesség embernek.

3.	Dicsérjük a szent angyalokkal,

Imádjuk a hív pásztorokkal

Az isteni gyermeket, ki minket így szeretett

Dicsérjük, imádjuk és áldjuk.


23. Istengyermek -- Énekek
23. Istengyermek	Énekek

1.	ISTENGYERMEK, kit irgalmad közénk lehozott,

Angyaloknak énekével néked áldozok,

Terjeszd fölém kezedet, hogy az Istenszeretet

Töltse el ma szívem, lelkem, jászolod tövén.

2.	Bár nem látom gyermekarcod szent vonásait,

Hiszem mégis rendületlen; hogy már te vagy itt.

És mosolygón fölfogod könnyemet, amit hozok

Ajándékul jászolodnak trónusához én.

3.	Istengyermek, nézd szívemnek forró vágyait:

Boldogságot adni másnak nincs hatalma itt,

Csak Tenéked, Istenem. Ó, ha arcod megjelen

Áldott ostya szent színében, boldog vagyok én.

4.	Betlehemi csillagodat ragyogtasd nekem,

Ki e sötét lelki éjben jászlod' keresem!

Add hitemnek fényedet, akkor biztosan megyek

S meg nem állok, míg a trónod el nem érem én.

5.	Szentségházad jászolához állok ôrnek én

Hogy ne bántson senki Téged már e földtekén.

Ó ha Téged sértenek, én szívembe rejtelek,

S menedéket adok Néked mindhalálomig.


25. Mennybôl az angyal -- Énekek
25. Mennybôl az angyal	Énekek

1.	MENNYBÔL az angyal lejött hozzátok, pásztorok, pásztorok!

Hogy Betlehembe sietve menvén, lássátok, lássátok.

2.	Istennek Fia, aki született jászolban, jászolban,

Ô leszen néktek Üdvözítôtök valóban, valóban.

3.	Mellette vagyon az édesanyja, Mária, Mária;

Barmok közt fekszik, jászolban nyugszik szent Fia, szent Fia.

4.	El is menének köszöntésére azonnal, azonnal,

Szép ajándékot vivén szívökben magukkal, magukkal.

5.	A kis Jézuskát egyenlôképen imádják, imádják,

A nagy Úristent ilyen nagy jóért mind áldják, mind áldják.


26. Midôn a szûz Magzatát -- Énekek
26. Midôn a szûz Magzatát	Énekek

1.	MIDÔN A SZÛZ Magzatát, sírdogáló kis Fiát

El akarja altatni, így énekel ôneki:

Ó napfény, ó élet, ó édes Jézus, ó édes Jézus!

2.	Napom édes, szép fénye, ó életem reménye

A barmoknak jászlában, aludj a lágy szénában.

Ó napfény, stb.

3.	Ó én édes Gyermekem, téged kíván csak lelkem.

Aludj, édes virágom, gyenge bimbóm, zöld ágon.

Ó napfény, stb.


29. Ó gyönyörûszép -- Énekek
29. Ó gyönyörûszép	Énekek

1.	Ó GYÖNYÖRÛSZÉP, titokzatos éj!

Égszemû gyermek, csöpp rózsalevél.

Kisdedként az édes Úr jászolában megsimul

Szent karácsony éjjel!

2.	Ó fogyhatatlan csodálatos ér!

Hópehely ostya, csöpp búzakenyér.

Benne, lásd: az édes Úr téged szomjaz, rádborul.

Egy világgal ér fel.


32. Pásztorok, pásztorok örvendezve -- Énekek
32. Pásztorok, pásztorok örvendezve	Énekek

1.	PÁSZTOROK, pásztorok örvendezve

Sietnek Jézushoz Betlehembe;

Köszöntést mondanak a kisdednek,

Ki váltságot hozott az embereknek.

2.	Angyalok szózata minket is hív,

Értse meg ezt tehát minden hû szív;

A kisded Jézuskát mi is áldjuk,

Mint a hív pásztorok, magasztaljuk.

3.	Üdvözlégy, kis Jézus! reménységünk,

Aki ma váltságot hoztál nékünk.

Meghoztad az igaz hit világát,

Megnyitád szent Atyád mennyországát.


34. Szülte a Szûz szent Fiát -- Énekek
34. Szülte a Szûz szent Fiát	Énekek

1.	SZÜLTE A SZÛZ szent Fiát! Örvendezzünk!

Liliomot rózsaág! Lelkendezzünk!

Kisded, atya nélkül, Néki szünet nélkül

Glóriát zengedezzünk!

2.	A próféták megírák: Örvendezzünk!

Csodát látott a világ. Lelkendezzünk!

Kisded, stb.

3.	Isten itt magára vett, Örvendezzünk!

Emberi természetet, Lelkendezzünk!

Kisded, stb.


35. Szûz Mária e világra nékünk -- Énekek
35. Szûz Mária e világra nékünk	Énekek

1.	SZÛZ MÁRIA E VILÁGRA NÉKÜNK szent Fiát hozá,

A jászolban fekszik, ki a mennyet s földet alkotá.

Mely végtelen kegyelem Tôled, ó Istenem!

Hogy így szeretted az embereket.

2.	Az angyalok Jézus születésén áldva zengenek,

A pásztorok a mennyei fényre hozzá sietnek;

Örömre ébredének minden teremtmények,

Mind Ôt imádják és magasztalják.

3.	Azért mi is, halandó emberek, Jézust dícsérjük,

Dicsôséges születése napját vígan szenteljük.

Az Atya Úristennek, oly nagy kegyelmesnek

Hálákat adjunk, szívbôl vigadjunk.

4.	Aki hozzánk irgalmasságából szent Fiát küldé,

Hogy a bûnbe esett embereket üdvözítené:

Megjelent a Megváltó, Világszabadító,

Kegyes királyunk, Édes Jézusunk.

5.	Ó te kegyes régi szent Pátrónánk, kincs hordozója,

E világnak te vagy esedezô oltalmazója.

Kit tápláltál tejeddel, annak kéréseddel

Ügyünk ajánljad, értünk imádjad.

6.	Légyen hála a nagy Úristennek, Üdvözítônek;

Szentléleknek, boldogságos szent Szûz nagy jegyesének.

A Szûz könyörgésével, maradjunk békével

Isten kedvében, szent szerelmében.


36. Vigasságos, hangos, nagy örömünk -- Énekek
36. Vigasságos, hangos, nagy örömünk	Énekek

1.	VIGASSÁGOS, hangos, nagy örömünk támadt:

Megszületett Jézus a beteg világnak.

Felragyog immáron fényességes napja Isten irgalmának.

2.	Örvendez a nap, hold, csillagok vigadnak,

Ô nagy örömükben fényesen ragyognak,

Hogy immár itt vagyon a mennyei váltság földi halandóknak.

4.	Fénylik az új csillag, angyalok röpdösnek,

Ékes dicséretet mondanak Istennek,

Békesség örömét, örök üdvösséget a jó embereknek.


39. Szép kelet, szép nap! -- Énekek
39. Szép kelet, szép nap!	Énekek

1.	SZÉP KELET, szép nap! nincs benned homály,

Mert az örök nap benned a király.

Új esztendôben új szívekkel,

Dicsérünk Jézus énekekkel.

2.	Már a bölcsônél törlöd bûnünket,

Szûz Anyád keblén mosod lelkünket.

Új esztendôben, stb.

3.	E napon ontod az elsô csepp vért,

Mit a jó Isten váltságul ígért.

Új esztendôben, stb.

4.	Hogyha megtartasz még több idôre,

Virradjunk boldog, szebb jövendôre.

Új esztendôben, stb.


41. Ó szép Jézus! -- Énekek
41. Ó szép Jézus!	Énekek

1.	Ó SZÉP JÉZUS! Ez új esztendôben légy híveidben.

Ó Mária! Esedezzél értünk, édes reményünk!

Hogy ez új esztendôben minden ügyeinkben

Lehessünk Jézus drága kedvében.

2.	Ó szép Jézus! Drága szent nevedért kelj föl népedért.

Ó Mária! Tekints híveidre Te szent Fiadért,

Hogy ez új esztendôben minden ügyeinkben

Lehessünk Jézus drága kedvében.

3.	Ó szép Jézus! Tartsd meg híveidet, mint tieidet.

Ó Mária! Jézusnak szent Anyja! Országunk tornya!

Adjad, kérünk, hogy ebben az új esztendôben

Lehessünk épek testben, lélekben.


43. Az isteni gyermeket -- Énekek
43. Az isteni gyermeket	Énekek

1.	AZ ISTENI GYERMEKET, ki ma kijelentetett

A három szent bölcs elôtt, dicsérjük és áldjuk Ôt.

Szép jel és szép csillag, szép napunk támadt,

Szép napunk támadt.

2.	A zsidók ôt üldözték, a bölcsek megtisztelték,

Arany, tömjén, mirhával, s a szív imádásával.

Szép jel, stb.

3.	Szent hitünknek csillaga minekünk is jelt ada,

Hogy megjelent királyunk, kit epedve úgy vártunk.

Szép jel, stb.

4.	Hit, remény és szeretet, mely tôle nyer életet:

Ez a hármas áldozat, melyet szívünk neki ad.

Szép jel, stb.

5.	Isten-ember, nagy király! elôtted ím néped áll,

Kérvén szent malasztodat, hogy áldja jóvoltodat.

Szép jel, stb


44. Fényességén e mai napnak -- Énekek
44. Fényességén e mai napnak	Énekek

1.	FÉNYESSÉGÉN E MAI NAPNAK,

Éneket mondjunk a mi Urunknak,

Új esztendôben mi vigadjunk,

Vízkereszt napján hálát adjunk.

2.	Ült a földön keserû homály,

Négyezer évig úr volt a halál.

Új esztendôben, stb.

3.	S csillag gyulladt a komor egen,

Mennyei fénnyel messze keleten.

Új esztendôben, stb.

4.	Nézvén nézte három bölcs király:

Gáspár és Menyhért, öreg Boldizsár.

Új esztendôben, stb.

5.	,,Csillag támad Izrael felôl!''

Bálám próféta szólott e felôl!

Új esztendôben, stb.

6.	,,Izraelben király született!

Menjünk imádni a szent kisdedet!''

Új esztendôben, stb.


51. Hamvazkodjál hívô lélek-- Énekek
51. Hamvazkodjál hívô lélek	Énekek

1.	HAMVAZKODJÁL, hívô lélek, mert porba tér ez az élet.

Akármennyit örvendeznél, ne feledd, hogy porból lettél.

2.	Hamvazkodjál, te dúsgazdag: mert javaid cserben hagynak.

Évek szállnak, és maholnap átadod mind földi pornak.

3.	Hamvazkodjál, szegény ember, viseld sorsod türelemmel:

Hamu hull a gyötrelemre s irgalom a hû szívekre.

4.	Örömeink mind elmúlnak, könnyeink is porba hullnak.

Boldogok, kik megjavulnak, hamu szaván megindulnak.

5.	Ó, ki tested meggyötörted s a Golgotán összetörted:

Adj nekünk is töredelmet, testünk ellen gyôzedelmet.


57. Buzgó szívvel ünnepeljük -- Énekek
57. Buzgó szívvel ünnepeljük	Énekek

1.	BUZGÓ SZÍVVEL ÜNNEPELJÜK Üdvözítônk kínjait,

Szívtörôdve elkísérjük Golgotára lépteit.

Ó kegyelmek fôkegyelme, mely miránk, nagy bûnösökre,

Vére által árad itt.

2.	Ó nagy Isten, mind az ég, föld megdícsôit tégedet,

S minden, ami él azokban, áldja nagy Fölségedet.

De Fiadnak áldozatja legfôképen megmutatja

Végtelen kegyelmedet.

Evangéliumra:

3.	Tôled kapott szent iratból tudjuk a törvényeket,

Miket Jézus a világnak élôszóval hirdetett.

S melyek élte alkonyával, a keresztfán tûrt halállal

Lettenek végrendelet.

Hiszekegyre:

4.	Ó kegyelmes Üdvözítônk, hisszük tanításidat,

Melyeket megtartva, nékünk Isten áldást osztogat.

Hisszük, mert a szent keresztfa s drága véred bizonyítja,

Hogy nem csalhat meg szavad.

Felajánlásra:

5.	Az áldozat az oltáron most megújul csendben itt,

Melyet értünk a keresztfán Jézus egykor végbevitt.

Drága vére bô harmatja mi lelkünket mosogatja,

Amit a bûn elrútít.

Szent, szent-re:

7.	Zengje szívünk, zengje nyelvünk: szent vagy édes Jézusunk!

Mert te lettél a keresztfán a mi lelki orvosunk.

Hajtsd szívünk a jóra, kérünk, benned van csak egy reményünk,

Hogy lakodba juthatunk.


58. Bûnbánóknak menedéke -- Énekek
58. Bûnbánóknak menedéke	Énekek

1.	Bûnbánóknak menedéke!

Trónusodhoz eljövünk,

Ah! mert máshol nincs üdv s béke,

Jézus, irgalmazz nekünk!

2.	Szenvedésed drága árán

Váltottad meg életünk,

Ó! ne hagyj el minket árván,

Jézus kegyelmezz nekünk!

Hiszekegyre:

3.	Hisszük, Uram, mindazt, amit

Üdvünk végett hinni kell,

Amit a szentegyház tanít,

Ebben élünk s halunk el.

Felajánlásra:

4.	Kenyeret s bort áldozatul

Felajánlván Teneked,

Kérünk, add meg bô jutalmul

Megtérésre szent kegyed.

Szent, szent-re:

6.	Szent vagy, Uram! örökké szent

Mi megváltó Istenünk!

Mit a szentek zengnek ott fent,

Add nekünk is zengenünk.


59. Bûnös lelkek tisztulására -- Énekek
59. Bûnös lelkek tisztulására	Énekek

1.	Bûnös lelkek, tisztulásra szentmisére jöjjetek,

Keresztúton elkísérni azt, ki meghalt értetek.

E nagyböjti szent idôben bánat könnye hulljon bôven,

Hogy megmossa lelketek.

2.	Ezredeken harsog által a próféták szózata:

Bízzatok, mert el fog jönni a fájdalmak Férfia.

Ô hordozza terheinket, átvállalja bûneinket,

Meggyógyultok általa.

Evangéliumra:

3.	Halljad bûnös, már a jóhírt ihlett ajkak hirdetik:

Az idônek Isten szabta teljessége bételik.

Eljött már a tiszta Bárány, ki elveszi vére árán

A világnak bûneit.

Hiszekegyre:

4.	Hallottátok, keresztények, Megváltótok tetteit,

Megvalljátok tanítását, mely örökre üdvözít.

Ám kegyelmet vére úgy ad, akkor nyílik mennybe utad,

Hogyha benned él a hit.

Felajánlásra:

5.	Krisztus vérén tört meg a bûn és megtört a kárhozat.

Krisztus vére az oltárról újra most az égbe hat.

Új szövetség tiszta papja önmagát itt bemutatja.

Ó egyetlen áldozat!

Szent, szent-re:

6.	Szent az Isten, szent az Isten, égnek-földnek Istene.

Fölségednek énekével ég és föld és szív tele.

De a megtért tiszta lélek az irgalom Istenének

Legkedvesebb éneke.


60. Hogyha hozzád járulunk -- Énekek
60. Hogyha hozzád járulunk	Énekek

1.	Hogyha hozzád járulunk, szemünk könnybe lábad,

S úgy csókoljuk, ó Urunk, drága keresztfádat,

Amelyen kegyetlen kínozták szent tested,

Amelyet szent kebled drága vére festett.

2.	Krisztusnak szent keresztje gyôzedelmi zászlónk,

Amellyel megszerezte üdvünket Megváltónk.

Hitünket, üdvünknek drága szent jelvénye,

Szent kereszt, te jelzed: mily nagy hitünk fénye.

Hiszekegyre:

3.	Hisszük: égi székébôl az Isten leszálla

És egy szûznek méhébôl testet vett magára

Keresztre szegezve kigúnyolni merték,

Sebezték szent testét s szívét általverték.

Felajánlásra:

4.	Ezt a sok kínt érettünk kellett elszenvedned,

Hogy nekünk, kik vétettünk, megnyissad a mennyet.

Hálánkat irántad csak azzal tudatjuk,

Hogy e szent kenyeret és bort bemutatjuk.

Szent, szent-re:

5.	Amikor szent lelkedet, Megváltónk, kiadtad,

A világ megreszketett, megrendült alattad.

Föld és ég hirdették, hogy Te vagy, szent Isten,

Akit áld és imád a világon minden.


61. A fényes Istenarcot -- Énekek
61. A fényes Istenarcot	Énekek

1.	A FÉNYES Istenarcot vér s fájdalom fedi:

Mint küzde szörnyû harcot, hallgatva hirdeti.

A fôn, mely égi bérre százszorta érdemesb,

Szúr vad tövis füzére, így még dicsôbb, nemesb.

2.	Ó Isten Egyszülötte, mindenható király;

S most gyôz a düh fellette, csúfos halált kínál.

Nincs benne semmi épség, letört virág a test,

S mégis mily égi szépség, mit rózsa pírja fest.

3.	Alázva, törten állok a szent kereszt alatt,

E könny legyen a zálog, mily hôn sirattalak!

E könny szívem tanúja, hogy már híven szeret,

Ó vedd szívedbe újra, itt adj örök helyet.


63. A keresztfához megyek -- Énekek
63. A keresztfához megyek	Énekek

1.	A keresztfához megyek, mert máshol nem lelhetek

Nyugodalmat lelkemnek.

S ott talállak, ó szûz Anya, fájdalom közt bágyadozva,

Tôr veré át lelkedet.

2.	Mely gyötrelem volt neked Isteni szülöttedet

Látni szegény jászolban.

S midôn annyi ellenségek romlására esküvének:

Tôr veré át lelkedet.

3.	De midôn ezek felett láttad, mennyit szenvedett,

Szenvedett az ártatlan;

Láttad ôt a Kálvárián, két lator közt a keresztfán:

Kínodat ki mérje meg!

4.	A nap elsötétedett, ennyi kínt nem nézhetett!

Borzadván rengett a föld.

Sírt, kesergett, gyászolt minden az egész nagy természetben;

De gyötrelmed nagyobb volt.


65. Áll a gyötrött Istenanyja -- Énekek
65. Áll a gyötrött Istenanyja	Énekek

1.	Áll a gyötrött Istenanyja, Kín az arcát könnybe vonja.

Úgy siratja szent Fiát, Úgy siratja szent Fiát.

2.	Gyász a lelkét meggyötörte, kín és bánat összetörte,

Tôrnek éle járja át, tôrnek éle járta át.

3.	Ó mi nagy volt ama drága Szûzanya szomorúsága

Egyszülött szent magzatán, egyszülött szent magzatán.

4.	Mennyit sírt és hogy kesergett látván azt a nagy keservet,

Azt a nagy kínt szent Fián, azt a nagy kínt szent Fián.

5.	Ki ne sírna, melyik ember, hogyha ennyi gyötrelemben

Látja lankadozni ôt, látja lankadozni ôt?

6.	Ki ne sírna Máriával, hogyha látja szent Fiával

Szenvedni a szent Szülôt, szenvedni a szent Szülôt?


67.B Gyászba borult Isten csillagvára -- Énekek
67.B Gyászba borult Isten csillagvára	Énekek

1.	GYÁSZBA BORULT Isten csillagvára,

Függönyt vontak mennynek ablakára,

Meghalt, meghalt az ártatlan Bárány,

Vértôl ázott szent kereszt oltárán.

2.	Temetésre lejön a mennyország

Könnytôl áznak az angyali orcák.

Sír, zokog a fiavesztett gerle,

Égig ér a Szûzanya keserve.


70. Jézus, világ Megváltója -- Énekek
70. Jézus, világ Megváltója	Énekek

1.	Jézus, világ Megváltója,

Üdvözlégy, élet adója,

Megfeszített Istenfia,

Szent kereszted szívem hívja.

Jézus, add, hogy hozzád térjek,

Veled haljak, veled éljek.

2.	Általszegve kezed, lábad,

Átvert tested roskad, bágyad,

Mezítelen tépett melled!

Ó siratlak, ó ölellek!

Jézus, add, hogy hozzád térjek,

Veled haljak, veled éljek.

3.	Virágoknak szép virága,

Honnét orcád sárgasága?

Hegyes tövis koronázott,

Édes orcád vérrel ázott.

Jézus, add, hogy hozzád térjek,

Veled haljak, veled éljek.


71. Keresztények sírjatok -- Énekek
71. Keresztények sírjatok	Énekek

1.	KERESZTÉNYEK sírjatok,

Mélyen szomorkodjatok.

Keseregjen minden szív,

Aki Jézusához hív.

2.	Nincsen abban irgalom,

Hozzád buzgó fájdalom,

Aki téged meg nem szán,

Ó Jézus, a keresztfán.

3.	Szent testednek sebeit,

Vérrel folyó kékeit

Aki látja és nem sír,

Élô hittel az nem bír.

4.	A kôsziklák repednek,

Nap és hold sötétednek,

Minden élô megindul,

Csak a bûnös nem búsul.

5.	Szállj szívedbe, sirasd meg

Vétkeidet s fontold meg,

Hogy az Isten Fia volt,

Aki érted így megholt.


72. Keservesen siratja-- Énekek
72. Keservesen siratja	Énekek

1.	Keservesen síratja Mária fiát,

Midôn látja halálra menni magzatát.

Csordul könnye Máriának, szíve szakad Szûzanyának

Nagy bánatjában.

Nincsen helye bús szívének, nyugodalma sincs lelkének

Nehéz kínjában.

2.	Senki sincsen sorsosa nagy fájdalmának,

Nincs segítô orvosa nehéz kínjának.

Szûz Mária elfáradott, egész teste elbágyadott

Nagy bánatjában.

Piros színe elhervadott, áldott Anya ellankadott

A nagy sírásban.

6.	Fogadj engem, Szûzanyám, igaz fiadnak,

Hadd törlöm le könnyeit síró arcodnak!

Ó Szûzanyám, véled járjak, véled éljek, véled haljak,

És Jézusoddal.

Véled légyen szenvedésem, halálom és temetésem,

És szent Fiaddal.


74. Ó Jézus, Jézus -- Énekek
74. Ó Jézus, Jézus	Énekek

1.	Ó Jézus, Jézus, ó lankadt Jézus,

Istennek vérzô Fia!

Tûrés példája, szentség formája,

Ó lelkünk drága díja!

2.	Ó Jézus, Jézus, ó édes Jézus,

Mennyeknek édessége!

Hogy meghervadtál, jaj megfonnyadtál,

Ó lelkek üdvössége!

3.	Ó Jézus, Jézus, ó édes Jézus,

Ó hívek ékessége!

Ártatlan tûrtél s minket megnyertél,

Ó szívünk édessége!

4.	Ó Jézus, Jézus, ó édes Jézus,

Mit tettél a világért!

Véredet ontod, testedet rontod

Ádámnak rossz magváért.


77. Megváltó királyunk -- Énekek
77. Megváltó királyunk	Énekek

1.	Megváltó királyunk elébe megyünk,

Méltó tisztelettel Urunkhoz legyünk,

Hozsannát kiáltson néki minden hív,

Dícsérettel áldást mondjon nyelv és szív.

2.	Így tisztelte Jézust a zsidó nemzet,

Virágvasárnapján nagy gyülekezet,

Elébe kimentek pálmaágakkal,

Dícsérô énekkel és virágokkal.

3.	Hogy a szent városhoz már közelgetett,

És fényes pompával bévezettetett,

Ruháját a népség földre teríté,

És útját zöld ággal fölékesíté.

4.	És örvendô szívvel kiáltozának:

Hozsánna, hozsánna Dávid fiának!

Áldott az, ki az Úr szent nevében jön!

Áldják ôt a hívek most és örökkön.

5.	A gyermekek kézbe pálmaágakat

Vevén, dallal áldják szent királyukat.

Ez az, ki népének jött váltságára,

Minden földi ember boldogságára.


78. Szívünk, lelkünk most kitárjuk-- Énekek
78. Szívünk, lelkünk most kitárjuk	Énekek

Szívünk, lelkünk most kitárjuk,

Utad, Jézus, veled járjuk.

Kérünk, mélyen belevéssed

Szíveinkbe szenvedésed.

1. állomás:	Áll a gyilkos, nagy ítélet,

Rajtunk immár igaz véred.

Valahányszor szavam vétett,

Pilátusod lettem néked.

2. állomás:	Itt van már a kereszt fája,

Hurcolnod kell Golgotára.

Uram, én meg puhán, restül

Vonakodom a kereszttül.

3. állomás:	Botlik, roskad szegény tested,

Nem bírja a nagy keresztet.

Földre sujtód, jaj! én voltam,

Ki oly sokszor elbotoltam.

4. állomás:	Ó jaj, látod jönni szemben

Édesanyád, gyötrelemben.

Ó csak én is véle járnék

Krisztus után, mint az árnyék.

5. állomás:	Vinni terhed, segítségül,

Itt van Simon Kirenébül.

Bárcsak én is, bûnös lélek,

Keresztemmel követnélek!

6. állomás:	Jámbor asszony siet hozzád,

Kendôjével törli orcád.

Vajjon hát én, kôszívemmel,

Mennyi könnyet törültem fel?

7. állomás:	Földre roskadsz másodízben,

Értem tûrô kegyes Isten.

Hát én hányszor tántorultam!

Bûneimbe visszahulltam!

8. állomás:	Sírva jöttök ki elébe,

Jeruzsálem asszonynépe.

Jaj, rám is szól, ami rátok:

,,Magatokat sirassátok!''

9. állomás:	A keresztnek szörnyû terhe

Harmadszor is földre ver le.

Ested adjon szent kegyelmet,

Hogy a bûnbôl talpra keljek.

10. állomás:	Megcsúfoltak ruha nélkül,

Borzad szájad vad epétül.

Tisztes mérték, szent szemérem,

Mindig, mindig maradj vélem!

11. állomás:	Édes Jézus drága testét

Véres fára fölszegezték.

Mi egyetlen boldogságunk,

Szent keresztfa, sírva áldunk.

12. állomás:	Megváltásunk már betelve:

Jézus lelkét kilehelte.

Újra élek kegyelmébôl!

Ki szakaszt el szerelmétôl?!

13. állomás:	Keresztfádról már levesznek,

Szent Szûz szívén pihen tested.

Bár pihennél mindig nálam,

Tiszta szívem templomában.

14. állomás:	Már a szent test sírba téve

Újon metszett szirt ölébe,

Onnan kél fel harmadnapra,

Halált, pokolt letiporja.

Záróének:	Uram, hiszek és remélek,

Én szerelmem, néked élek.

Szánom-bánom minden vétkem,

Légy az enyém egykor égben.


79. Áhítattal készülôdjünk, testvérek -- Énekek
79. Áhítattal készülôdjünk, testvérek	Énekek

1.	Áhítattal készülôdjünk, testvérek,

Emlékére ama titkos estének,

Hol a piros borbul Krisztus vére csordul

S lesz a kenyér áldozata testének.

Dicsôítésre:

2.	Dicsôség a magasságban Istennek,

Jézus és a tanítványok így zengtek.

A húsvéti ének szállott fel az égnek,

Zengje velük buzgó szava mindennek.

Evangéliumra:

3.	Isten szavát hallotta az emberség,

S áldozattal hódolt néki minden nép

Boldogok, mi hittünk, édes fiak lettünk

S áldozatunk maga lett az Istenség.

Hiszekegyre:

4.	Mondá Jézus az utolsó szent estén:

,,Vérem e bor, ez a kenyér én testem''.

Hiszem, amit mondott, aki hisz, az boldog,

Hát még aki lakomáját élveztem!

Felajánlásra:

6.	Fogadd, Uram, kegyelemmel mívünket,

Hozzáadjuk a kenyérhez szívünket;

Alázatos hittel, áldozatul vedd el,

Odahajtjuk szent kebledre fejünket.

Szent, szent-re:

7.	A mindenség ezer hangon egyet zeng:

Szent az Isten, szent az Isten, szent, szent, szent!

De a legszebb ének az Atya szívének

Szent Fiának áldozatja idelent.


82. Királyi zászló jár elôl-- Énekek
82. Királyi zászló jár elôl	Énekek

1.	Királyi zászló jár elôl,

Keresztfa titka tündököl,

Melyen az élet halni szállt

S megtörte holta a halált.

2.	Kegyetlen lándzsa verte át

Gonosz vasával oldalát.

S mely szennyet, vétket eltörölt:

Belôle víz és vér ömölt.

3.	Az ôsi jóslat itt betelt,

Mit a hû Dávid énekelt:

,,Az Úr, halljátok nemzetek!

Kereszten trónol köztetek.''

4.	Rajtad tündöklik, drága fa,

Királyi vérnek bíbora.

Ó választott jeles faág,

Ki szent testét karoltad át!


85. Örvendjetek angyalok -- Énekek
85. Örvendjetek angyalok	Énekek

1.	Örvendjetek angyalok! Jézusunk feltámadott,

És a lelkünk meglelé ösvényét a menny felé:

Alleluja, Alleluja!

2.	Dicsôítsük az Atyát, ki szent Fiát adta át:

Hogy a mennynek nyerje meg a bûntépte lelkeket!

Alleluja. Alleluja!

Evangéliumra:

3.	Jó hírt hoz az Úr nekünk: a sötétség már letûnt

S nincsen rajtunk hatalma, ha a lelkünk akarja:

Alleluja. Alleluja!

Hiszekegyre:

4.	Hiszünk mint a gyermekek, kiknek szíve nem remeg

Végtelen csodád elôtt. Adj hitünknek új erôt!

Alleluja. Alleluja!

Felajánlásra:

5.	Bort és fehér kenyeret ajánlunk föl Teneked

Fogadd véle, Istenünk, Néked szentelt életünk.

Alleluja. Alleluja!

Szent, szent-re:

6.	Szent vagy, szent vagy Jézusunk, kôsírodhoz elfutunk

S angyaliddal teneked zengünk boldog éneket,

Alleluja. Alleluja!

Úrfelmutatás után:

7.	Jézus Krisztus megjelent hófehéren idelent.

Áldott Istenünk neve, ki ôt nékünk küldte le!

Alleluja. Alleluja!

Áldozásra:

8.	Jöjj szívünkbe szent kenyér, akit elménk fel nem ér

Adj szívünknek új erôt, ha lankad a vég elôtt.

Alleluja. Alleluja!


86. Dicsôség, szent áldás -- Énekek
86. Dicsôség, szent áldás	Énekek

1.	Dicsôség, szent áldás, tisztesség

A föltámadt Úrnak, húsvéti Báránynak

Dicsôség, szent áldás, tisztesség.

2.	A halál és élet harcra szállt.

Meghalván az Élet a halálon Úr lett.

A halál és élet harcra szállt.

3.	Mit láttál, szent asszony, a sírnál?

Sírnak ürességét, Krisztus dicsôségét.

Mit láttál, szent asszony, a sírnál?

4.	Fényes nap! Úradta ékes nap!

Isten adta nékünk, azért örvendezzünk,

Fényes nap! Úradta ékes nap!


87. Föltámadt Krisztus -- Énekek
87. Föltámadt Krisztus	Énekek

1.	FÖLTÁMADT KRISZTUS e napon,

- Alleluja! Hála légyen az Istennek.

2.	Hogy minden ember vigadjon.

- Alleluja! Hála légyen az Istennek!

3.	Értünk halált ki szenvedett,

- Alleluja! Hála légyen az Istennek!

4.	S megváltott minden lelkeket.

- Alleluja! Hála légyen az Istennek!

5.	Mennek a szent nôk sírjához,

- Alleluja! Hála légyen az Istennek!

6.	Kenetet visznek Krisztushoz.

- Alleluja! Hála légyen az Istennek!

7.	Fényes szép angyalt látnak ott,

- Alleluja! Hála légyen az Istennek.

8.	S hallanak boldog szózatot.

- Alleluja! Hála légyen az Istennek!

9.	Ti félénk asszony-emberek,

- Alleluja! Hála légyen az Istennek.

10.	Galileába menjetek.

- Alleluja! Hála légyen az Istennek.

11.	Tudják meg az apostolok,

- Alleluja! Hála légyen az Istennek.

12.	Hogy az Úr él s feltámadott.

- Alleluja! Hála légyen az Istennek.

13.	Megjelent ô szent Anyjának,

- Alleluja! Hála légyen az Istennek.

14.	Kesergô szent Magdolnának.

- Alleluja! Hála légyen az Istennek.

15.	Megjelent aztán Péternek,

- Alleluja! Hála légyen az Istennek.

16.	Megjelent majd a híveknek.

- Alleluja! Hála légyen az Istennek.

17.	Húsvéti boldog lélekkel,

- Alleluja! Hála légyen az Istennek.

18.	Dícsérjük Istent énekkel.

- Alleluja! Hála légyen az Istennek.

19.	Dicsôség Szentháromságnak,

- Alleluja! Hála légyen az Istennek.

20.	Adjunk ma hálát Urunknak.

- Alleluja! Hála légyen az Istennek.


88. Krisztus feltámadott! Halljátok meg -- Énekek
88. Krisztus feltámadott! Halljátok meg	Énekek

1.	Krisztus feltámadott!

Halljátok meg, asszonyok,

Kik kenetet hoztatok,

Többé már ne sírjatok!

Feltámadt Krisztus!

2.	Krisztus feltámadott!

Új csodákat halljatok!

Péter, János fussatok!

Üres a sir, nincsen ott!

Feltámadt Krisztus!

3.	Krisztus feltámadott!

Szûnjetek már, bánatok!

Ti is nyomán járjatok,

Feltámadást várjatok!

Feltámadt Krisztus!

4.	Krisztus feltámadott!

Halál fején tapodott,

Égbe utat mutatott.

Tudom, hogy feltámadok!

Feltámadt Krisztus!


89. Krisztus virágunk -- Énekek
89. Krisztus virágunk	Énekek

1.	Krisztus, virágunk, szép termô águnk, feltámadt Krisztus! vigadjunk!

A bûnbôl mink is támadjunk!

2.	Ki feküdt sírban. Felkele vígan. Feltámadt Krisztus! vigadjunk!

A bûnbôl mink is támadjunk!

3.	Felkele fényünk Krisztus, reményünk! Feltámadt Krisztus! vigadjunk!

A bûnbôl mink is támadjunk!

4.	Jézus hogy felkelt, Szentírás bételt. Feltámadt Krisztus! vigadjunk!

A bûnbôl mink is támadjunk!

5.	A pokol elhült Halál elrémült. Feltámadt Krisztus! vigadjunk!

A bûnbôl mink is támadjunk!

6.	Él Jézus nyilván, a bûnt lebírván. Feltámadt Krisztus! vigadjunk!

A bûnbôl mink is támadjunk!

7.	Jézusnak éljünk, semmit ne féljünk! Feltámadt Krisztus! vigadjunk!

A bûnbôl mink is támadjunk!

8.	Úr Jézus nékünk nagy fényességünk. Feltámadt Krisztus! vigadjunk!

A bûnbôl mink is támadjunk!

9.	Boldogság véled földön az élet. Feltámadt Krisztus! vigadjunk!

A bûnbôl mink is támadjunk!

10.	Ha véled járunk, jó halált várunk. Feltámadt Krisztus! vigadjunk!

A bûnbôl mink is támadjunk!

11.	Dicsôség légyen Istennek égben! Feltámadt Krisztus! vigadjunk!

A bûnbôl mink is támadjunk!


90. Örvendetes napunk támadt-- Énekek
90. Örvendetes napunk támadt	Énekek

1.	Örvendetes napunk támadt, Jézus Krisztus mert feltámadt.

Örvendjünk, vigadjunk, vígan mind most mondjuk Alle-, alleluját!

2.	Szent asszonyok a kôsírhoz visznek fûszert holt Krisztushoz,

Szívük elfogódott, Uruk hogy ott nem volt. Alle-alleluja!

3.	Fájdalmuk nagy örömre vált, fényes angyal eléjök állt:

Jézusról hirdeti hogy sír már nem fedi. Alle-alleluja!

4.	Urunkat ha látni vágytok ti és a hû tanítványok

Galileában vár, feltámadt, nincs itt már!

Alle-alleluja!

5.	Jézust hogy ôk megtalálták, szavait is meghallották:

Hívek ne féljetek békesség véletek! Alle-alleluja!


95. Krisztus a mennybe fölmene-- Énekek
95. Krisztus a mennybe fölmene	Énekek

1.	Krisztus a mennybe fölmene, Alleluja, alleluja!

Egeknek élô Istene. Alle-, alleluja!

2.	Fölnéztek az apostolok, Alleluja, alleluja!

És zengtek fényes angyalok: Alle-, alleluja!

3.	,,Mit álltok itt, ti férfiak? Alleluja, alleluja!

Miért e néma bámulat?'' Alle-, alleluja!

4.	Ki most az égbe szálla fel, alleluja, alleluja!

Egykor mint bíró így jön el! Alle-, alleluja!

7.	Galileai férfiak! Alleluja, alleluja!

Ujjongjon hát az áhítat! Alle-, alleluja!

8.	Örüljünk mink is most velük, alleluja, alleluja!

És zengjük boldog énekük: Alle-, alleluja!

9.	Siessünk hálát mondani, alleluja, alleluja!

S a Három-Egyet áldani! Alle-, alleluja!


97. Jöjj, szentlélek Istenünk -- Énekek
97. Jöjj, szentlélek Istenünk	Énekek

1.	Jöjj, Szentlélek Istenünk,

Add a mennybôl érzenünk

Fényességed sugarát.

Jöjj el, jöjj el, jöjj el, jöjj el,

Jöjj Szentlélek Istenünk.

2.	Jöjj, szegények atyja te,

Bôkezûség Istene,

Lelkünk fénye hassa át.

Jöjj el, jöjj el, jöjj el, jöjj el,

Jöjj Szentlélek Istenünk.

3.	Édességes vigaszunk,

Drága vendég, szomjazunk,

Édes lélekújulás!

Jöjj el, jöjj el, jöjj el, jöjj el,

Jöjj Szentlélek Istenünk.

4.	Fáradottnak könnyülés,

Tikkadónak enyhülés,

Sírónak vigasztalás.

Jöjj el, jöjj el, jöjj el, jöjj el,

Jöjj Szentlélek Istenünk.

5.	Boldogságos, tiszta fény

Szállj meg szívünk rejtekén,

Híveidnek napja légy!

Jöjj el, jöjj el,

Jöjj el, jöjj el,

Jöjj Szentlélek Istenünk.


98. Szállj szívünkbe nagy Isten-- Énekek
98. Szállj szívünkbe nagy Isten	Énekek

1.	Szállj szívünkbe, nagy Isten, lélekadó Lélek!

Úgy lépjünk az oltárhoz, a szívünkben véled.

Úgy szálljon fel énekünk áldozati füstje

Ahhoz, aki vigaszul a Szentlelket küldte.

Dicsôítésre:

2.	Dicsôség az Istennek magasságos mennyben.

Békességet lásson itt minden igaz ember,

Akiben a szeretet, a Szentlélek, ébren,

S jóakarat vezeti cselekedetében.

Evangéliumra:

3.	Apostolok pünkösdnap összebújtak, félvén.

Zúgás kelt a magasból, mint a sebes szélvész.

Betöltötte házukat, tüzes nyelvek szálltak.

És a gyenge félôkbôl harcos hôsök váltak.

Hiszekegyre:

4.	Hiszem, vallom boldogan, amit mond az Isten,

Amit Krisztus elém ád egyházában hinnem.

Hitemet a Szentlélek ajándéka szítja.

Mennybe szegény lelkemnek hitem legyen hídja.

Felajánlásra:

5.	Ami legszebb, legnagyobb földön és az égen:

Krisztus testét ajánljuk áldozatunkképen.

Szívemet is, szegénykét felajánlom rája,

Tegye széppé, tüzessé a Szentlélek lángja.

Szent, szent-re:

6.	Szent, szent, szent, az Úristen, Atya, Fiú, Lélek!

Ezt harsogja kórusa a nagy mindenségnek.

A Szentlélek Úristen sóhajtozván bennünk

Mondhatatlan szavakkal, ezt sóhajtja lelkünk.


102. Szentlélek Isten, szállj le reánk -- Énekek
102. Szentlélek Isten, szállj le reánk	Énekek

1.	Szentlélek Isten, szállj reánk, elmét derítô tiszta láng,

Öntsd lelkeinkbe, melyeket megszenteltél, kegyelmedet.

2.	Kit Isten, mint vigasztalót nekünk ajándokul adott,

Minden javak bô kútfeje, lelkünk világa s élete.

3.	Te hét ajándok Istene, az Úr hatalmas jobbkeze,

Te, kit nekünk ígért Atya, nyelvünk kenetdús szózata.

4.	Érzékeinkre fényt deríts, kebelt erényre fölhevíts,

Testünk erôtlenségeit védjék magas kegyelmeid.

5.	Kísértetekben el ne hagyj, szívünkbe békességet adj,

Légy utainkban fôvezér, ne érje népedet veszély.

6.	Ó adjad ismernünk Atyát, és egyszülötte szent Fiát,

S téged, ki tôlük származol, valljon, mi ég- s földön honol.

7.	Legyen dicsôség, ó Atyánk, Neked, s kitôl megváltatánk.

Fiadnak, a Vigasztalót áldván veled, mint egy valót.


105. Szentháromságnak életem -- Énekek
105. Szentháromságnak életem	Énekek

1.	Szentháromságnak életem, halálom,

S testemmel együtt lelkemet ajánlom.

Tégedet imádlak, mindörökkön áldlak:

Oszthatatlan Istenség, Háromságban egy Fölség.

2.	Méltó dicséret légyen az Atyának,

Kit vall a föld és vall az ég urának.

Szüntelen dicsérünk, érted ég mi szívünk:

Oszthatatlan Istenség, Háromságban egy Fölség.

3.	Az Istenember áldassék mitôlünk,

Akinek hulló vére által élünk,

Mert csak érte juttat

Testi, lelki jókat,

Oszthatatlan Istenség, Háromságban egy Fölség.

4.	Szentlélek Úrnak zengjük víg dalunkat,

Hozzá emelvén szívünket, szavunkat.

Adja bô kegyelmét,

Lángoló szerelmét, Oszthatatlan,

Istenség, Háromságban egy Fölség.

5.	Az Atyaistent s Fiút egyetemben

S Szentlelket áldom teljes életemben.

Döghalált, éhséget,

Ûzz el, ellenséget, Oszthatatlan,

Istenség, Háromságban egy Fölség.


107. Dicsérd Sion Üdvözítôd -- Énekek
107. Dicsérd Sion Üdvözítôd	Énekek

1.	Dicsérd Sion Üdvözítôd,

Jó pásztorod, hû segítôd,

Áldja hangos éneked.

2.	Himnuszt mondj egész szíveddel,

Szóddal úgy sem érheted el,

Méltón nem dícsérheted.

3.	Nagy dologról szól az ének:

Élet élô kútfejének,

A Kenyérnek hódolunk.

4.	Estelén a búcsútornak,

A tizenkét apostolnak

Mit kiosztott Krisztusunk.

5.	Hangosan hát fönnesengjen,

Ujjongjon és égre csengjen

Zengô lelkünk hangja ma.

6.	Mert mit ajkunk most magasztal:

Amaz ünnep, amaz asztal,

Amaz elsô lakoma.

7.	Ott új Húsvét napja támadt,

Új kötése új királynak,

Régi Húsvét bételett.

8.	Új világtól fut az óság,

Árnyat oszlat új valóság,

Fényesség ûz éjfelet.

9.	S amit ott tett önkezével:

Emlékére nyílt igével

Hagyta Krisztus végzenünk.

10.	Szent igéktôl megoktatva

Üdvösséges áldozatra

Kenyeret s bort szentelünk.

11.	Ágazatja szent hitünknek:

Testté-vérré lényegülnek,

Bor s kenyér mi volt elôbb.

12.	Régi rend itt újnak enged,

Szárnya lankad észnek, szemnek,

Élô hitbôl végy erôt.

13.	Színében bor és kenyérnek

(Jel csak ez, de más a lényeg!)

Drága nagy jók rejlenek.

14.	Vér bár a bor, test az étel,

Egy is Krisztus, semmi kétely!

Két szín ôt nem osztja meg.

15.	Aki veszi, meg nem osztja,

Meg nem töri, nem szakasztja,

Mindenek épen veszik.

16.	Veszi egy és ezrek vészik,

S mind egyenlôn kapja részit,

Mégis: nem fogyatkozik.

17.	Veszi jó és veszi vétkes,

Ám gyümölcse vajmi kétes:

Élet vagy elkárhozás.

18.	Rossznak átok, üdv a jóknak;

Lásd az együtt áldozóknak

Végük milyen szörnyû más!


109. Áldjad ember e nagy Jódat -- Énekek
109. Áldjad ember e nagy Jódat	Énekek

1.	ÁLDJAD EMBER e nagy Jódat,

Kenyérszínben Megváltódat,

Itt jelen van szent testével édes Jézus,

Jelen vagyon szent vérével áldott Jézus.

2.	Itt az Isten gazdagsága,

Bûnös lelkek nagy váltsága,

Minden jónak nagy bôsége édes Jézus,

Gyarló szívek erôssége áldott Jézus

3.	Itt az égnek megnyitója,

Kegyelemnek meghozója,

Egész világ drága díja édes Jézus,

Az Istennek örök Fia áldott Jézus.

4.	Itt lelkünknek orvoslója,

Bús szívünknek vidítója,

Elrejtezett kenyérszínben édes Jézus,

Az oltári nagy Szentségben áldott Jézus.

7.	Itt van tehát istensége,

S evvel együtt embersége,

Kérésünket meghallgatja édes Jézus,

És bûnünket megbocsájtja áldott Jézus.

8.	Kérjük, adja ránk áldását,

Irgalmának kútforrását,

Legyen velünk a végórán édes Jézus,

S üdvözítsen holtunk után áldott Jézus.


110. Áldunk téged, ó angyali kenyér -- Énekek
110. Áldunk téged, ó angyali kenyér	Énekek

1.	Áldunk téged, ó angyali kenyér,

Váltságunkért adatott drága bér.

Szent vagy, szent vagy, szent vagy,

Te mindennél szentebb vagy!

Légy áldott e szentségben,

Rejtve kenyér színében.

2.	Kérünk téged, irgalmas nagy Isten,

Áldj meg minket s hallgass meg kegyesen.

Szent vagy, szent vagy, szent vagy,

Te mindennél szentebb vagy!

Légy áldott e szentségben,

Rejtve kenyér színében.


112. Ez nagy szentség -- Énekek
112. Ez nagy szentség	Énekek

1.	Ez nagy szentség valóban,

Ezt imádjuk legjobban,

Melyet Jézus nekünk hagyott

Testamentomban.

2.	Jelen van itt test és vér,

Minden kinccsel ez felér,

Ha elhagyjuk vétkeinket,

Minden jót ígér.

3.	Állj mellettünk, nagy Isten,

Titkos kenyér színében,

Légy irgalmas és meghallgass

Minden ínségben.

4.	Háborútól oltalmazz,

Híveidnek irgalmazz,

Betegséget, éhínséget

Tôlünk távoztass.

5.	Tebenned van reményünk,

Életünk és épségünk.

Egyedül csak Téged kérünk,

Légy segítségünk.

6.	Add, hogy készen lehessünk,

Boldog halált érhessünk,

E világból ha kiszólítsz,

Véled lehessünk.


113. Édes Jézus, neked élek -- Énekek
113. Édes Jézus, neked élek	Énekek

1.	Édes Jézus, neked élek.

Édes Jézus, neked halok,

Életemben, halálomban,

Édes Jézus, tied vagyok.


114. Égbôl szállott szent kenyér-- Énekek
114. Égbôl szállott szent kenyér	Énekek

1.	Égbôl szállott szent kenyér,

Értünk ontott drága vér:

Hittel áldunk és imádunk,

Bár az elme föl nem ér.

2.	Véghetetlen Istenség,

Szeretô nagy kegyesség!

Az oltáron velünk áldjon

Tégedet a föld s az ég.

3.	Ó mennyei seregek!

Velünk egyesüljetek:

Tiszta lelkek, az Istennek

Irgalmáról zengjetek.

4.	Nap, hold s fényes csillagok

Imádságra gyúljatok:

Hitünk fénye ôt dícsérje,

Kit ragyogva áldotok.

5.	Legyen egy szív, egy lélek

Azokban, kik dícsérnek.

Ó nagy Isten! e szentségben

Nyerjék meg, mit remélnek.

6.	Reménységünk csak te vagy,

Jézus, kérünk, el ne hagyj:

Légy vezérünk, s hogy célt érjünk,

Országodba befogadj.


116.  Imádlak, nagy Istenség -- Énekek
116. Imádlak, nagy Istenség	Énekek

1.	Imádlak, nagy Istenség, test s vér, titkos mély Szentség,

Leborulva.

Itt van Isten s emberség, véghetetlen nagy Fölség

Föláldozva.

2.	Üdvözlégy, te szent manna! Ennél többet ki adna?

Nincs mód benne.

Ez az égi nagy Jóság, a teljes Szentháromság

Nagy kegyelme.

3.	Szent testével így táplál, hogy ne ártson a halál!

Mily kegyesség!

Szent vérével harmatoz, így szelídít magához

Ez Istenség.

4.	Szállj le hozzám, szent kenyér, jöjj, ártatlan drága Vér,

Szánd lelkemet!

Bár hajlékom nem méltó, elég Tôled csak egy szó,

Vedd szívemet.

5.	Soha többé nem vétek, Jézusom, már megtérek,

Légy kegyelmes!

Ne tekintsed rútságát, vétkeimnek vakságát,

Ó meg ne vess!

6.	Neked élek és halok, végig véled maradok,

Ó Jézusom!

Verem buzgón mellemet, szánom-bánom vétkemet,

Én Krisztusom.


118. Krisztus teste és szent vére -- Énekek
118. Krisztus teste és szent vére	Énekek

1.	Krisztus teste és szent vére, angyaloknak étele,

Elevenen van itt jelen A kenyér és bor színben.

Boruljunk le és rettegve imádjuk e Fölséget,

Az Oltáriszentséget.

2.	Bár e csodát, hitünk titkát, elménk fel nem foghatja;

De biztosít az igaz hit, melyre Jézus taníta.

Boruljunk le és rettegve imádjuk e Fölséget,

Az Oltáriszentséget.

3.	A keresztfán haldokolván rejlett csak az Istenség;

Itt elrejtve és elfedve Istenség és emberség.

Boruljunk le és rettegve imádjuk e Fölséget,

Az Oltáriszentséget.


119. Leborulva áldlak -- Énekek
119. Leborulva áldlak	Énekek

1.	Leborulva áldlak, láthatatlan Istenség,

Kenyér és borszínben elrejtezett emberség,

Noha itt nem láthat, meg nem tapasztalhat

Az emberi gyengeség.

2.	Isteni erôdet elrejtéd a keresztfán

Testi gyarlóságnak homályával takarván.

Itt emberi tested elôlünk elrejted,

Színek alatt titkolván.

3.	Noha szent Tamással sebed helyét nem látom,

Uram, igaz hittel jelenléted megvallom.

E vallásban tarts meg, szent színedet add meg

Égben egykor meglátnom.


122. Most az Úr Krisztusnak -- Énekek
122. Most az Úr Krisztusnak	Énekek

1.	Most az Úr Krisztusnak drágalátos teste,

Itt felemeltetett szentséges szent vére,

A kenyér s bor színe alatt

Ez a titkos nagy áldozat,

Jézust magasztaljuk, Szent, szent, szent! kiáltjuk.

2.	Imádunk Tégedet, ó drága nagy Szentség

Melyben elrejtve van Istenség s emberség.

A kenyér s bor színe alatt

Ez a titkos nagy áldozat,

Jézust magasztaljuk, Szent, szent, szent! kiáltjuk.

3.	Kérünk, ó Jézusunk, add, hogy hozzád térjünk,

Szent tested s véredben méltókép résztvegyünk;

Így hisszük, hogy majd menny-égben,

Mint most kenyér s bor színében,

Nevedet áldhatjuk, 	Szent, szent, szent! kiáltjuk.


123. Most lett a kenyér -- Énekek
123. Most lett a kenyér	Énekek

1.	Most lett a kenyér Krisztus testévé,

Most vált a színbor Jézus vérévé.

Test már a kenyér, a bor igaz vér,

Hiszem ezt, ámbár elmémbe nem fér.

2.	Itt az Istenség az emberséggel

Ím megegyezett nagy szövetséggel;

Ebben reménylek, amíg csak élek,

Ebben erôsíts, Jézusom, kérlek.

3.	Itt a test és vér felmutattatott,

Mely a keresztfán értünk ontatott;

Ó nagy szeretet, érted mennyit tett!

Valld meg hát bûnös, mért nem szereted.

4.	Ezt a számtalan vétek okozta,

Szeretetemet Tôled elvonta;

De már szívembôl, igaz lelkembôl

Bánom bûneim teljes erômbôl.


126. Ó áldott szent Istenem-- Énekek
126. Ó áldott szent Istenem	Énekek

1.	Ó áldott szent Istenem az Oltáriszentségben, édes Jézus.

Téged szívem úgy kíván, Tégedet én lelkem vár,

Édes Jézus, édes Jézus.

2.	Ó lelkem, szent Jegyesem, méltán ki-ki szeressen, Téged, Jézus.

Minden kincset megvessen, csak Tégedet keressen,

Édes Jézus, édes Jézus.

3.	Maradj nálam kevéssé, tedd szívemet édessé, Uram Jézus.

Ám tégy engem semmivé, csak szívem tedd Tieddé,

Édes Jézus, édes Jézus.

4.	Emberek és angyalok, most mind elôálljatok és a Jézust

Teljes szívvel áldjátok, jertek és imádjátok

Édes Jézust, édes Jézust.


127. Ó szentséges, ó kegyelmes -- Énekek
127. Ó szentséges, ó kegyelmes	Énekek

1.	Ó szentséges, ó kegyelmes, édességes Jézusom!

Dicsértessél, tiszteltessél, én megváltó Krisztusom!

Szállj be szívem hajlékába, jöjj be lelkem pitvarába,

Ott nyugodjál, ott lakozzál, soha el se távozzál.

2.	Téged áldlak, magasztallak mély alázatossággal,

Megölellek, megcsókollak, úgy imádlak nagy lánggal.

Légy irgalmas, légy kegyelmes, kérlek, tôled el ne kergess!

Én szívemhez szorítalak, mint angyalok, kívánlak.

3.	Angyaloknak tápláléka, jöjj el e szent Ostyában!

Jöjj, kegyelem áradása egy kicsinyke pohárban!

Táplálj az Úr szent testével, itass omló dús vérével,

Engedj mindig nála lennem, ô maradjon énbennem!


129. Szent vagy, Uram -- Énekek
129. Szent vagy, Uram	Énekek

1.	Szent vagy, Uram, szent vagy,

Minden fölött szent vagy,

Jézus kenyér színében,

Az Oltáriszentségben.

2.	Térdet, fejet hajtok,

Néked áldást mondok,

Hiszem, itt vagy valóban,

E nagy Szakramentomban.

3.	Tebenned remélek,

Szívembôl szeretlek.

Készebb vagyok meghalni,

Mint téged megbántani.


131. Templom csendes mélyén -- Énekek
131. Templom csendes mélyén	Énekek

1.	Templom csendes mélyén, oltár rejtekén

Hófehéren Jézus titkon ott pihen.

Körülötte éj van, egyedül virraszt,

Mint az égi harmat, hull a szent malaszt.

2.	Fénye általjárja a hideg falat,

Szürke utca mentén titkosan halad

Pillantása áthat minden zárakon,

Fenn virrasztva jár az alvó falvakon.

3.	Látja dúsak házát, kunyhóban szegényt,

Szétsugároz vigaszt, enyhülést, reményt.

Tekintete balzsam, ha a szív sebes,

A magános éjben szíveket keres.

4.	Látja, aki árva, aki elhagyott,

Börtönében látja a szegény rabot,

S ha a fáradt ember kínban elmerül,

Azt susogja néki: ,,Nem vagy egyedül!''


132. Üdvözlégy, édes Jézusunk -- Énekek
132. Üdvözlégy, édes Jézusunk	Énekek

1.	Üdvözlégy, édes Jézusunk!

Erôs hittel itt megvallunk,

E szentségben mi imádunk,

Istenünknek magasztalunk.

2.	Te vagy világ Megváltója,

Mennyországnak megnyitója,

Éhes lelkünk táplálója,

Bús szívünknek orvoslója.

3.	Elménk ezen csodálkozik,

Értelmünk is álmélkodik,

Hogy tested itt elrejtezik,

Kenyérszínbe öltözködik.

4.	Te adtad ezt, hisszük, tudjuk,

Szentírásban olvashatjuk,

Azért kétség nélkül valljuk,

Ámbár szemmel nem láthatjuk.

5.	Azért hozzád folyamodunk,

Tiszta szívbôl fohászkodunk:

Áldj meg minket, ó Jézusunk!

E szentségben kik imádunk.


133. Üdvözlégy, Felség -- Énekek
133. Üdvözlégy, Felség	Énekek

1.	Üdvözlégy, Felség, Oltáriszentség,

Drága vendégség!

Ó drága szép kincs, bûntôl megtisztíts,

Jóra felindíts!

2.	Angyali étel, kiben nincs métely,

Ó szép Jézusunk!

Növeld erônket, hogy viselhessük

Érted terhünket!

3.	Mannánál szentebb, aranynál kincsebb,

Édes Jézusunk!

Ôrizz meg minket, bôvítsd hitünket,

Hallgass bennünket!


134. Üdvözlégy, Krisztusnak -- Énekek
134. Üdvözlégy, Krisztusnak	Énekek

1.	Üdvözlégy, Krisztusnak drága szent teste,

Áldott légy, Jézusnak piros szent vére.

Ó, mily áldott vagy, Oltáriszentség!

Angyali drága vendégség!

2.	Üdvözlégy, nagy Szentség, élet adója,

Mi bûnös lelkünknek megorvoslója.

Ó, mily áldott vagy, Oltáriszentség!

Angyali drága vendégség!

3.	Üdvözlégy, nagy Szentség, világ váltsága

Emberi nemzetnek fô boldogsága.

Ó, mily áldott vagy, Oltáriszentség!

Angyali drága vendégség!

4.	Üdvözlégy, nagy Szentség, élet kútfôje,

Megtérô bûnösnek tiszta fürdôje.

Ó, mily áldott vagy, Oltáriszentség!

Angyali drága vendégség!

5.	Üdvözlégy, nagy Szentség, csodák csodája

Éhezô lelkünknek édes mannája.

Ó, mily áldott vagy, Oltáriszentség!

Angyali drága vendégség!

6.	Üdvözlégy, nagy Szentség, lelkünk vendége!

Mennyei karoknak gyönyörûsége.

Ó, mily áldott vagy, Oltáriszentség!

Angyali drága vendégség!

7.	Dicséret, dicsôség Jézus testének,

Örökös imádás drága vérének.

Ó, mily áldott vagy, Oltáriszentség!

Angyali drága vendégség.


135.A Üdvözlégy, ó drágalátos -- Énekek
135.A Üdvözlégy, ó drágalátos	Énekek

1.	Üdvözlégy, ó drágalátos nagy Szentség,

Hol jelen van istenség, és emberség.

Kérünk, ne hagyd híveidet, bûnre hajló népeidet,

Hanem adjad kegyelmedet nagy Fölség!

2.	Kegyes voltál mennybôl alászállani,

Szent véredet egy cseppig kiontani.

Ó ne essék hát hiába szenvedésed drága ára,

Hanem a mi szegény lelkünk javára.

3.	Mindnyájan, kik egyek vagyunk a hitben,

Imádunk és áldunk e nagy Szentségben,

Mint megváltó Istenünket, ki táplálja mi lelkünket.

Maradj velünk és üdvözíts bennünket.


136. Üdvözlégy Oltáriszentség! -- Énekek
136. Üdvözlégy Oltáriszentség!	Énekek

1.	Üdvözlégy Oltáriszentség!

Csodálatos szent istenség!

Téged szívbôl mind imádunk,

Oltárodnak trónján áldunk.

Üdvözlégy szent Szakramentom!

Százezerszer, meg ezerszer, én Jézusom!

2.	Ha szenteknek nagy szívével,

Angyaloknak lángnyelvével

Köszönthetne minden lélek,

Méltón úgy sem dicsérnének.

Üdvözlégy szent Szakramentom!

Százezerszer, meg ezerszer, én Jézusom!

3.	Öntsd szívembe olajodat,

Égesd benne világodat;

Nagy Szentség, ó térj be hozzám,

Mert szívem csak Téged kíván.

Üdvözlégy, szent Szakramentom!

Százezerszer, meg ezerszer, én Jézusom!

4.	Életünknek végóráján,

Hogy ne ejtsen meg a Sátán,

Te légy erôs én gyámolóm,

Mert csak nálad az oltalom.

Üdvözlégy, szent Szakramentom!

Százezerszer, meg ezerszer, én Jézusom!


139. Ó Uram, nem vagyok én méltó -- Énekek
139. Ó Uram, nem vagyok én méltó	Énekek

1.	Ó Uram, nem vagyok én méltó,

Hogy házamba költözni légy jó,

Mondjad csak egy szóval nékem

S meggyógyul az én lelkem.


140. Üdvözlégy, üdvösséges Ostya-- Énekek
140. Üdvözlégy, üdvösséges Ostya	Énekek

1.	Üdvözlégy, üdvösséges Ostya,

Isten tiszta Anyjának Fia,

Mostan kenyérszínben látlak.

Igaz Isten megvallak.

2.	Mert te vagy igaz Üdvözítô.

Mind e világ bûneit törlô.

Igaz Istennek egy Fia,

Ki keresztfán meghala.

3.	Mikor a pap az igét mondja,

Átváltozik kenyér mivolta.

S annak lészen teste s vére,

Ki érettünk szenvede.

4.	Nagy Isten, téged dicsér lelkem,

Dicsôséget zengedez szívem.

Lelkem a Szentháromságnak,

Felajánlom Uramnak.


142. Zálogát adtad, ó Jézus -- Énekek
142. Zálogát adtad, ó Jézus	Énekek

1.	Zálogát adtad, ó Jézus, örök szeretetednek

Rendelvén e nagy Szentséget és adván tieidnek,

Hogy teveled egyesüljünk s téged viszont szeressünk,

Örök hála és imádás légyen azért nevednek.

2.	Irgalmadban nem vizsgáltad a mi gyarlóságunkat

És ellened elkövetett sok hálátlanságunkat.

Megmenteni így akartál, azért értünk meghaltál,

Eltörölvén a keresztfán régi adósságunkat.

3.	S hogy halálod szent emlékét mindennap megülhessük,

Hagytad ezt a nagy Szentséget, hogy magunkhoz vehessük.

Csodálatos kincset adtál, és közöttünk maradtál.

Véghetetlen jóságodért add, hogy mindig szeressünk.

4.	Így magadhoz édesgettél, kegyes Jézus, bennünket.

Add, hogy tôled semmi többé el ne vonja szívünket.

E Szentségben légy oltalmunk, érted éljünk és haljunk.

Üdvözítônk, áldd meg, kérünk, e szent feltételünket.


143. Elôtted, Jézusom, leborulok -- Énekek
143. Elôtted, Jézusom. leborulok	Énekek

1.	Elôtted, Jézusom, leborulok,

Féktelen bûnös én, hozzád bujok.

Ó kérlek, hogy nekem malasztot adj,

Hisz te a bûnöshöz irgalmas vagy.

2.	Szép piros véreddel öntözgettél,

Amikor elestem, fölemeltél.

Légy azért irgalmas és meghallgass,

Mennyei erôddel ó támogass!

3.	Tehozzád, Jézusom, felkiáltok,

Földrôl az ég felé felsóhajtok,

Szívemnek kapuját zárd be, kérlek,

Hogy helyet ne adjon a véteknek.

4.	Vádolom magamat, mert vétettem,

Fölséges színedet megsértettem.

Hozzád, ó Jézusom, fohászkodom,

Hogy többé nem vétek, megfogadom.

5.	Esengô szavamat meghallgassad,

Ó szelíd Jézusom, s ez egyet add:

Hogy végsô órámban kiálthassam,

Szent neved, Jézusom, kimondhassam.


144. Édes Jézus, én szerelmem -- Énekek
144. Édes Jézus, én szerelmem	Énekek

1.	Édes Jézus, én szerelmem, ó mily nagyon szeretlek

Te vagy kincsem és mindenem, hû szívembe elrejtlek.

Jöjj el, jöjj el, siess már,

Jézus téged szívem vár.

2.	Édes Jézus, mivel téged minden felett szeretlek,

Minden kincset és örömet érted, Jézus, megvetek.

Jöjj el, jöjj el, siess már,

Jézus téged szívem vár.

3.	Ahol leszek, Jézus, téged óhajtlak és kiáltlak;

Boldog leszek, ha elérlek, boldogabb, ha megtartlak.

4.	Benned bízom, fohászkodom, Te is szeress engemet,

Jézus, ne hagyj, velem maradj, hívd a mennybe lelkemet.


145. Gyôzhetetlen én kôszálom -- Énekek
145. Gyôzhetetlen én kôszálom	Énekek

1.	Gyôzhetetlen én kôszálom,

Védelmezôm és kôvárom,

A keresztfán drága áron,

Oltalmamat tôled várom!

2.	Sebeidnek nagy voltáért,

Engedj kedves áldozatért,

Drága szép piros véredért,

Kit kiöntél e világért.

5.	Reád bíztam ez ügyemet,

Én Jézusom, én lelkemet,

Megepedett bús szívemet,

Szegény árva bús fejemet.

6.	Irgalmazz meg én lelkemnek,

Ki vagy Ura mennynek-földnek:

Könyörgök csak Felségednek,

Én megváltó Istenemnek.


146. Hol vagy, én szerelmes -- Énekek
146. Hol vagy, én szerelmes	Énekek

1.	Hol vagy, én szerelmes Jézus Krisztusom?

Hol talállak téged, kegyes Megváltóm?

Adj világosságot, mert fényes vagy,

Nálad nélkül szívem igen bágyadt.

2.	Téged az én lelkem kíván keresni,

Mert tenálad nélkül el kell kárhozni;

Ó szerelmes Krisztus, fordulj hozzám,

Vigasztald meg szívem, tekints énrám.

3.	Míg fel nem talállak, keresni foglak,

Mind éjjel, mind nappal sírva kiáltlak.

Ó jelenj meg, Krisztus, szomorúnak,

Vigasztalást hozzál te szolgádnak.

4.	Ha fel nem talállak, kegyes Krisztusom,

Elkárhozik lelkem, bizonnyal tudom:

Ó siess hát hozzám, ne távozzál,

Ó szerelmes Krisztus, jöjj, vigasztalj.


147. Jöjj el, Jézus -- Énekek
147. Jöjj el, Jézus	Énekek

1.	Jöjj el, Jézus, én szerelmem, jöjj el, édes Istenem,

Hozzád siet az én lelkem, Jézus, gyönyörûségem.

Mert e világ csalárd hívság, nem is tetszik énnékem,

Te vagy egész ékességem, Istenem és mindenem.

2.	Ezer szívvel hogyha bírnék, mind tenéked áldoznám.

Ezerszerte fohászkodnék, azt is mind felajánlanám.

Csak egyetlen szívem vagyon, de azt néked ajánlom.

Szent kezedet, szent lábadat sok ezerszer csókolom.

3.	Szép Jézusom úgy szeretlek, ha szívembe vehetlek.

Téged buzgón megölellek s addig el sem eresztlek,

Míg engemet kegyelmedbe be nem fogadsz s kedvedbe,

S felvitetvén mennyországba, koronát tész fejemre.


150. Uram Jézus! Légy velünk -- Énekek
150. Uram Jézus! Légy velünk	Énekek

1.	Uram Jézus! Légy velünk, mi egyetlen örömünk!

Nálad nélkül keserûség itt a földön életünk.

Ó egyetlen örömünk, Uram Jézus, légy velünk.

2.	Uram Jézus! tégedet szívünk, lelkünk úgy eped,

Mert kívüled nem találhat sehol biztos nyughelyet.

Boldog mással nem lehet, Uram, Jézus, csak veled.

3.	Uram Jézus! kérve kér szívünk, mely bíz és remél,

Add meg néki a nyugalmat, mely minden kinccsel felér.

A szív, amely bíz s remél, Uram Jézus, kérve kér.

4.	Uram Jézus! adj erôt, vigasztald a szenvedôt;

A bûnbánó lélek nyerjen kegyelmet az Úr elôtt.

Segítsd föl a küzködôt, Uram Jézus, adj erôt.

5.	Uram Jézus! el ne hagyj, ki lelkünknek üdve vagy,

Legfôkép a végsô harcon végig velünk megmaradj.

Te, ki lelkünk üdve vagy, Uram Jézus, el ne hagyj!


151. Zengjünk Jézus -- Énekek
151. Zengjünk Jézus	Énekek

1.	Zengjünk Jézus szent Nevének

Új éneket, keresztények.

Üdvözlégy, fény tengere:

Jézus édes szép neve.

2.	Nincsen név több ilyen édes,

Ily malasztos, ily fölséges;

Bajvívónak fegyvere:

Jézus édes szép neve.

3.	Az ég és föld meghajolnak,

E szent névnek úgy hódolnak:

Lelkünk ízes fûszere:

Jézus édes szép neve.


152. Ó Jézus, emlékezni rád -- Énekek
152. Ó Jézus, emlékezni rád	Énekek

1.	Ó Jézus, emlékezni rád,

A szívnek szent örömet ád.

De minden méznél édesebb,

Szívünkben bírni Tégedet.

2.	Nincs szó a földön kedvesebb,

Nincs dallam zengôbb, édesebb,

Gondolni szebbet nem lehet.

Mint Jézus, édes szent neved.

3.	A bánat benned lel reményt,

Te adsz ezer jótéteményt,

Ha keresünk, itt jársz velünk.

Hát még mi vár, ha föllelünk!

4.	A nyelv azt nem mondhatja ki.

Betû ki nem fejezheti,

Csak aki érzi, tudja azt,

Jézust szeretni mily malaszt.

5.	Te légy, ó Jézus, örömünk,

Mennyekben gazdag örökünk.

Te adj az égben koronát

Most és örök idôkön át.


153. Ó add, Jézusom nékem -- Énekek
153. Ó add, Jézusom nékem	Énekek

1.	Ó add, Jézusom, nékem szentséges Szívedet,

Amely oly véghetetlen mértékben szeretett

Bûnös, fásult lelkemet dadd gyullassza lángra

Szeretô szent Szívednek üdvözítô lángja.

2.	Szíved édes szerelme lelkemnek harmatja,

Amely táplál, feléleszt és lelkem áthatja.

Szent Szívednek szerelme: Bûnös lelkem napja,

Melytôl lelkem világát, üdvösségét kapja.


154. Jézusomnak Szívén -- Énekek
154. Jézusomnak Szívén	Énekek

1.	Jézusomnak Szívén megnyugodni jó,

Elmerülni benned, csendes, tiszta tó.

Földi bútól, bajtól Szíved enyhülést ad.

Tenálad lelkünk megpihen, ki sírva sírt: vigad.

2.	Jézusom szent Szívét lándzsa döfte át,

Megnyitotta nékünk drága oldalát.

Szent Szívébe rejtve törli minden bûnünk,

A szenvedés ott nem sajog, Ôbenne örülünk.


155. Jézus Szíve, legtisztább szív -- Énekek
155. Jézus Szíve, legtisztább szív	Énekek

1.	Jézus Szíve, legtisztább szív, kegyelem oltára,

Boldog, aki tehozzád hív, s szívét hozzád tárja.

Vércseppjeid a világnak bûneit lemosták,

Rólam is a gyarlóságnak tisztítsad le foltját.

2.	Jézus Szíve, szelídségnek titkos iskolája,

A mennyei dicsôségnek legszebb koronája.

Szívemet tedd szent Szívedhez hasonlóvá, kérlek,

Szívemet fûzd a tiédhez, jóvá, szelíddé tedd.

3.	Jézus Szíve, add hogy mindig szeresselek jobban;

Ha ér bôség, ha ér ínség, jó és rossz napokban.

Légy te, szent Szív, én istápom, légy te menedékem,

A sötétben napvilágom, kincsem, dicsôségem.


156. Jézus Szívét dicsérni -- Énekek
156. Jézus Szívét dicsérni	Énekek

1.	Jézus Szívét dicsérni jöttünk el misére.

Azt a Szívet, mely nékünk új törvény szekrénye.

Nem az Ószövetségnek régi szolgasága,

Hanem a kegy, bocsánat s irgalom forrása.

Szent Szív, légy áldva!

2.	Dicsôséget és áldást zengünk, Jézus, néked.

Ó templomnál szentebb és dicsôbb a szentélyed.

Régi szentély meghasadt kárpitja jel nékünk,

Hogy szent Szíved lett az új, üdvösebb szentélyünk.

Áldunk, dicsérünk!

3.	Hiszünk benned Jézusunk, szent Szíved imádva,

Áldott Szíved, amelyet átütött a lándzsa.

Láthatatlan szeretet láthatóvá így lett.

Sebzett Szíved szemlélve valljuk meg hitünket,

Áldva szent Szíved.

5.	Ki ne szeretné viszont szeretô szent Szíved,

Kik szeressék, ha nem mi: a megváltott hívek.

Legyen örök hajlékunk Jézus Szíve nékünk,

Akit szent-szent énekkel mindvégig dicsérünk,

Áldunk, dicsérünk!


157. Szeretlek, szép Jézus -- Énekek
157. Szeretlek, szép Jézus	Énekek

1.	Szeretlek, szép Jézus, mert fölötte jó vagy,

Minden szeretetre, bizony te méltó vagy.

Jóvoltod s irgalmad a bûnöshöz oly nagy,

Gyarló kis szolgádat, engemet, el ne hagyj.

2.	Zárkózzál be, kérlek, szívem rejtekébe,

Tisztítsd ki a tüskét s rózsát vess helyébe.

Jézus legyen írva minden levelében,

Olvadjon el szívem Jézus szerelmében.

3.	Erôs kezeiddel ültess jó palántát,

Szívedbôl szívembe kegyelem virágát,

Jessze gyökerébôl ojtsd be szívem ágát,

Hogy hozzon az égbôl jó illatot, drágát.

5.	Te vagy, édes Jézus, élet, út igazság,

Szentség és szeretet, véghetetlen jóság

Ó mennyei szent tûz, ó te nagy uraság,

Add, hogy legyen részünk az örök boldogság.


159. Ó édes Jézus, ég és föld -- Énekek
159. Ó édes Jézus, ég és föld	Énekek

1.	Ó édes Jézus, ég és föld dicsôséges királya,

Hozzád repes az angyalok alázatos imája.

Édes igád terhe ellen föllázadt a gonosz szellem,

Szívek trónját bitorolja. De mi híven kiáltunk: Jézus a mi királyunk!

2.	Ó édes Jézus, népeknek s királyoknak királya,

Szent akaratod minden nép, minden törvény szolgája.

Te vagy az út, te a béke, uralkodók fényessége.

Hazánkat is esedezve oltalmadba ajánljuk, Ó felséges királyunk!

3.	Ó édes Jézus, keresztény családok szent királya,

Te vagy, aki a szerelmet s a hûséget megáldja.

Oltárod a család éke, szent Szíved a köteléke,

A szülôknek példaképe, a gyermekek barátja

És jóságos királya.


160. Isten legszebb temploma -- Énekek
160. Isten legszebb temploma	Énekek

1.	Isten legszebb temploma, üdvözlégy, szent Szûzanya!

Kit, már mikor fogantatott, megszentelt az ég Ura.

Te, kiben bûn nem vala, üdvözlégy, szent Szûzanya!

2.	Dicsôség az Istennek, békesség az embernek,

Kik te benned, ó Szûzanyánk, oltalmazót nyertenek.

Ég s föld velünk zengjenek: Dicsôség az Istennek!

Evangéliumra:

3.	Az örök nap hajnala Te vagy, áldott Szûzanya!

Utánad jött Megváltónkban az igazság nappala.

E nap hajnalcsillaga: üdvözlégy szent Szûzanya!

Hiszekegyre:

4.	Hisszük Istenségedet, áldd meg, Uram, népedet,

Hogy Szûzanyánk nagy hitével imádhassunk Tégedet.

Hûn szolgálva teneked töltsük itt az életet.

Felajánlásra:

5.	Ím, a tiszta áldozat, mit szívünk az Úrnak ad,

Hogy tiszteljük méltó szívvel szent fogantatásodat.

Teáltalad az Urat, nyerje meg e hódolat.

Szent, szent-re:

6.	Zengje ég és föld velünk: Szent vagy, édes Istenünk!

Add, Uram, ezt Máriának érzésével zengenünk,

Zengjen teljes életünk: Szent vagy, édes Istenünk!


161. Máriát dicsérje lelkünk -- Énekek
161. Máriát dicsérje lelkünk	Énekek

1.	Máriát dicsérje lelkünk Máriát dicsérje szánk,

Ôt, ki által Isten annyi szent malasztja szálla ránk,

Kit Fiának nagy kegyelme kezdet óta ôrizett,

Akihez a legparányibb bûnhomály sem férkezett.

3.	Üdvözölt légy, feddhetetlen tisztaságú Szûzanya,

Élet és erény leánya, Boldogasszony Mária!

Tiszta vagy te, mint a harmat, mely egekbôl gyöngyözött,

Sérthetetlen liliomként állsz a bûntövis között.

7.	Csüggedôknek légy reménye, a szegények gyámola,

Szenvedôk vigasztalója, sebhedettek orvosa:

Légy erônk a bûnveszélyben, a halálban ápolónk,

Lelki üdvünk szent ügyében légy fiadnál pártolónk.


167. Felvitetett magas mennyországba -- Énekek
167. Felvitetett magas mennyországba	Énekek

1.	Felvitetett magas mennyországba,

Angyali szép, örvendetes házba,

E nap a Szûz nagy menyasszonyságba,

Az Istennek drága hajlékába.

2.	A mennyei Atya udvarába,

Felsô Sion drága városába,

Dicsôséges szép palotájába,

Már bemégyen nagy vígasságába.


168. Örülj, vígadj -- Énekek
168. Örülj, vígadj	Énekek

1.	Örülj, vÍgadj, tisztaságban kivirágzott anyaság,

Kit körülvesz mennyországban az angyali sokaság.

Mária, mi Anyánk, mennyei Pátrónánk,

Bûnösökre, nézz le ránk!

2.	Örvendezzél, Isten anyja, boldogságos Asszonyság,

Mert tégedet megkoronáz a teljes Szentháromság.

Mária, mi Anyánk, mennyei Pátrónánk,

Bûnösökre, nézz le ránk!

3.	Magasztalnak égi karok téged kelô hajnalnak,

Tisztelnek, mint erôsségét elrendezett tábornak.

Mária, mi Anyánk, mennyei Pátrónánk,

Bûnösökre, nézz le ránk!


171. Mondj szívem dalt -- Énekek
171. Mondj szívem dalt	Énekek

1.	Mondj szívem dalt és magasztald Máriának szent nevét,

Ôt dicsérjed és megüljed buzgalommal ünnepét.

Kell csodálnod, hogyha látod, mily magasra tétetett;

Mert szülônek s tiszta szûznek csak magát nevezheted.

2.	Hívd segédül, hogy bûnöktôl tisztogassa lelkedet.

Nem tetéznek annyi vétkek, ôt ha buzgón tiszteled.

Higgyed, érte szent szülötte minket újra befogad,

Bánkódóknak, jobbulóknak bô kegyelmet osztogat.

3.	Zengj szívem dalt és magasztald a világ nagyasszonyát,

Mert legyôzte ô szülötte a pokolnak zsarnokát.

Üdvözítô anyja lett Ô, kiben éltünk újula.

Véghetetlen jókat Isten nyújt nekünk ôáltala.


172.A Ó Mária, drága név -- Énekek
172.A Ó Mária, drága név	Énekek

1.	Ó Mária, drága NÉV, téged óhajt tiszta szív! Mária!

Ha megzendül fülemben, vidámság kél szívemben, Mária!

A buzgó szív, mely hozzád hív,

Téged kíván dicsérni, szerelmedben elégni, Mária!

2.	Buzgósággal vígadván, lelkem téged óhajtván, Mária!

Gerjed tiszteletedre, szent Fiadnak kedvére, Mária!

Mert kegyelmet nem kereshet

S nem találhat, csak annál, kinek Anyja te voltál, Mária!

3.	Téged Isten megkedvelt, Szûzanyának ô rendelt, Mária!

Téged illet dicséret minden angyal s szent felett, Mária!

Ó kegyes Szûz, mindent elûzz,

Ami minket rútíthat, Istentôl eltaszíthat, Mária!


173. Áldozzunk, hív keresztények -- Énekek
173. Áldozzunk, hív keresztények	Énekek

1.	Áldozzunk, hív keresztények,

A kegyelem kútfejének,

Hogy megadta Istenünk

Szûz Máriát minekünk.

2.	Máriáé volt a gyermek,

Ki mellett az égi lelkek

Áldva ígyen zengettek:

Dicsôség az Istennek!

Hiszekegyre:

3.	Higgyünk, higgyünk, a buzgó hit

Megnyitja az ég ajtóit,

Ezáltal lett Mária

Az Istennek szent Anyja.

Felajánlásra:

4.	Szûzanyánk, ez áldozatunk,

Mit Istennek bemutatunk,

Hogy fölségét dicsérje:

Szent Fiadnak szerzése.

Szent-szent-re:

6.	Zengje ég, föld s benne minden:

Szent, örökké szent az Isten!

Mint a szent Szûz zengette,

Mondjuk: Szent az Úr neve!


174. Boldogasszony, édes -- Énekek
174. Boldogasszony, édes	Énekek

1.	Boldogasszony, édes,

Hozzád esd ma néped:

Veszni indult lelkét,

Hogy te mentenéd meg,

Édes Szûzanyánk!

2.	Dicséretét zengjék

Egyszülött Fiadnak,

Kik az égben laknak

S kik a földön élnek,

Édes Szûzanyánk!

Evangéliumra:

3.	Szent Fiad igéit

Hogy megtartsa néped,

Égi fényességet

Eszközölj ki nékünk:

Édes Szûzanyánk!

Hiszekegyre:

4.	Hisszük, hogy a lelked

Kegyelemmel ékes

És Fiad Szívéhez

Általad jutunk el,

Édes Szûzanyánk !

Felajánlásra:

5.	Fölajánljuk néked

Szenvedéseinket:

Végy szívedbe minket

S mutass meg az Úrnak,

Édes Szûzanyánk!

Szent, szent-re:

6.	Szent az Isten, szent, szent!

Égiek kiáltják,

Földiek így áldják

Szent Fiad hatalmát,

Édes Szûzanyánk!


176. Néped, Isten, eléd járul-- Énekek
176. Néped, Isten, eléd járul	Énekek

1.	Néped, Isten, eléd járul

Énekelni Máriárul.

Tôle támadt üdvösségünk,

Tôle juttatsz mindent nékünk.

2.	Dicsôség a magas égben!

Ott vagy, Anyánk, fényességben.

Békesség a jámboroknak,

Akik hozzád folyamodnak.

Evangéliumra:

3.	Elsô szava a Jóhírnek,

Isten Anyja, téged hirdet.

Élve, halva te vagy nékünk

Bizodalmas reménységünk.

Hiszekegyre:

4.	A Követnek, Anyánk, hittél,

S Jézus elsô híve lettél.

Jézus szavát mi is halljuk,

Életünkkel meg is valljuk.

Felajánlásra:

6.	A szent asztalt körülálljuk,

Áldozatunk fölajánljuk

Áhitatos imádsággal

Mária szent keze által.

Szent, szent-re:

7.	Szent vagy, Uram, szent vagy, szent vagy!

Mondhatatlan, végtelen nagy!

Emberek közt legszebb másod,

Szûz Mária, legyen áldott!


177. Szívünk-lelkünk összeszedjük -- Énekek
177. Szívünk-lelkünk összeszedjük	Énekek

1.	Szívünk-lelkünk összeszedjük,

Szûzanyánkat áldjuk együtt.

Közös légyen az áldozat,

Mit a pap keze bemutat.

2.	Dicsôség a magasságban!

Énekeljük mindahányan.

S legyen békesség mivelünk,

Melyet Mária hoz nekünk.

Evangéliumra:

3.	Bibliában Isten mondja,

Hogy az Asszony összerontja

Ama kígyónak a fejét,

A bûn átkát és erejét.

Hiszekegyre:

4.	Hite nagy volt Máriának,

Hitt az angyal szózatának.

Hitem tölti be szívemet,

Erôsítsd, Uram, hitemet.

Felajánlásra:

5.	Itt az ostya és a bor már,

Golgotává lett az oltár.

A pap itt az Üdvözítô,

És az áldozat ugyanô.

6.	Felajánljuk mi is véle

Szûzanyánk tiszteletére

Szent Fiának a szíveket,

Aki minket úgy szeretett.

Szent, szent-re:

7.	Szent, örökké szent vagy, Isten,

Dicsôséges szentjeidben,

Szûzanyánk, Uram, teneked

Legszebb, isteni remeked.


178. Szûz Mária, mennyek -- Énekek
178. Szûz Mária, mennyek	Énekek

1.	Szûz Mária, mennyek gyöngyös ékessége,

Tiszta szeretetnek aranya, szépsége.

Szeretlek és áldlak, én szívembe zárlak.

Mária, Mária! Bûnösök szószólója!

2.	Ó Mária, tenger csillaga, est fénye,

Szegény gyarló ember második reménye!

Általad, szûz Szépség, Istennek dicsôség!

Mária, Mária! Bûnösök szószólója!

3.	Te szent Szülöttednek földi útját jártad,

Minden szavát ennek Te szívedbe zártad.

Ó legyen, míg élünk, élted nyitott könyvünk.

Mária, Mária! Bûnösök szószólója!


179. Bús szívemnek -- Énekek
179. Bús szívemnek	Énekek

1.	Bús szívemnek nagy öröme

Máriának drága neve.

Áldjad lelkem, Máriát,

Üdvözítônk szent Anyját.

2.	Én szívemet néked adom,

Lelkem, ó Szûz, reád bízom.

Áldjad, lelkem, Máriát,

Üdvözítônk szent Anyját.

3.	Bûnösöknek szószólója,

Híveid vigasztalója.

Áldjad, lelkem, Máriát,

Üdvözítônk szent Anyját.

4.	Máriának említése

Számban méznek édessége,

Áldjad, lelkem, Máriát,

Üdvözítônk szent Anyját.

7.	Színaranyból épített ház,

Melyre az Úristen vigyáz.

Áldjad, lelkem, Máriát,

Üdvözítônk szent Anyját.

8.	Kegyelemnek nagy csodája,

Lankadt lelkem újulása.

Áldjad, lelkem, Máriát,

Üdvözítônk szent Anyját.


180.A Ddicsérjük Jézus szentséges Szûz Anyját -- Énekek
180.A Dicsérjük Jézus szentséges Szûz Anyját	Énekek

1.	Dicsérjük Jézus szentséges Szûz Anyját,

A szép mennyország színaranyját,

Az égnek drága gyönyörûségét,

A kerek földnek legragyogóbb ékét.

2.	Ó szent Szûz, tiszta minden földi szennytôl

Nagykegyet nyertél az Istentôl,

Mert mint a liljom tiszta volt lelked,

Isten anyjául kiválasztott téged.

3.	Ó drága szent Szûz, új örömnap fénye,

Úr Jézus tiszta, szent edénye.

Mária téged epedve kérünk,

Ó maradj, szent Szûz, mindhalálig vélünk.


180.B Égi szûz virág -- Énekek
180.B Égi szûz virág	Énekek

1.	ÉGI SZÛZ VIRÁG, áldjon a világ

Téged, ó Szûz Mária!

2.	Mert te mihozzánk, mint édes Anyánk

Jó vagy, jó vagy Mária!

3.	Ó légy oltalom, mert bûn súlya nyom

Minket, ó, Szûz Mária!

4.	Bûnben elveszni, égbôl kiesni

Ne hagyj, ne hagyj Mária!


181. Hozzád futok bánatommal -- Énekek
181. Hozzád futok bánatommal	Énekek

1.	Hozzád futok bánatommal, Boldogasszony édes:

Méltatlanná lettem újra szent Fiad nevéhez.

Lelkemet a bûn mardossa, nincs megpihenésem:

Bûnbánóknak édesanyja, vezess át a vészen!

2.	Megfogom a két kezedet és el nem bocsátom:

Hiszen nincsen más menekvés ezen a világon.

A tékozlót fogadd megint vissza kegyeidbe

S bánatában megfürösztve a mennyekbe vidd be!

3.	Állíts Isten országában utolsónak engem:

Hogy Fiadnak egy mosolya bennem földerengjen.

S én örökre zengni fogom Isten dicsôségét,

Ki Általad visszaadta szívemnek a békét.


183. Lelkem tiszta lánggal ég -- Énekek
183. Lelkem tiszta lánggal ég	Énekek

1.	Lelkem tiszta lánggal ég, ó Mária éretted.

Rólad szólnom édesség, szívem úgy megilleted.

Hogy szerelmeddel fölbátorítál,

Kegyességeddel hûn ápolgattál,

Köszönöm, mint Anyámnak, kegyelmes pátrónámnak.

2.	Sok bajban és veszélyben segítettél s megvédtél.

Az Istentôl énnekem sok-sok áldást megnyertél.

Ha fohászkodtam, hozzád szólottam,

Tôled mennyei jókhoz jutottam,

Köszönöm, mint Anyámnak, kegyelmes pátrónámnak.

3.	Azért, míg csak élhetek, tiszta szívbôl dicsérlek;

Dicsérjen is tégedet földön minden jó lélek.

Ó nagy Szeretet, érdemem felett

Rám terjesztetted kegyességedet;

Köszönöm, mint Anyámnak, kegyelmes pátrónámnak.

4.	Mivel tehát magadat hív anyámnak mutattad,

Szegény bûnös fiadat jóságodra méltattad:

Ínség ha jô rám, ha üt végórám,

Te is, Szûzanyám, siess énhozzám.

Te szakaszd el éltemet, vidd Jézushoz lelkemet.


185. Mária, Szûzanya -- Énekek
185. Mária, Szûzanya	Énekek

1.	Mária, Szûzanya Názáretbôl indul útnak.

Az úton fa, virág egymásnak szent titkot súgnak.

Madárkák zengenek, az ég is ráragyog:

Földön még nem esett ily nagy dolog.

Mária szent szívén dobog szíve örök Úrnak.

2.	Virraszt a Szûzanya Betlehemnek barlangjában.

Altatja kis fiát hideg téli éjszakákban:

,,Szívemrôl leszakadt isteni magzatom,

Ó hogy szent véredet én adhatom!

Szíveddel egy szívem áldott, örök boldogságban.''

3.	Golgota szomorú keresztjén hull Krisztus vére.

Váltság és fizetés: megváltásunk drága bére.

,,Istenem, úgy legyen, amint Te akarod.

Fogadd el tôlem ez áldozatot!''

És áldott béke szálla Szûzanya hû szívére.

4.	Drága Szív, anyaszív, tebelôled él a Gyermek.

Egyetlen jó Anyánk, megköszönjük szent Szívednek.

Jézusé életed, Jézusé a szíved.

Szívünk is hadd legyen, Anyánk, tied.

Az örök életet, ó jó Anyánk, nekünk nyerd meg.


188. Néked ajánljuk, Szûzanyánk -- Énekek
188. Néked ajánljuk, Szûzanyánk	Énekek

1.	Néked ajánljuk, Szûzanyánk,

A legszebb hónap hajnalát (alkonyát),

Ezer nép híven zengi ma:

Ó Üdvözlégy, Mária!

2.	Énekli tiszta gyermekajk

S kik érzik a sok földi bajt,

Esengve száll szívük dala:

Ó üdvözlégy, Mária!

3.	Hallja a bûnös és zokog,

Hogy elhagyta a hajlokot,

Melyben a legszentebb ima:

Ó üdvözlégy, Mária!

4.	Ó tudjuk: május estelén

Az égben is több lesz a fény

S zengôbb az angyalok dala:

Ó üdvözlégy, Mária!


189. Nyújtsd ki mennybôl -- Énekek
189. Nyújtsd ki mennybôl	Énekek

1.	Nyújtsd ki mennybôl, ó szent Anyánk, kezedet,

Meg ne utáld ínségében hívedet,

Mária, Mária, Mária, Szûzanya!

2.	Oltalomhely Isten után csak te vagy,

Szólj mellettem, mert Istennél szavad nagy.

Mária, Mária, Mária, Szûzanya!

3.	Vétkeimnek rútságáért meg ne vess,

Szent Fiadnak országába bevezess.

Mária, Mária, Mária, Szûzanya!

4.	Hogyha megvetsz, édesanyám, mit tegyek?

Vétkeimnek tengerében elveszek.

Mária, Mária, Mária Szûzanya!

5.	Szánd meg, kérlek, én szomorú estemet,

Ne tekintse Fiad, Jézus, vétkemet.

Mária, Mária, Mária, Szûzanya!

6.	Hanem nézze irgalmának tengerét

S a te buzgó könyörgésed érdemét.

Mária, Mária, Mária, Szûzanya!

7.	És ha majdan elközelget halálom,

Kegyes Anya, te légy édes vigaszom.

Mária, Mária, Mária, Szûzanya!

8.	Akkor segíts engem, szegény szolgádat,

Kérjed értem Jézust, te szent Fiadat.

Mária, Mária, Mária, Szûzanya!


191. Ó dicsôséges asszonyság -- Énekek
191. Ó dicsôséges asszonyság	Énekek

1.	Ó dicsôséges asszonyság,

Napszépen fénylô tisztaság,

Kit illet mennyben boldogság

És égben, földön méltóság.

2.	Életünk Éva elveszté,

Te szent Szülötted megszerzé,

Siralmainkat elvevé

És boldogságunk megnyeré.

3.	Égi királynak szent Anyja,

Világosságnak ajtaja,

Kiben az élet szép napja

Magát miránk kiárasztja.

4.	Dicsôség szentek Szentinek,

Ki alkotója mindennek,

Atya, Fiú, Szentéleknek,

Örökkön élô Istennek.


192. Ó dicsôséges, ó ékességes -- Énekek
192. Ó dicsôséges, ó ékességes	Énekek

1.	Ó dicsôséges, ó ékességes,

Mint a csillag, fényes!

Úrnônk s Anyánk vagy, drága, szép, erényes.

2.	Angyali szózat, látnoki jóslat,

Ôs királyi magzat,

Bölcs Salamonnál zeng neked a hangzat.

3.	Menny királynôje, baj enyhítôje,

Égi sark erôje,

Tavaszi színben rózsa anyatôje.

4.	Hajnal nyílása, éltünk világa,

Nap dicsô sugára!

Új fényt fakasztál üdvünk borujára.


194. Ó Mária, szent Szíve -- Énekek
194. Ó Mária, szent Szíve	Énekek

1.	Ó Mária szent Szíve, szûz virág!

Harmata, illata imádság.

Várja fiát, égi urát,

Virrasztva, epedve éj s napon át.

2.	Ó Mária szent Szíve, tiszta kert!

Benne az ég ura lakást nyert.

Fészek e szív, mely haza hív,

Mikor a földi baj ostroma vív.

3.	Ó Mária szent Szíve, gyertyaszál!

Templomi áldozat te voltál.

Jézusodat szent fiadat,

Istennek od'adtad magzatodat.

4.	Ó Mária szent Szíve, könnypatak!

Belôle sóhajok fakadnak.

Hét sebe sír, hét sebe fáj:

Kereszten szenved az égi király.

5.	Ó Mária szent Szíve, csillagunk!

Vezérünk, gyámolunk, bizalmunk.

Nézz le reánk földi csatán!

Vígy fel a mennybe a harcok után.


195. Te vagy földi éltünk -- Énekek
195. Te vagy földi éltünk	Énekek

1.	Te vagy földi éltünk Vezércsillaga,

Édes reménységünk, kegyes Szûzanya.

Téged rendelt jó anyánknak az Isten Fia,

Azért áldunk örvendezve, ó Szûz Mária!

2.	Te hajnalcsillag vagy éltünk hajnalán,

Hogy kövessünk annak egész folyamán.

Téged rendelt jó anyánknak az Isten Fia,

Azért áldunk örvendezve, ó Szûz Mária!

3.	Te reménycsillag vagy éltünk tengerén,

Átragyogsz minden bú és baj fellegén.

Téged rendelt jó anyánknak az Isten Fia,

Azért áldunk örvendezve, ó Szûz Mária!

4.	Te mint reménycsillag mosolyogsz felénk,

Ha tûrve s Istenben bízva szenvedénk.

Téged rendelt, jó anyánknak az Isten Fia,

Azért áldunk örvendezve, ó Szûz Mária!

5.	És ha elközelget éltünk alkonya,

Te vagy vigaszteljes esti csillaga.

Téged rendelt jó anyánknak az Isten Fia,

Azért áldunk örvendezve, ó Szûz Mária!


196. Üdvözlégy Mária, tengernek csillagja -- Énekek
196. Üdvözlégy Mária, tengernek csillagja	Énekek

1.	Üdvözlégy Mária, tengernek csillagja,

Mindenkor Szûzanya, mennyország kapuja.

Téged kérünk, hallgass minket, szent Fiadnak ajánlj minket,

Ó szép Szûz Mária!

2.	Mennybôl leküldetett Gábriel arkangyal,

Hogy téged köszöntsön üdvözlô szavakkal.

Téged kérünk, hallgass minket, szent Fiadnak ajánlj minket,

Ó szép Szûz Mária!

3.	Oldozd meg kötelét a mi sok vétkünknek,

És nyisd meg szemeit a te híveidnek.

Téged kérünk, hallgass minket, szent Fiadnak ajánlj minket,

Ó szép Szûz Mária!


201. Üdvözítônk édesanyja -- Énekek
201. Üdvözítônk édesanyja	Énekek

1.	Üdvözítônk édesanyja,

Mennyeknek megnyílt kapuja,

Tengerjárók szép csillaga,

Boldogságos Szûz Mária!

2.	Légy segítség hû népednek,

Az elesett bûnösöknek,

Ki szülôje Istenednek,

Anyja lettél Teremtôdnek.

3.	Mert angyali köszöntésre

Rádszállott az Úr Szentlelke.

Ekkor lett az örök Ige

Szûz méhednek szûz gyümölcse.

4.	Azért, édes Istenanyja,

Légy bûnösök szószólója,

Botló lábunk támasztója,

Üdvösségünk nyílt kapuja.

5.	Adjunk hálát az Istennek,

Atya, Fiú, Szentléleknek,

Három személy Felségének,

Egymivoltú Istenségnek.


203. Mennyországnak Királynéja, angyaloknak -- Énekek
203. Mennyországnak Királynéja, angyaloknak	Énekek

1.	Mennyországnak Királynéja,

Angyaloknak szent Asszonya,

Áldott gyökér, Szûz Mária,

Üdvözlégy, Krisztus szent anyja!

2.	Teáltalad e világra

Új világosság virrada.

Örülj, dicsôség virága,

Kinél szebb nem jött világra.

3.	Áldott légy, drágalátos Szûz!

Isten véled, szép virág, Szûz!

Mennyben szent Fiad mellett ülsz

S tudjuk, rajtunk is könyörülsz.


205. Mennynek királyné asszonya-- Énekek
205. Mennynek királyné asszonya	Énekek

1.	Mennynek királyné asszonya,

Örülj, szép Szûz, Alleluja!

Mert, kit méhedben hordozni

Méltó voltál, Alleluja!

2.	Amint megmondotta vala,

Föltámadott, Alleluja!

Imádd Istent, hogy lemossa

Bûneinket, Alleluja!


207. Mennyországnak királynéja, irgalmasságnak -- Énekek
207. Mennyországnak királynéja, irgalmasságnak	Énekek

1.	Mennyországnak Királynéja,

Irgalmasságnak szent anyja,

Élet, édesség, reménység,

Üdvözlégy, szép Szûz Mária.

2.	Évának árva fiai,

Számkivetett maradéki,

Siralminak örökösi,

Sok nyavalyáknak hajléki.

3.	E siralomnak völgyében,

Kik nyavalygunk nagy inségben,

Hozzád óhajtunk mennyégbe,

Hol vagy örök dicsôségben.

4.	Azért szószólónk, szemedet,

Fordítsd hozzánk kegyelmedet,

És a te bûnös népedet,

Oltalmazzad híveidet.

5.	Ó édes Szûz, irgalmadat,

Mutasd meg kegyes voltodat,

Holtunk után szent Fiadat,

Mutasd meg boldogságodat.


210. Nagy öröm van ma az égben -- Énekek
210. Nagy öröm van ma az égben	Énekek

1.	Nagy öröm van ma az égben, örvendezzünk, keresztények,

Szenteljük e dicsô napot Mindenszentek ünnepének.

Gyülekezzünk szívesen, énekeljünk lelkesen:

Mindenszentek, üdv tinéktek.

2.	Millió szent énekel ma fönt az égben Alleluját,

Angyalkarok harsonái lelkesülve, híven fújják:

Üdv, dicsôség, glória néked, Isten egy Fia,

Egek, földek mind ezt zúgják.

Evangéliumra:

3.	Krisztus Urunk tanítása volt a szentek lelki étke,

Kínálták az apostolok s ifjak, aggok éltek véle.

Mi is hívôn hallgatjuk, mindenkoron megtartjuk

Szentjeinknek örömére.

Hiszekegyre:

4.	Lángoló hit lobogott a Mindenszentek hû szívében,

Azért vannak koszorúsan az Úr Jézus közelében.

Bennünk is él a szent hit: hisszük örök tanaid,

Így leszünk fönt mi is égben.

Felajánlásra:

5.	Felajánljuk Néked, Urunk, e legszentebb áldozatot,

Fogadd véle szívünket is, mit bûnbánat általhatott.

Szent Fiadnak keresztje, Mindenszentek érdeme

Nyerjen nékünk bocsánatot.

Szent, szent-re:

6.	Szent vagy, Isten! ezt éneklik szentjeid az égi honban,

Hódolatos énekükkel a szívünk is összedobban.

Térdrehullva dícsérünk, teljesítsd a reményünk,

Hogy láthassunk országodban.


211. Két oszlopa igazságnak -- Énekek
211. Két oszlopa igazságnak	Énekek

1.	Két oszlopa igazságnak,

Két csillaga e világnak,

Imádjátok Istent értünk, Péter és Pál,

Hadd jöjjön el ô országa közibénk már!

2.	Ti a szent hit ültetôi,

Pogány Róma új szülôi.

Imádjátok Istent értünk, Péter és Pál,

Hadd jöjjön el ô országa közibénk már!

3.	Jézus drága szent nevéért

Ontottatok Rómában vért.

Imádjátok Istent értünk, Péter és Pál,

Hadd jöjjön el ô országa közibénk már!

4.	Örök immár koronátok,

Jézus szava boldogságtok.

Imádjátok Istent értünk, Péter és Pál,

Hadd jöjjön el ô országa közibénk már!


213. Áldunk Isten jó szolgája -- Énekek
213. Áldunk Isten jó szolgája	Énekek

1.	Áldunk Isten jó szolgája,

Szent családnak hû sáfárja,

Kire Isten megváltásunk titkát bízta,

Mert a lelked igaz volt és szíved tiszta.

2.	Ôre voltál Máriának,

Tanuja szûz liljomának,

Kit kertedbe Isten plántált vigyázatra,

Hogy fakasszon drága bimbót áldozatja.

3.	Betlehemnek jászolánál

A Kisdedre ráhajoltál,

Megmutattad pásztoroknak, királyoknak,

Kit fiaiak mindörökké hinni fognak.

4.	Bosszújától Heródesnek

Isten Fiát védelmezted,

Bujdosásban lelked retteg, tested fárad,

Hogy megtartsd ôt a megváltó keresztfának.


220. Áldozattal járul hozzád -- Énekek
220. Áldozattal járul hozzád	Énekek

1.	Áldozattal járul hozzád, ó nagy Isten, hív néped,

Hogy végtelen jóságodért hálát adjon tenéked.

A gyermeki hû szíveknek áldozatját nem veted meg,

Szálljon arra országodból isteni szent tetszésed.

2.	Dicsôség a magasságban a fölséges Istennek,

Békesség itt lenn a jámbor, jószándékú embernek.

Add, hogy mindig élô hittel, hív reménnyel, szeretettel

Mondjunk méltó dicséretet, ó Atyánk, szent nevednek.

Hiszekegyre:

3.	Úr Jézus, te hoztad égbôl az üdvösség igéit,

A te drága ajándékod az egekbe vivô hit.

Ez élessze szíveinket, ez vezesse tetteinket.

Uram, Uram, kihez menjünk, ha malasztod nem segít.

Felajánlásra:

4.	Az oltáron megújul most a kereszt áldozata,

Mint azt vérrel bûneinkért Megváltónk bemutatta.

Ámbár itten nincs vérontás, de megvan az Istenáldás,

Bôven árad ránk a váltság, vérének szent harmata.

5.	A kenyér- s boráldozattal felajánljuk szívünket,

Szándékunkat, tetteinket és mind egész éltünket.

Áldd meg, amit fölszentelnek hív szolgáid szent nevednek.

Irgalmasság édes Atyja, ó hallgass meg bennünket.

Szent, szent-re:

6.	Az angyalok seregével zengjük: Szent az Úristen!

A tiszta szív örömével mondjuk: Szent az Úristen!

Zengje velünk az ég és föld, melyet dicsô neve bétölt:

Szent az Isten, szent az Isten, örökké szent az Isten!


221. Egybegyûltünk, ó nagy Isten -- Énekek
221. Egybegyûltünk, ó nagy Isten	Énekek

1.	Egybegyûltünk, ó nagy Isten, buzgó imádásodra,

Lelkünk méltó hadd lehessen Isteni áldásodra,

Mely a tiszta áldozatban számunkra elrejtve van.

Ó tekints hát kegyelmesen itt esdeklô nyájadra.

2.	Legyen áldás és dicsôség mennyben a nagy Istennek!

Testi, lelki szent békesség földön minden embernek.

Az angyali seregekkel kiáltsuk nagy örömmel:

Dicsôség a jó Istennek, békesség az embernek!

Hiszekegyre:

3.	Ó Atyánk, te itt a földön anyát adtál minekünk,

Kinek szívén mindörökkön békességet lelhetünk.

Szentegyházad e jó anya, az igazság oszlopa,

Nem félünk mi, bármi jöjjön, amíg ô áll mellettünk.

Felajánlásra:

4.	Jézus Krisztus szerzeménye a kenyér- s boráldozat,

Mit nevednek emlékére, Uram, szolgád bemutat.

Legyen kedves, ó szent Atya, Fiad vére harmata;

Lelkünket, hogy hófehérre mossa, kérünk elfogadd.

Szent, szent-re:

5.	Szent örökké, szent az Isten, Atya, Fiú, Szentlélek!

Zengjen égen s földön minden hálát a nagy Istennek.

Áldott, ki az Úr nevében jô angyalok körében.

Szent örökké, szent az Isten, Atya, Fiú s Szentlélek!


222. Futva jöttem elibéd -- Énekek
222. Futva jöttem elibéd	Énekek

1.	Futva jöttem elibéd Szentélyedbe, Isten,

Édes arcod örömét be kerestem!

Mint a szarvas hûs eret, csobogót,

Úgy kívánlak, mérhetetlen égi jót.

2.	Háromságban örök Egy, Téged magasztallak,

Békességet permetezz az igaznak!

Énekszóval áldalak mûvedért.

Áldott Krisztus, kegyelmedbe vissza végy.

Evangéliumra:

3.	Árva szívem holt erét töltsd meg, égi Jóság.

Átcsobogjon szent igéd: friss valóság.

Hadd teremjen szûz erôt, tiszta vért,

Halni bátor hôsi szívet Szívedért.

Hiszekegyre:

4.	Hiszek hármas, mégis egy örök égi Jóban,

Láthatatlant s láthatót alkotóban.

Hiszem hozzánk testesült egy Fiát,

És a Lélek csodatermô harmatát.

Felajánlásra:

5.	Vedd e tiszta áldozat kenyerét, Hatalmas.

Árva szónkra, Irgalom, kérünk, hallgass.

Bûneinkért ad Fiad drága bért,

Ó fogadd el elevenért, holtakért.

Szent, szent-re:

7.	Szent az Úr! a földtekén mennydörögve szólal

Angyalajkak kórusán csendülô dal.

Szent az Isten. Emberért ô teremt

Szeretetbôl üdvösséget. Szent, szent, szent!


223. Hozzád sóhajt -- Énekek
223. Hozzád sóhajt	Énekek

1.	Hozzád sóhajt a lélek, Urunk,

Hozzád vonz az igaz szeretet,

Hozzád jöttünk, eléd borulunk.

2.	Útunk állnák gonosz bûneink,

Ám addig kér esengve imánk,

Míg irgalmad reánk letekint.

Dicsôítésre:

3.	Istenhez száll dícsérô imánk.

S ha van bennünk igaz akarat,

Istentôl száll a béke reánk.

Evangéliumra:

4.	Mint föld issza a csendes esôt,

Úgy fogadjuk az égi igét,

Ez ád nékünk vigaszt s új erôt.

Hiszekegyre:

5.	Drága kincsünk nekünk a hitünk.

Hálás szívvel köszönjük, Urunk,

Hogy szólottál, hogy szerethetünk.

Felajánlásra:

6.	Szent Szíveddel együtt hevülünk,

Felajánljuk szívünk, mindenünk.

Szándékoddal így egyesülünk.

7.	Gyarló szívünk imája csekély.

De ha Szíved könyörög velünk,

Mégis, mégis bizton eget ér.

Szent, szent-re:

8.	Ó, áldjuk mind az egek urát,

Szent, szent, szent vagy, így szóljon imánk.

Ég s föld zengje a hála dalát.


224. Induljunk testvérek -- Énekek
224. Induljunk testvérek	Énekek

1.	Induljunk testvérek a Golgota hegyére,

Jézusunk Megváltónk áldozati helyére.

Az oltárnak Golgotáján újra meghal most a Bárány.

Új kegyelmet ad a nagy áldozat.

2.	Istennek dicsôség ez a titkos áldozat.

Embernek békesség egyedül csak itt fakad.

Az angyali seregeknek, kik látatlan itt lebegnek,

Zengjük énekét: nyitva most az ég!

Evangéliumra:

3.	Bárányt és gerlicét, tiszta tömjénillatot

Áldoztak Istennek régi jámbor századok.

Krisztus a mi áldozatunk, amelyet most bemutatunk,

Kenyérszín alatt: egy az áldozat.

Hiszekegyre:

4.	Lélekben látjuk most a Golgota keresztjét,

Kereszten haldokló kegyes Krisztus szent testét.

Magát adta mihelyettünk. Hisszük: meghalt miérettünk.

Mégis itt maradt: örök áldozat.

Felajánlásra:

5.	Most, Uram, lelkünket fölajánljuk teneked,

Oltárod asztalán ezt a titkos kenyeret.

Krisztus teste lesz belôle, bûneinknek elvevôje,

Mely megtöretett rossz magunk helyett.

Szent, szent-re:

7.	Zengje a mindenség: szent, szent, szent az Úristen.

Szentségét vallottad Jézusunk a kereszten,

Amikor szentvéred adtad engesztelô áldozatnak.

Véled áldozunk, édes Jézusunk!


225. Jertek, keresztény hívek -- Énekek
225. Jertek, keresztény hívek	Énekek

1.	Jertek, keresztény hívek, az Istent dicsérni!

Áldást ad mindenkinek, aki bízva kéri.

Övé e szent áldozat, a kenyér s boráldás,

Mely szentséggé változik, hirdeti az Írás.

Uram irgalmazz!

2.	Néked, édes Istenünk, áldás fenn a mennyben!

Békességet adj nekünk, embereknek itt lenn.

Téged, Isten, jó Atyánk, tiszta szívvel áldunk,

Téged, édes Jézusunk, lelkünkbôl imádunk.

Uram, irgalmazz!

Evangéliumra:

3.	Istentôl jô minekünk üdvösség igéje,

Mindennek, amit hiszünk, ô a szent szerzôje.

Maga Isten megtanít minket minden jóra.

Boldog, aki figyelmez az isteni szóra.

Uram, irgalmazz!

Hiszekegyre:

4.	Hiszünk, vallunk, tégedet, Háromság egy Isten!

Jöjj, erôsítsd népedet, ez igaz, szent hitben.

Atya, Fiú, Szentlélek, minden ember áldjon,

Erôsségünk idelenn és a másvilágon.

Uram, irgalmazz!

Felajánlásra:

5.	Ó fogadd kegyelmesen lelkünk áldozatját,

Vétkeikért hûtelen gyermekeid adják.

Ámulat vesz itt erôt gyenge emberészen:

Ami bor volt és kenyér, testté, vérré lészen.

Uram, irgalmazz!

Szent, szent-re:

6.	Szent vagy édes Istenünk, Szábaoth nagy Isten!

Kit dicsér az ég velünk és a földön minden.

Urunk, legyen nagy neved mindörökre áldva!

Esdve kérünk, jöjj közénk, szállj le az oltárra!

Uram, irgalmazz!


226. Kegyességgel hívsz, ó Jézus -- Énekek
226. Kegyességgel hívsz, ó Jézus	Énekek

1.	Kegyességgel hívsz, ó Jézus,

Atyai szent kebledre,

Hozzád megyünk mindahányan,

Kik meg vagyunk terhelve.

2.	A mennyei szent karokkal

Engedd, Uram, zengenünk:

Légyen áldás és dicséret

Neked, édes Istenünk.

Evangéliumra:

3.	Oltárodhoz azért jöttünk

Követvén hívásodat,

Hogy megnyerjük az enyhülést,

A te szent malasztodat.

Hiszekegyre:

4.	Kihez menjünk, Uram Jézus?

Igazság, út csak Te vagy,

Benned hiszünk és reménylünk,

Soha, soha el ne hagyj!

Felajánlásra:

5.	Itt van, mit a végvacsorán,

Jézus, értünk szerzettél,

És a kínos szent keresztfán

Szent véreddel rendeltél.

Szent, szent-re:

7.	A tiszta szív érzelmével

Zengjen buzgó énekünk:

Szent az Isten, szent az Isten,

Szent vagy, édes Istenünk!


227. Kegyes szemmel nézz ránk -- Énekek
227. Kegyes szemmel nézz ránk	Énekek

1.	Kegyes szemmel nézz ránk, édes Istenünk,

Akik szívvel, ajkkal áldunk, tisztelünk,

Kegyelmednek árját áraszd ránk

S légy mindenkor édes jó Atyánk!

2.	Légy áldva az égben és a földtekén!

Ameddig csak élek, dicsôítlek én.

Mindörökre engedd zengenem:

Dicsôség tenéked, Istenem!

Hiszekegyre:

3.	Hisszük élô hittel egyházunk tanát,

S attól el nem térünk életünkön át.

Hiszünk erôs hittel Istenben,

Aki Úr a földön és mennyben.

Felajánlásra:

4.	Ajándékul néked mit adjon híved?

Hisz az égben s földön minden a tied!

Ez áldozat nékünk mindenünk,

Ezt fogadd el tôlünk, Istenünk!

Szent, szent-re:

5.	Téged illet, Isten, mindenek felett

A dicséret, áldás és a tisztelet!

Azért zengje folyton énekünk:

Nagy vagy, jó vagy, szent vagy, Istenünk!


229. Kezdôdik az ének -- Énekek
229. Kezdôdik az ének	Énekek

1.	Kezdôdik az ének az Úr Fölségének

Kezdôdik a szent áldozat.

Alázatos hittel imánk hozzád sír fel

Ó Atyánk, kegyesen fogadd.

Bûnbánó szívvel koldulunk:

Könyörülj népeden, Urunk,

Érte halt halált szent Fiad.

2.	Isteni szent Fölség, hála és dicsôség

Tégedet illet egyedül.

Trónod zsámolyára száll szívünk imája

Égbe, hol szent Fölséged ül.

A szívünk Tehozzád eped.

Köszönjük, hogy szent Gyermeked

Küldted el békekövetül.

Evangéliumra:

3.	Isten jó hírével közibénk jövén el,

Irgalmat prédikált nekünk.

Minden rút hibánkat lemossa a bánat,

Istenhez visszatérhetünk.

A kereszt üdvösség jele,

Éljünk hát és haljunk Vele:

Így mentjük meg az életünk.

Hiszekegyre:

4.	Hiszünk az Atyában, ég és föld Urában:

Ô adott nékünk életet.

Szent Fia, a Bárány, drága vére árán

Istenhez visszavezetett.

Szentlélek a vigasztaló,

Kiben a bûnnek meghaló

Életünk újjászületett.

Felajánlásra:

5.	A kereszt oltárán Jézus, égi Bárány,

Atyjának föláldoztatott.

Kenyér s bor színében megújítja szépen

Az áldott szent áldozatot.

Ó Atyánk, kegyesen fogadd,

Hintsd le ránk szent malasztodat

S fordítsd el tôlünk haragod.

Szent, szent-re:

7.	Szent vagy, Uram, szent, szent:

Zengik a mennyben fent

Újjongó szentek, angyalok.

Szent vagy, Uram, szent, szent:

Bûnös földön itt lent

Visszhangnak szállnak sóhajok.

A kereszt áldja szent neved,

Ôvele hódolnak Neked

Emberi s angyali karok.


230. Szeretettel jönnek hozzád -- Énekek
230. Szeretettel jönnek hozzád	Énekek

1.	Szeretettel jönnek hozzád, Atyánk hivô gyermekid.

Meghálálni kegyelmednek nagy jótéteményeit.

Az oltár szent zsámolyához buzgó szívünk imádást hoz,

Áldozatul hozza néked legtisztább érzelmeit.

2.	Szálljon égbe öröm hangja a dicsérô éneknek,

Zengje velünk az ég és föld: Dicsôség az Istennek!

Legyen áldás az Atyának, ô egyszülött szent Fiának,

Legyen áldás és dicséret együtt a Szentléleknek!

Hiszekegyre:

3.	Üdvözítônk tanítása szeretet szent törvénye,

Melyet hirdet szent egyháza lelkünk örök üdvére.

Uram, segíts megmaradnunk híven abban, amit vallunk,

Hogy hitünknek világánál lelkünk célját elérje.

Felajánlásra:

4.	Szeretetnek szent emléke ez az örök áldozat,

Mit most szolgád az oltáron Uram, neked bemutat.

Add, hogy kik most buzgón áldunk, érted áldozattá váljunk,

Szeretetben élve s halva lássuk egykor arcodat.

Szent, szent-re:

5.	Az angyalok énekével egyesüljön énekünk,

Zengvén a szív örömével: szent vagy, édes Istenünk!

Szereteted bizonysága az ég és föld alkotmánya.

Szent vagy! ég, föld ezt kiáltsa, szent vagy, édes Istenünk!


231. Vágyva jöttem -- Énekek
231. Vágyva jöttem	Énekek

1.	Vágyva jöttem színed elé e szent helyre Istenem,

Hol az ember búja, gondja szép csendesen elpihen.

Itt az oltár lépcsôjénél, az oltári nagy Szentségnél,

Bánatom ha kiönthetem, lelkem szinte újra él.

2.	Egykor a te szent Fiadnak angyalsereg énekelt,

S énekük a csüggedésbôl sok bús lelket fölemelt.

Én is egész csüggedt vagyok, mert vétkeim rútak, nagyok,

De itt a szent ének hangján új életre támadok.

Evangéliumra:

3.	Bölcs Salamon Sion hegyén szép templomot épített,

És abban a frigyszekrénynek méltó helyet készített.

Én is olyan helyre teszem az én árva bûnös szívem,

Hogy ott méltón ellakhassék a Szentlélek Úristen.

Hiszekegyre:

4.	Hajdan a szent pátriárkák terjesztették a hitet,

Mely az idôk teljében a hívô népnek üdve lett.

Most a Jézus tanítása, mint az egyház magyarázza,

A mi örök üdvösségünk csalhatatlan forrása.

Felajánlásra:

5.	Ôseinknél kosok, tulkok vére volt az áldozat,

Mellyel a te fölségednek ajánlották magukat,

Engesztelve, ha vétkeztek, hálálkodva, ha jót nyertek,

És esdve, ha valamiben olykor hiányt szenvedtek.

6.	Mi is éppúgy vért áldozunk, de nem kosok s tulkokét,

Hanem a szent kereszt fáján értünk meghalt Krisztusét,

Mely letörli minden bûnünk, megkönnyíti minden terhünk,

Hogyha hozzá élô hittel, bûnbánattal sietünk.

Szent, szent-re:

7.	Fönt az égben az angyalok így dicsérnek: szent, szent, szent!

És mi vélük egyesülve magasztalunk idelent:

Angyaloknak dicsôsége, bûnösöknek reménysége,

Te vagy minden jónak szépnek ôs forrása és vége!


232. Zeng a harang -- Énekek
232. Zeng a harang	Énekek

1.	Zeng a harang hívó szóval e szép ünnep reggelén.

Összegyûltünk oltárodnál, kél szívünkben új remény.

Földi bajban, gyötrelemben tûnik, múlik életünk:

Áldozatod erejében új életre ébredünk.

2.	Dicsôség a magasságban, élô Krisztus, teneked.

Szent halálod dicsôsége megnyitá a mennyeket.

Békességünk csak tebenned van a földön minekünk,

Bízva lépünk nyomaidba, tudjuk: hozzád érkezünk.

Evangéliumra:

3.	Uram Jézus, tenálad az örök élet igéje

Biztosítja igazságát szentelt véred pecsétje.

Taníts minket égi szóval, hívj magadhoz Jézusunk,

Szent igédnek világánál mennyországba eljutunk.

Hiszekegyre:

4.	Krisztus Urunk, hiszünk néked, sziklán épül szent hitünk:

Életedet bizonyságul odaadtad, Istenünk.

A halálnak zord hatalmát nyitott sírod letörte,

A halandó, ki hisz benned, általad él örökre.

Felajánlásra:

6.	De az oltár fehér gyolcsán újul egyre áldozat:

Bûneinkért felajánlod, édes Jézus, magadat.

S hogyha vétkünk sokasága ezerannyi volna még:

Áldozatod tiszta lángján vétkünk szennye mind elég.

Szent, szent-re:

7.	Hódolattal dicsôítnek az angyali seregek,

Imádattal leborulnak a bûnbánó emberek.

Szent vagy, szent vagy, szent vagy, Jézus, örök élet királya!

Boldog, aki dicsôséged hivô szívvel imádja.


235. Adj irgalmat -- Énekek
235. Adj irgalmat	Énekek

1.	Adj irgalmat, adj nyugalmat, ó Atyánk, a lelkeknek,

Akikért ez áldozattal testvéreik esdenek.

Adjon nekik enyhületet a végtelen szeretet.

Adj irgalmat, adj nyugalmat minden megholt hívednek.

2.	A szeretô tanítványnak, szent Jánosnak mondatott:

Írd föl: Boldog mindörökké az Úrban elhunyt halott.

Engedd, Uram, hogy halottunk, kiért hozzád fordulunk,

Tôled hallja ezen égi vigasztaló szózatot.

Felajánlásra:

3.	Édes Jézus, aki értünk föláldoztad magadat:

Legyen kedves teelôtted ez a tiszta áldozat.

Adjon enyhet, szabadulást, mennyországba feljutást

A szenvedô jámboroknak, akik várják napjukat.

Szent, szent-re:

4.	Zengjük áldva: Szent az Isten! élôk, holtak Istene

Kegyelemnek, irgalomnak mérhetetlen tengere.

Mind az ô szent kezén vagyunk, néki élünk és halunk,

Szent az Isten, szent az Isten, élôk, holtak Istene!


238. Élôk, holtak szent Istene -- Énekek
238. Élôk, holtak szent Istene	Énekek

1.	Élôk, holtak szent Istene, ó hallgass meg minket itt,

Kik könyörgünk, hogy szûntesd meg szolgád szenvedéseit,

Fogadd a szent áldozatot, mit bemutat fölkent papod,

Nyerjenek az égbe utat néki szent vércseppjeid.

2.	Ne nézd számos gyarlóságát, melyeket elkövetett;

Ó ne vond meg hû szolgádtól a mennyei örömet.

Engedd meg, hogy színed lássa s szenteidnek legyen társa,

Hogy azokkal imádhassa fölséges szent lényedet.

3.	Jézusunk, ki váltságunkért égbôl földre szállottál,

Nézz reánk, kik itt könyörgünk szent oltárod lábánál.

Adj hívednek boldogságot, melyet a szem még nem látott,

Add, hogy majd irgalmasságot leljünk mi is trónodnál.


241. Ki ragyogni látod -- Énekek
241. Ki ragyogni látod	Énekek

1.	Ki ragyogni látod élted csillagát,

Halljad a természet hathatós szavát:

A gyenge és erôs, félékeny és a hôs

Meghal egyaránt.

2.	Légy gazdag, vagy koldus, szolga vagy király,

Ifjú vagy elaggott, izmos vagy szikár,

Egy csapás és elejt és rideg sírba ejt

A kemény halál.

3.	Mint az ôszi szellô fák zöld levelit

Elhordja, úgy járnak szinte ékeid.

A tilost ne keresd és tovább ne szeresd.

Mert az elmerít.


243. Ments meg engem, Uram -- Énekek
243. Ments meg engem, Uram	Énekek

1.	Ments meg engem, Uram! az örök haláltól,

Ama rettenetes napon minden bajtól;

Midôn az ég és föld meg fognak indulni,

S eljössz a világot lángokban ítélni.

2.	Reszket minden tagom, borzadok és félek,

Földi pályát végzett szegény bûnös lélek;

Félek a naptól, mely vizsgálni fog s dúlni,

Midôn az ég és föld meg fognak indulni.

4.	Örök nyugodalmat adj, ó Uram, nékik,

Örök világosság fényeskedjék nékik:

Hogy szent trónod körül udvarolhassanak,

S téged, boldogítót, örökké áldjanak.


253. Bemegyek szent templomodba -- Énekek
253. Bemegyek szent templomodba	Énekek

1.	Bemegyek szent templomodba, Uram, a szent oltárhoz,

Az aranyos oszlopok közt a királyi trónushoz.

Szined elôtt leborulok, szegény bûnös elnémulok.

Égô füstnek illatával, Uram, néked udvarolok.

2.	Bölcs Salamon kôtemplomot épített az Istennek,

Hogy ott legyen lakóhelye a szövetség-szekrénynek.

Elkeríté kárpitokkal, aranyozott szép láncokkal;

Kerubimok ékesíték kiterjesztett szárnyakkal.

3.	Hát én, szegény, földnek férge, mit építsek nevednek

Lakóhelyet hol szerezzek az isteni Fölségnek?

Aki por és hamu vagyok, bûneimtôl roskadozok,

Lábam hogy a földet nyomja, méltó arra sem vagyok.

4.	Hogyha tetszik áldozatom, lelkemet fölajánlom,

Örökös hû szolgálatra holtomig leláncolom.

Szenteld ékes templomoddá, szent Lelkednek hajlékává

Rendeld égi udvarodban engedelmes szolgáddá.


257. Örvendezzünk, jertek -- Énekek
257. Örvendezzünk, jertek	Énekek

1.	Örvendezzünk, jertek, áhitatos lelkek

Istenünk oltáránál!

Nyissuk ki a lelkünk, vidám dalra keljünk:

Mi Urunk mireánk vár.

2.	Fölséges az Isten, por elôtte minden,

Por a föld, por az ég is!

Mik a földön élnek: mint a szegény féreg.

Szeret, ô szeret mégis.

3.	Fiát adta értünk, ôbenne remélünk,

Fôpapunk ô lett nékünk.

Áldozatunk ô lett s érte, Uram, tôled

Reméljük üdvösségünk.

4.	Szent, szent, szent az Isten, énekelje minden,

Ég és föld imádjátok.

Közeleg az égbôl, dicsôséges fénybôl,

Szent neve legyen áldott!


258. Isten hozta -- Énekek
258. Isten hozta	Énekek

1.	Isten hozta hív nyájához a fôpásztort és Atyát,

Kinek lelkünk kormányzását az Úr Jézus adta át,

Hogy általa szent kegyelme árasztassék a hívekre,

Úgy, amint ô egyházában mindörökre rendelte.

2.	Jézus, te vagy a szegletkô, mely fölött az oszlopok

Apostoli egyházadban a fölszentelt fôpapok.

Adj erôt fôpásztorunknak: Atyja legyen mindnyájunknak.

És jó harcot harcolhasson javára egyházunknak.

3.	Apostolok tôled nyerték szent hatalmok kulcsait,

Hogy megnyissák híveidnek az üdvösség útjait.

Add, hogy méltán résztvehessen lelkünk azon kegyelemben,

Melyet most ránk fôpásztorunk áraszt a te nevedben.

4.	Égbôl hozott tanításod pásztoraink ôrizik.

Apostolok nékik adták, hogy maradjon ép a hit.

Add, hogy azon szent igéket, miket lelkiatyánk hirdet,

Úgy vegyük, mint Istentôl jött csalhatatlan beszédet.

5.	Édes Jézus, egyházadban legfôbb pásztor örökre,

Irgalmadnak teljességét áraszd ki a hívekre.

Hogy atyánkkal, ki nevedben jött most hozzánk, majd egekben

Áldjuk egykor szent nevedet, égi dicsôségedben.


259. Jöjj, Szentlélek Úristen -- Énekek
259. Jöjj, Szentlélek Úristen	Énekek

1.	Jöjj, Szentlélek Úristen,

Áraszd reánk teljesen

Mennybôl fényességedet,

Mennybôl fényességedet.

Jöjj el, jöjj el, jöjj el, jöjj el,

Jöjj Szentlélek Úristen!

2.	Jöjj el, árvák gyámola,

Jöjj el, szívünk orvosa,

Oszd ki égi kincsedet,

Oszd ki égi kincsedet.

Jöjj el, jöjj el, jöjj el, jöjj el,

Jöjj Szentlélek Úristen.

3.	Jöjj el, lelki vigaszunk,

Testi, lelki támaszunk,

Érezzük bôségedet,

Érezzük bôségedet.

Jöjj el, jöjj el, jöjj el, jöjj el,

Jöjj Szentlélek Úristen.

4.	Fáradtságban nyugalmunk,

Hévben hûvös árnyékunk,

Sírásunkban örömünk,

Sírásunkban örömünk.

Jöjj el, jöjj el, jöjj el, jöjj el,

Jöjj Szentlélek Úristen!


263. Uram, hiszlek -- Énekek
263. Uram, hiszlek	Énekek

1.	Uram, hiszlek és reméllek, tiszta szívbôl szeretlek.

Vallom magam kereszténynek, hitelt adok mindeneknek,

Amit Krisztus hitén vallnak, mert mindezek Tôled vannak.

E szent hitben, reménységben, szeretetben erôsíts.

2.	Uram, hiszlek és reméllek, tiszta szívbôl szeretlek.

Hiszem, hogy csak egy Isten van, ámbár három személye van,

Ki a jókat jutalmazza, gonoszokat ostorozza.

E szent hitben, reménységben, szeretetben erôsíts.

3.	Uram, hiszlek és reméllek, tiszta szívbôl szeretlek.

Hiszem Krisztust, Isten Fiát, e világnak megváltóját,

Ki a mennybôl alászállott, emberré lett és megváltott.

E szent hitben, reménységben, szeretetben erôsíts.

4.	Uram, hiszlek és reméllek, tiszta szívbôl szeretlek.

Hiszem, vallom a Szentlelket, vigasztaló örömünket,

Ki szívünket megszentelte, kegyelmekkel betöltötte.

E szent hitben, reménységben, szeretetben erôsíts.


264. Szent olvasót imádkoztunk -- Énekek
264. Szent olvasót imádkoztunk	Énekek

1.	Szent Olvasót imádkoztunk,

Máriához fohászkodtunk,

Kérve kérjük Szûzanyánkat,

Fogadja el hû imánkat.

2.	Szent Olvasót mikor mondtunk,

Máriának füzért fontunk,

Fonogattuk koszorúnkat,

Rózsafüzért Asszonyunknak.

3.	Imádságunk koszorúzza

Ôt, aki a legszebb rózsa,

Égi bimbót hajtott nékünk:

Rajta nyílt ki üdvösségünk.

4.	Szûz Mária, szívünkben vagy,

Soha bennünk el ne hervadj!

Nyílj ki bennünk, ég virága,

Tégy méltóvá mennyországra.


275. Hol Szent Péter -- Énekek
275. Hol Szent Péter	Énekek

1.	Hol szent Péter sírba téve és Rómának dobog szíve,

Ezrek ajkán, ezer nyelven hô ima zeng édesdeden:

Tartsd meg, Isten szent atyánkat, Krisztusnak helytartóját!

2.	Arany födél, márvány falak s a Vatikán visszhangzanak,

S a hét halom tág körében megharsanva körülröppen:

Tartsd meg, Isten szent atyánkat, Krisztusnak helytartóját!


276.A Téged, Isten dicsérünk-- Énekek
276.A Téged, Isten dicsérünk	Énekek

1.	Téged, Isten, dicsérünk,

Téged Úrnak ismerünk.

2.	Téged, örök Atyaisten,

Mind egész föld áld és tisztel.

3.	Téged, minden szép angyalok,

Kerubok és szeráfkarok,

4.	Egek és minden hatalmak

Szüntelenül magasztalnak.

5.	Szent vagy, szent vagy,

Erôsséges szent Isten vagy!

6.	Nagyságoddal telve ég, föld,

Dicsôséged mindent bétölt.

7.	Téged dicsér, egek Ura,

Apostolok boldog kara.

8.	Dicséretes nagy próféták

Súlyos ajka hirdet és áld.

9.	Jeles mártírseregek

Magasztalnak Tégedet.

10.	Vall tégedet világszerte

Szentegyházad ezerszerte,

11.	Ó Atyánk, Téged

S mérhetetlen nagy fölséged,

12.	S azt ki hozzánk tôled jött le,

Atya igaz Egyszülöttje,

13.	És áldjuk Veled

Vigasztaló Szentlelkedet,

14.	Krisztus, Isten Egyszülöttje,

Király vagy te mindörökre.

15.	Mentésünkre közénk szálltál,

Szûzi méhet nem utáltál.

16.	Halál mérgét megtiportad,

Mennyországod megnyitottad.

17.	Isten jobbján ülsz most széket,

Atyádéval egy fölséged,

18.	Onnan leszel eljövendô,

Mindeneket ítélendô.

(Most letérdelünk)

19.	Téged azért, Uram, kérünk,

Mi megváltónk, maradj vélünk.

20.	Szenteidhez végy fel égbe,

Az örökös dicsôségbe.

21.	Szabadíts meg, Uram, néped,

Áldd meg a te örökséged.

22.	Te kormányozd, te vigasztald,

Mindörökké felmagasztald.

(Ismét felállunk)

23.	Mindennap dicsérünk téged,

Szent nevedet áldja néped.

24.	Bûntôl e nap ôrizz minket

És bocsásd meg vétkeinket.

25.	Irgalmazz Uram, irgalmazz,

Híveidhez légy irgalmas,

26.	Kegyes szemed legyen rajtunk;

Tebenned van bizodalmunk.

27.	Te vagy, Uram, én reményem,

Ne hagyj soha szégyent érnem!


278. Immár a nap leáldozott -- Énekek
278. Immár a nap leáldozott	Énekek

1.	Immár a nap leáldozott,

Teremtônk, kérünk tégedet,

Légy kegyes, és maradj velünk,

Ôrizzed, óvjad népedet.

2.	A gonosz álmok fussanak,

És minden éji képzelet,

Az ellent kösse meg kezed,

Testünket hogy ne rontsa meg.

3.	Add nekünk, édes jó Atyánk,

Egyszülött Krisztus, add nekünk,

Szentlélekisten, vigaszunk,

Kegyelmes, ôrzô Istenünk!


280.B Gyôzelemrôl énekeljen -- Énekek
280.B Gyôzelemrôl énekeljen	Énekek

1.	Gyôzelemrôl énekeljen

Napkelet és napnyugat,

Millió szív összecsengjen,

Magasztalja az Urat!

Krisztus újra földre szállott,

Vándorlásunk társa lett;

Mert szerette a világot,

Kenyérszínbe rejtezett.

Krisztus, kenyér s bor színében,

Úr s király a föld felett:

Forrassz eggyé békességben

Minden népet s nemzetet!

2.	Egykor értünk testet öltött,

Kisgyermekként jött közénk;

A keresztfán vére ömlött

Váltságunknak béreként.

Most az oltár Golgotáján

Újra itt a drága vér,

Áldozat az Isten-Bárány,

Krisztus teste a kenyér.

Krisztus, kenyér s bor színében,

Úr s király a föld felett:

Forrassz eggyé békességben

Minden népet s nemzetet!


284. Boldogasszony anyánk -- Énekek
284. Boldogasszony anyánk	Énekek

1.	Boldogasszony Anyánk, régi nagy Pátrónánk!

Nagy ínségben lévén, így szólít meg hazánk:

Magyarországról, édes hazánkról,

Ne felejtkezzél el szegény magyarokról!

2.	Ó Atya Istennek kedves szép leánya,

Krisztus Jézus Anyja, Szentlélek mátkája!

Magyarországról, édes hazánkról,

Ne felejtkezzél el szegény magyarokról!

3.	Nyisd fel az egeket sok kiáltásunkra,

Anyai palástod fordítsd oltalmunkra.

Magyarországról, édes hazánkról,

Ne felejtkezzél el szegény magyarokról!

4.	Kegyes szemeiddel tekintsd meg népedet,

Segéld meg áldásra magyar nemezetedet.

Magyarországról, édes hazánkról,

Ne felejtkezzél el szegény magyarokról!

9.	Tudod, hogy Szent István örökségben hagyott,

Szent László király is minket reád bízott.

Magyarországról, édes hazánkról,

Ne felejtkezzél el szegény magyarokról!


285. Egek ékessége -- Énekek
285. Egek ékessége	Énekek

1.	Egek ékessége, földnek dicsôsége,

Magyarok Asszonya, királynéja!

Hozzád buzgó szívvel, köteles hûséggel

Járulunk, szentséges Szûz Mária.

Mint pátrónánkhoz, édes Anyánkhoz

Teljes reménységgel folyamodunk,

És minden ínségben fohászkodunk.

2.	Tekints le jó szívvel, irgalmas szemeddel

A mi szent eleink kérelmére;

Jöjj örökségednek, rettegô népednek,

Jöjj, kérünk, ó Anyánk, védelmére.

Míg bennünk egy ér mozdul s egy csepp vér,

Nem szûnünk tégedet hûn tisztelni,

Kegyes jóvoltodat emlegetni.


287. Angyaloknak királynéja -- Énekek
287. Angyaloknak királynéja	Énekek

1.	Angyaloknak királynéja, tiszta Szûz!

Kérjed a Te szent Fiadat érettünk.

Ékes virágszál, hozzád esdeklünk

Szép Szûz Mária! Könyörögj értünk!

2.	Pátriárkák királynéja, tiszta Szûz!

Kérjed a Te szent Fiadat érettünk.

Ékes virágszál, hozzád esdeklünk

Szép Szûz Mária! Könyörögj értünk!

3.	Prófétáknak királynéja, tiszta Szûz!

Kérjed a Te szent Fiadat érettünk.

Ékes virágszál, hozzád esdeklünk

Szép Szûz Mária! Könyörögj értünk!

4.	Apostolok királynéja, tiszta Szûz!

Kérjed a Te szent Fiadat érettünk.

Ékes virágszál, hozzád esdeklünk

Szép Szûz Mária! Könyörögj értünk!

5.	Vértanúknak királynéja, tiszta Szûz!

Kérjed a Te szent Fiadat érettünk.

Ékes virágszál, hozzád esdeklünk

Szép Szûz Mária! Könyörögj értünk!

6.	Hitvallóknak királynéja, tiszta Szûz!

Kérjed a Te szent Fiadat érettünk.

Ékes virágszál, hozzád esdeklünk

Szép Szûz Mária! Könyörögj értünk!

7.	A szûzeknek királynéja, tiszta Szûz!

Kérjed a Te szent Fiadat érettünk.

Ékes virágszál, hozzád esdeklünk

Szép Szûz Mária! Könyörögj értünk!

8.	Mindenszentek királynéja, tiszta Szûz!

Kérjed a Te szent Fiadat érettünk.

Ékes virágszál, hozzád esdeklünk

Szép Szûz Mária! Könyörögj értünk!

9.	Rózsafüzér királynéja, tiszta Szûz!

Kérjed a Te szent Fiadat érettünk.

Ékes virágszál, hozzád esdeklünk

Szép Szûz Mária! Könyörögj értünk!

10.	Békességnek királynéja, tiszta Szûz!

Kérjed a Te szent Fiadat érettünk.

Ékes virágszál, hozzád esdeklünk

Szép Szûz Mária! Könyörögj értünk!

11.	Magyarország Nagyasszonya, tiszta Szûz

Kérjed a Te szent Fiadat érettünk.

Ékes virágszál, hozzád esdeklünk

Szép Szûz Mária! Könyörögj érettünk!


288. Boldogságos Krisztus anyja -- Énekek
288. Boldogságos Krisztus anyja	Énekek

1.	Boldogságos Krisztus Anyja, vigadozzál,

Mert a földre fényességet, vigaszt hoztál,

Boldogságot harmatoztál,

Drága bokor, édes bimbót virágoztál.

2.	Éva bûnét, melyért rajtunk sír adója,

Helyrehoztad, üdvösségünk ringatója,

Amikor az angyalszóra

Alázattal mondtad: ,,Isten szolgálója''.

3.	Bûnösöknek boldogságos menedéke,

Keseredett, beteg szívek édessége,

Légy az árvák segítsége,

Ellenségtôl biztos, boldog égi béke.

4.	Boldog, aki téged szüntelen magasztal,

Szentté lesz, kit elhalmozol szent malaszttal,

Krisztus olyat megvigasztal,

S vendégségre várja boldog égi asztal.

5.	Esedezik színed elôtt Magyarország,

Fáradt kezét segítségért nyújtja hozzád,

Te kezedbe teszi sorsát,

Rabságából, édes mentô, hogy kihoznád.

6.	Elôtted sír egész ország könyörögve,

Hiszen tiéd századoktól minden rögje.

István király szent örökje

Isten után benned bízik mindörökre.

7.	Szent Fiadat, Boldogasszony, kérd e népért,

Gyôzelemmel verje vissza ellenségét,

Rabságának vesse végét,

Adja neki égen-földön üdvösségét.


290. Gyászba borult egek -- Énekek
290. Gyászba borult egek	Énekek

1.	Gyászba borult egek,

Háborgó tengerek

Csillaga, Mária!

Hozzád fohászkodunk,

Feléd sóhajtozunk

Szeplôtlen Szûzanya!

2.	Süvöltô felhôk közt

Nyugodtan tündökölsz,

Tiszta, szép csillagunk,

Míg hazánk hajóját

Viharok csapkodják,

S hozzád sír jajszavunk.

3.	Boldogasszony Anyánk,

Mennyei pátrónánk,

Légy velünk, légy velünk!

Sok kiáltásunkra

Siess oltalmunkra!

Ha nem jössz elveszünk!

4.	Nagy szíved fényével,

Lelked békéjével

Hajolj a viharra!

Égi trónusodból,

Csillagos lakodból

Tekints a magyarra!

5.	Viharon, vészen át

Íme, felzúg hozzád

Nyomorunk jelszava:

Segítsd meg nemzeted,

Háborgó tengerek

Csillaga, Mária!


292. Máriát dicsérni -- Énekek
292. Máriát dicsérni	Énekek

1.	Máriát dicsérni, hívek, jöjjetek,

Mert ô fogja kérni Fiát értetek.

Üdvözlégy, Mária! Mondja minden hív,

Áldott légy, Mária! Mondja nyelv és szív.

2.	Ha értünk Mária Fiát kérleli,

Kérését szent Fia meg nem vetheti.

Üdvözlégy, Mária! Mondja minden hív,

Áldott légy, Mária! Mondja nyelv és szív.

3.	Istentôl csodával néki adatott,

Hogy anyaságával Szûz maradhatatott.

Üdvözlégy Mária! Mondja minden hív,

Áldott légy, Mária! Mondja nyelv és szív.

4.	Teljes áldásokkal, mint világgal tûz,

És szent malasztokkal e dicsôült Szûz.

Üdvözlégy, Mária! Mondja minden hív,

Áldott légy, Mária! Mondja nyelv és szív.

7.	Te vagy segítsége minden híveknek,

És nagy reménysége a bûnösöknek.

Üdvözlégy, Mária! Mondja minden hív,

Áldott légy, Mária! Mondja nyelv és szív.

8.	Azért is szívemben mostan vígadok,

És igaz lelkembôl hived maradok.

Üdvözlégy, Mária! Mondja minden hív,

Áldott légy, Mária! Mondja nyelv és szív.


293. Isten, hazánkért -- Énekek
293. Isten, hazánkért	Énekek

1.	Isten, hazánkért térdelünk elôdbe.

Rút bûneinket jóságoddal född be.

Szent magyaroknak tiszta lelkét nézzed,

Érdemét idézzed.

2.	István királynak szíve gazdagságát,

Szent Imre herceg kemény tisztaságát,

László királynak vitéz lovagságát,

Ó, ha csak ezt látnád!

3.	Szent Erzsébetbôl hôs szeretet árad,

Margit imái vezekelve szállnak.

Minket hiába, Uram, ne sirasson

Áldott Boldogasszony.

4.	Ránk bûnösökre minden verés ráfér,

De könyörögnek ôk tépett hazánkért.

Hadd legyünk mink is tiszták, hôsök, szentek:

Hazánkat így mentsd meg!


294. Ah, hol vagy -- Énekek
294. Ah, hol vagy	Énekek

1.	Ah, hol vagy, magyarok tündöklô csillaga,

Ki voltál valaha országunk istápja?

Hol vagy, István király? Téged magyar kíván,

Gyászos öltözetben Teelôtted sírván.

2.	Rólad emlékezvén csordulnak könnyei,

Búval harmatoznak szomorú mezei.

Lankadnak szûntelen vitézlô karjai,

Nem szûnnek iszonyú sírástól szemei.

3.	Virágos kert vala híres Pannónia,

Mely kertet öntöze híven Szûz Mária.

Katolikus hitnek bô volt szép virága!

Be megsötétedett örvendetes napja.


296. Magyarok fénye -- Énekek
296. Magyarok fénye	Énekek

1.	Magyarok fénye, ország reménye,

Légy áldott, szent István király,

Légy áldott, szent István király.

2.	Szép magyar néped Krisztushoz vitted,

Légy áldott, szent István király,

Légy áldott, szent István király.

3.	Szent hitben tarts meg. Jézusnál áldj meg!

Légy áldott, szent István király,

Légy áldott, szent István király.


299. Szent Imre herceg -- Énekek
299. Szent Imre herceg	Énekek

1.	Szent Imre herceg, Magyarország éke,

Szûztiszta élet legszebb példaképe;

Serdülôifjak pajzsa, menedéke. Könyörögj értünk.

2.	Gyöngy volt a lelked, tiszta mind a sírig,

Mint liliomszál, amely csak most nyílik,

Oly csillag voltál, mely csak égre illik. Könyörögj értünk.

3.	Jó magyar népünk alighogy megtére,

Már oly szép gyöngyöt termett Árpád vére,

Hogy még az ég is óhajtozott érte. Könyörögj értünk.


303. Szent Erzsébet Asszony -- Énekek
303. Szent Erzsébet Asszony	Énekek

1.	Szent Erzsébet Asszony életérôl

Emlékezzünk sok jótételérôl.

Mi is ôtet kövessük, azon legyünk,

Amit benne dicsérünk, cselekedjük.

2.	Születék Erzsébet jó órában,

Királyi atyátul székes várban.

Mikor kezdett szólani nevekedvén,

Elsô: Jézus szent neve vala nyelvén.

3.	Szegényeknek egyszer télidôben

Alamizsnát hordott kötényében;

Mikor atyja korholá, ô szavára

Kenyérkébôl csupa friss rózsa vála.


304. Pannóniában nôtt -- Énekek
304. Pannóniában nôtt	Énekek

1.	Pannóniában nôtt, teljes szép viola,

Jó magyar nemzetnek biztató hajnala.

Szûzszent Margit, esedezzél, nemzetünkért az Istennél,

Szép magyar liliom!

2.	Szigeti klastromban, nagy Duna mentében

Élt ez a királylány angyali szépségben.

Szûz szent Margit, esedezzél, nemzetünkért az Istennél,

Szép magyar liliom!

3.	Testét sanyargatván Istennek áldozta,

Gyakorta éjjel is az Urat áldotta.

Szûz szent Margit, esedezzél, nemzetünkért az Istennél,

Szép magyar liliom!


306. Isten, áldd meg a magyart-- Énekek
306. Isten, áldd meg a magyart	Énekek

1.	Isten, áldd meg a magyart,

Jó kedvvel, bôséggel,

Nyújts feléje védô kart,

Ha küzd ellenséggel;

Balsors akit régen tép,

Hozz reá víg esztendôt,

Megbûnhôdte már e nép

A múltat s jövendôt!

2.	Szánd meg, Isten, a magyart,

Kit vészek hányának,

Nyújts feléje védô kart,

Tengerén kínjának.

Balsors akit régen tép,

Hozz reá víg esztendôt,

Megbûnhödte már e nép

A múltat s jövendôt!


Kedves Gyermekek!

A bensôséges imádságon át minden szavunk eljut a mennyei Atya szívéhez.

Erre segít rá benneteket ez a kis imakönyv: odahaza reggel és este. Fôképpen akkor, ha testvéreitekkel együtt fogjátok a kezetekbe.

A vasárnapi szentmisére is mindig vigyétek magatokkal. Énekeljetek és imádkozzatok belôle. Mindnyájan együtt emeljétek fel szíveteket az Úrhoz.

Így szereztek örömet a mennyei Atyának és ti is észreveszitek majd a Szíve dobbanását felétek.

Gondos Szüleitek kezén keresztül nyújtom át nektek ezt az imakönyvet és kívánom: legyen a legkedvesebb jóbarátotok!

Esztergom, 1978. Gyertyaszentelô

Szeretettel

Lékai László

Bíboros, Prímás

Esztergomi Érsek


Ha barangolás közben ösvényre találsz...

Ha barangolás közben ösvényre találsz,

követed azt.

Ha könyvet kapsz,

elolvasod.

Ha jóbarát szól hozzád,

szívesen hallgatod.

Isten találkozóra hív szüntelen:

utat mutatott,

könyvet adott

és szól, mint egy jóbarát.

A Hozzá vezetô út: a természet.

A Róla szóló könyv: a Biblia.

És Ô maga a jóbarát, aki hív a

találkozásra.

(J. Loew nyomán)


Hiszek Istenben, ô az én mennyei Atyám

Hiszek Istenben, ô az én mennyei Atyám!

Hiszek egy Istent, ki három Személy,

Az élô Istent, aki bennem él,

S akiben mozgok és vagyok,

Kinek tenyerén megsimulhatok.

Akinek rám is éber gondja van,

És cselekszik bennem és általam.

Aki mozdítja minden mozdulásom,

S jóban-rosszban boldogan imádom

Intézô édes mély akaratát.

Hiszek Istenben, hiszem az Atyát.

(Sík Sándor: Hiszek címû versébôl)

Dicsôség az Atyának, a Fiúnak és a Szentléleknek;

miképpen kezdetben, most és mindörökké. Amen.

Így köszöntik szüleid, nagyszüleid a Szentháromságot! Így dicsérték régi idôk keresztény nagyjai az Istent. Mi is ezzel a köszönéssel kezdjük neked szánt imakönyvünket.

1.	Isten, a mi Teremtô Atyánk nagyon szeret minket.
	Megteremtette ezt a csodálatos világot és nekünk adta ajándékul.
2.	Mennyei Atyánk azzal is megmutatta szeretetét irántunk, hogy elküldte nekünk Szent Fiát, Jézus Krisztust, a mi Megváltónkat.
3.	Jézus Krisztus pedig elküldte a Szentlelket, hogy általa Isten állandóan velünk legyen.

A három isteni személyt nevezzük egy szóval: Szentháromságnak. A Szentháromság egy Isten gondoskodó szeretetében élünk. Ezért minden munkánkat és imánkat a Szentháromság nevében keresztvetéssel kezdjük és végezzük:

Az Atya, a Fiú, és a Szentlélek nevében. Amen.

Katolikus keresztény köszöntés:

Dicsértessék a Jézus Krisztus!

Mindörökké. Amen.

Mi katolikus keresztények vagyunk, Isten gyermekei. Az Ô családjába tartozunk. Ezért ismernünk kell:

-- katolikus hitünket,

-- a legfontosabb imádságokat,

-- és hitünk legfôbb igazságait.

Imakönyvünk ebben segít téged!

,,Történt egyszer, hogy Jézus éppen imádkozott. Amikor befejezte, egyik tanítványa kérte -- Uram, taníts meg minket imádkozni -- Erre Jézus így szólt hozzájuk: Amikor imádkoztok, ezt mondjátok'': (Lukács 11, 1-2; Máté 6, 9-13)

MI ATYÁNK, ki vagy a mennyekben,

szenteltessék meg a Te neved.

Jöjjön el a Te országod.

Legyen meg a Te akaratod,

miképpen mennyben,

azonképpen itt a földön is.

Mindennapi kenyerünket

add meg nekünk ma,

és bocsásd meg a mi vétkeinket,

miképpen mi is megbocsátunk

az ellenünk vétkezôknek.

És ne vígy minket a kísértésbe,

de szabadíts meg a gonosztól. Amen.

Katolikus keresztény hitünket az apostoli hitvallásban így valljuk meg:

HISZEK EGY ISTENBEN,

a mindenható Atyában,

mennynek és földnek teremtôjében.

És a Jézus Krisztusban, Ô egy Fiában,

a mi Urunkban,

ki fogantaték Szentlélektôl,

születék Szûz Máriától,

kínzaték Poncius Pilátus alatt,

megfeszítették, meghala és eltemették.

Szálla alá poklokra,

harmadnapon halottaiból föltámada;

fölméne a mennyekbe,

ül a mindenható Atyaistennek jobbja felôl,

onnét lészen eljövendô

ítélni eleveneket és holtakat.

Hiszek a Szentlélekben,

egy katolikus keresztény Anyaszentegyházat,

szenteknek egyességét,

bûnöknek bocsánatát,

testnek feltámadását,

és az örök életet. Amen.

Katolikus hitünk fôigazságai:

1.	Egy Isten van, és az egy Istenben három személy: Atya, Fiú, és a Szentlélek.
2.	A Fiúisten érettünk emberré lett, hogy minket halálával megváltson és üdvözítsen.
3.	Isten igazságos bíró, aki a jókat megjutalmazza, a gonoszokat megbünteti.
4.	Az ember lelke halhatatlan.
5.	Isten kegyelme szükséges az üdvösségre.
6.	A Fiúisten tanítását és hívei vezetését az Anyaszentegyházra bízta, melynek fejévé a pápát rendelte.

Imádság nélkül nem élhetünk igazi keresztény életet!

Jézus mondja:

,,Amit a nevemben kértek, azt megteszem nektek.'' (János 14, 13)

Gyakran indítsd fel magadban a hitet, a reményt és a szeretetet:

ISTENEM, hiszek Tebenned, mert örökké igazmondó vagy.

Istenem, remélek Tebenned, mert végtelenül hû és irgalmas vagy.

Istenem, mindennél jobban szeretlek Téged, mert végtelenül jó és szeretetreméltó vagy. Amen.

Máriához, Jézus édesanyjához így szólj:

ÜDVÖZLÉGY MÁRIA!

Kegyelemmel teljes,

az Úr van Teveled,

áldott vagy Te az asszonyok között,

és áldott a Te méhednek gyümölcse: Jézus.

Asszonyunk, Szûz Mária,

Istennek szent Anyja,

imádkozzál érettünk bûnösökért,

most és halálunk óráján. Amen.

A reggeli, déli és esti harangszóra mondd:

AZ ÚR ANGYALA

köszönté Szûz Máriát,

és ô méhébe fogadá

a Szentlélektôl szent Fiát.

Üdvözlégy Mária...

Íme, az Úr szolgálóleánya,

legyen nekem a te igéd szerint.

Üdvözlégy Mária...

És az Ige testté lôn,

és miköztünk lakozék.

Üdvözlégy Mária...

Imádkozzál érettünk Istennek szent Anyja!

Hogy méltók lehessünk Krisztus igéretére.

Könyörögjünk! Kérünk téged, Úristen, öntsd lelkünkbe szent kegyelmedet, hogy akik az angyali üzenet által szent Fiadnak, Jézus Krisztusnak megtestesülését megismertük, az Ô kínszenvedése és keresztje által a föltámadás dicsôségébe vitessünk. Krisztus, a mi Urunk által. Amen.

Esti Úr Angyala után imádkozzál a megholtakért:

Adj Uram, örök nyugodalmat nekik, és az örök világosság fényeskedjék nekik. Nyugodjanak békében. Amen.

Saját szavaiddal is imádkozhatsz, például így:

Úr Jézus! Te hozzánk hasonló emberré lettél. Sok éven keresztül itt a földön éltél, hogy megmondjad nekünk, milyen jó a mennyei Atya, mennyire szeret minket, és hogy mit kíván tôlünk. Tôled tudjuk, hogy a Te Atyád a mi Atyánk is, és azt akarja, hogy nagyon szeressük Ôt. Segíts, hogy a mennyei Atyát mindennél jobban szeressem, jobban, mint az embereket, jobban, mint a játékaimat,jobban, mint a virágokat, és szeretetbôl teljesítsem akaratát. Boldog vagyok, hogy Istent Atyámnak szólíthatom. Bárcsak mindig kedves gyermeke lehetnék! Segíts nekem, Jézusom!

Amen.

Jézus, Mária és József Iegyetek mindenkor segítségemre. Amen.


Isten szól -- válaszolok Neki.

Isten szól hozzád a virág illatában, a madárdalban, a csillagok millióiban. Hallod a hangját? Nem, csak tudod: a madárdal, vagy egy csodaszép virág, az égitestek fénye: üzenet számodra azok Alkotójától... Isten szól hozzád a templomban, a szentmisén, a szertartásokon, az orgona csodálatos muzsikájában... Isten szól hozzád a Szentírás szavával. Ha csendben maradsz, figyelsz, meghallod és megérted Isten szavát. Isten azt is szeretné, ha szavára válaszolnál. Válaszolj neki! Szebben, mintha szüleidtôl kérnél valamit, ôszintébben és nyíltabban, mintha legkedvesebb barátoddal beszélgetnél. Az Istennel való találkozás, beszélgetés: az imádság.

Szólj hozzá reggel, amikor felébredtél, és este, mielôtt lefekszel. Reggel az éjszakai pihenést köszönd meg neki, és kérd áldását az egész napra. Este -- miközben visszagondolsz az eltelt napra -- adj hálát Istennek a jóért, és kérj bocsánatot mulasztásaidért.

Imakönyvedben, sok imát találsz. Kérlek, válaszd ki a neked megfelelôt, mely segít abban, hogy egyedül, családod tagjaival, vagy barátaiddal, társaiddal -- tudod, milyen jó közösen imádkozni! -- felemeled szívedet Istenhez. Akit szeret az ember,arra gyakran gondol. Ha a mennyei Atyát gyemeki szívvel szereted, gyakran gondolsz rá, és megtapasztalod, hogy az ima milyen örömmel tölti be majd életedet.

Reggeli imádságok:

SZÍVEM ELSÔ GONDOLATA

Hozzád száll föl, Istenem!

Te ôriztél meg az éjjel,

Maradj ma is énvelem!

Téged áldlak és imádlak,

Mint szeretô gyermeked;

Szívem csakis azt akarja,

Ami kedves Teneked..

Édes Jézus, adj kegyelmet,

S ôrizz engem szüntelen,

Hogy egész nap Neked éljek,

Tiszta szívvel, bûntelen.

Szûz Mária, Jézus Anyja,

Te mindnyájunk anvja vagy!

Oltalmazz meg minden bajtól,

Kísértésben el ne hagyj. Amen.

Saját szavaiddal is imádkozhatsz, pl. így:

Jó reggelt, Istenem! De jót aludtam! Köszönöm az éjszakát és ezt a reggelt, mely új napot hozott nekem. Segíts, hogy napközben se feledkezzem meg Rólad. Add, hogy mi valamennyien, kicsik és nagyok, mindig vidámak és jók lehessünk. Amen.

ISTENEM! Hozzád emelem szívemet, kérlek, áldj meg engem. Ma szívesen szótfogadok szüleimnek, nevelôimnek, jó leszek társaimhoz. Szûz Anyám vigyázz reám! Ôrangyalom ôrizz minden bajtól, s lelkemet a bûntôl. Amen.

Felvirradt az Isten napja,

Aranyégen úszó labda,

Készülj lelkem az új napra,

Ajándékos Isten adta.

Annak neve legyen áldott,

Aki minket így megáldott,

Fôldjeinkbe beleszántott

Szépségébôl egy szilánkot.

Csillagoknak Teremtôje

Vigyázz minden kicsi kôre,

Fûre-fára szôlôtôre,

S minden Téged köszöntôre.

*

MÁR KÉL a fénynek csillaga:

Esengve kérjük az Urat,

Járjon ma mindenütt velünk,

Ne rontsa ártás életünk.

Nyelvünket fogja fékre ma:

Ne szóljon rút perek szava.

Szemünket védôn óvja meg:

A hívságot ne lássa meg.

Lakjék szívünkben tisztaság,

Távozzék minden dôreség:

A testnek dôlyfét törje meg

Étel s italban hôsi fék.

Hogy majd a nap ha távozott,

S az óra újra éjt hozott,

Lemondásunk szent éneke

Legyen az Úr dicsérete.

Dicsérjük az örök Atyát,

Dicsérjük egyszülött Fiát,

S a Lelket, a Vigasztalót,

Most és örök idôkön át. Amen.

Derüljön ránk az Úrnak, a mi Istenünknek kedve.

Kezünk, szívünk munkáját, Uram, Te igazgasd. Amen.

(Az egyházi zsolozsma reggeli imájából)

Napközben

Ne hagyd magára a benned élô Istent. Napközben többször gondolj Rá egy-egy rövid imával.

Uram, áldd meg minden utamat, minden munkámat.

*

Istenem szeretlek, bánom bûneimet, segíts, hogy mindig jó gyermeked legyek.

*

Uram, add, hogy meglássam azokat az alkalmakat, melyekkel embertestvéreimen keresztül Neked tehetek.

*

Jézus Szíve, bízom benned!

Étkezés elôtt

Istenem! Már nagyon éhesek vagyunk. Te adod a napot, Te küldöd az esôt, a Te áldásoddal növekszik minden. Add meg nekünk a mindennapi eledelt.

Édes Jézus, légy vendégünk,

Áldd meg, amit adtál nékünk. Amen.

Adjad Uram, hogy jól essék,

Jézus neve dicsértessék. Amen.

Étkezés után

Jézus ételt, s italt adott,

Az Ô neve legyen áldott. Amen.

Mi jóllaktunk --, hála Isten; annak is adj, kinek nincsen.

Uram, add áldásodat mindazokra, akiknek munkája hozzásegített ahhoz, hogy terített asztalhoz ülhettünk. Amen.

Tanulás elôtt

Jöjj, Szentlélek Isten, világosítsd meg értelmemet.

Ampère, francia fizikus írta fiának: ,,Tanulj, keresd a fényt, de másik szemed az örökmécsesen legyen! Hallgasd a tudósokat, de csak az egyik füleddel! Írj, de csak az egyik kezeddel, a másikkal fogd Isten kezét, mint a gyermek az apjáét...''

Jézusom, gyermekkorodról azt mondja a Szentírás, hogy ,,növekedtél korban, bölcsességben és kedvességben Isten és az emberek elôtt''. Milyen jó lenne, ha ez nekem is sikerülne. Ezért most is Rád gondolok, és kérdem: mit tennél helyemben, hogyan osztanád be az idômet. Légy velem, légy mintám és mértékem. Amen.

Tanulás után

Istenem, minden tudás Tôled van. Köszönöm, hogy értelmet adtál, és ma is sokat tanultam. Engedd, hogy a betûk, a számok, a tantárgyak mögött észrevegyem a dolgok célszerûségét és a természet törvényeit, melyeket Te alkottál. Amen.

Szüleimért

JÓ ISTEN, te adtál nékem

Szeretô szülôket,

Jóságukért oltalmazzad

S áldd meg, kérlek, ôket.

Add, hogy mindig úgy szeressem,

Mint Te Szûz Anyádat,

Add, hogy sose érje ôket

Miattam a bánat. Amen.

JÉZUSOM, földi életedet 30 évig a családban töltötted, s ezzel megszentelted a családi életet. Kérlek, áldd meg édesapát és édesanyát. Adj nekik erôt, jó egészséget és boldogulást az életben. A Te szereteted tegye boldoggá családi életünket. Áldd meg terveinket, kösd össze megértésben szívünket. Segíts engem is, hogy jó gyermekük legyek és soha ne okozzak nekik szomorúságot. Amen.

Nagyszüleimért

Kérlek Jézusom, áldd meg nagyszüleimet. Adj nekik jó egészséget, de erôt is, hogy Istenben bízva fogadják a betegséget és a test gyengeségeit. Segíts minket családtagokat, hogy megértéssel és szeretettel tudjuk ôket körülvenni. Amen.

Testvéreimért (testvéremért)

Istenem, áldd meg testvéreimet (testvéremet); add, hogy szeretetben éljünk együtt, soha ne veszekedjünk, ne irigykedjünk egymásra. Engedd, hogy mindig vidámak és hálásak legyünk, és sok örömet szerezzünk szüleinknek. Amen.

Tanítóimért, nevelôimért

Köszönöm Istenem, hogy olyan tanítókat adtál mellém, akik tudásukat önzetlenül átadják nekem. Áldd meg, és jutalmazd meg ôket sok fáradságukért. Segíts abban, hogy minden jót és értékeset megtanuljak tôlük, és ezzel Neked is, nekik is örömet szerezzek. Amen.

Barátaimért

Jézusom, Neked is voltak barátaid. Köszönöm, hogy én is találtam barátokat. Te adtad ôket nekem gondviselô szeretetedben. Engedd, hogy önzetlen szeretettel, kitartó barátsággal közösen törekedjünk a jóra! De mindenkinél jobban szeretlek Téged Jézusum. Te vagy az én legnagyobb és legjobb Barátom. Amen.

Hazámért

Istenem, földi hazát is adtál nekem, ezt az országot, ahol születtem, ahol azokkal élek együtt, akiket szeretek. Tarts távol tôlünk minden rosszat. Adj jó vezetôket, akik bölcsességgel kormányozzák az országot, és óvják népünk békéjét. Boldogasszony Anyánk, védd továbbra is hazánkat, és pártfogolj minket Szent Fiadnál. Amen.

Egyházamért

Úr Jézus! Mielôtt visszatértél az égbe, rábíztad Egyházadat Péterre. Az Ô utóda a pápa. Áldd meg a pápát, püspököket, papokat, egyházközségünk papjait és híveit. Adj mindnyájunknak erôs hitet, kitartó reményt, és a Te szeretetedet. Amen.

Isten atyai szeretettel kíséri életedet, veled van. Mondd el Istennek saját szavaiddal mindazt, ami történt veled és körülötted, aminek örültél, ami miatt bánkódtál, s azt is, amit senki másnak nem tudsz elmondani. Jó azt tudnod, hogy van Valaki, aki szeret, akinek te nagyon fontos vagy, aki veled örül, aki megért, s ha szomorú vagy, megvigasztal.

ISTENEM, TE ADSZ örömet és vidámságot a tiszta szívû, jóakaratú embereknek.

Engedd, hogy minden adományodnak örülni tudjak és észrevegyem sok jóságodat...

Segíts, hogy ne veszítsem el a kedvemet, ha sikertelenség, vagy megbántás ér...

Add, Jézusom, hogy jó akarattal legyek mindenki iránt és észrevegyem, ha valaki segítségre szorul. Amen.

Jézus, az örök hazában így szól majd az üdvözültekhez:

,,Jöjjetek, Atyám áldottai, vegyétek birtokba a világ kezdetétôl nektek készített országot! Éhes voltam, és adtatok ennem. Szomjas voltam, és adtatok innom. Idegen voltam, és befogadtatok. Beteg voltam, és meglátogattatok engem... Bizony mondom nektek, hogy amit legkisebb testvéreim közül eggyel is tettetek, velem tettétek'' (Máté 25, 34-40). Hogy az Úr Jézus majd hozzánk is így szólhasson, gyakoroljuk az irgalmasság testi és lelki cselekedeteit. Ezek a következôk:

Az irgalmasság lelki cselekedetei:

1. Bûnösöket meginteni,

2. Tudatlanokat tanítani,

3. Kételkedôknek jó tanácsot adni,

4. Élôkért és holtakért imádkozni,

5. Szomorúakat vigasztalni,

6. Igazságtalanságokat békével tûrni,

7. Ellenünk vétkezôknek megbocsátani.

Az irgalmasság testi cselekedetei:

1. Éhezôknek ételt adni,

2. Szomjazóknak italt adni,

3. Mezíteleneket felruházni,

4. Fogságban lévôket kiváltani,

5. Betegeket látogatni,

6. Utasoknak szállást adni,

7 Halottakat eltemetni.

Esti imádságok

Ó, ÉDES ISTENEM,

Hálatelt a lelkem,

Hogy egész napon át Úgy szerettél engem.

Bánom sok vétkemet,

Szent Fiadnak vére

Mossa meg kegyesen

szívemet fehérre.

Virrasszon felettem

Gondviselô szemed,

Kérlek, óvd ez éjjel

Testemet, lelkemet.

Szûz Anyám s Ôrangyal,

Legyetek énvelem,

Ha Ti rám vigyáztok,

Nyugodt lesz éjjelem. Amen

Rövid lelkiismeretvizsgálat:

Gondoltam-e napközben Istenre...

Engedelmes voltam-e szüleimnek, nevelôimnek... Tisztelettel voltam-e az idôsebbek iránt... Békességes voltam-e testvéreimmel, társaimmal... Igyekeztem-e megbocsátani a megbántást... Nem hazudtam-e... Nem torkoskodtam-e... Kötelességeimnek hogyan tettem eleget: iskolában, otthon... Az idômet hogyan használtam fel...

MENNYEI ATYÁM, most, hogy végiggondoltam az egész napomat, látom, hogy sok olyasmit tettem, aminek Te nem örülsz. Sok a hibám, mulasztásom, amit szívbôl sajnálok és kérlek, bocsáss meg nekem. Istenem add, hogy holnap jobb legyek és úgy tegyek mindent, ahogy azt Te akarod.

JÓSÁGOS ISTENEM, atyai kezedbe ajánlom szeretteimet. Kérlek, add meg nekem azt a kegyelmet, hogy mindig bízzak jóságodban, hogy biztonságban nyugodjam szeretô karjaidban most és mindörökké. Amen.

Közös esti ima

Este együtt a család. Imádkozzatok közösen. Oszd fel az imádságokat: édesanya lehet az elôimádkozó; édesapa adja az áldást; te olvashatod az evangéliumi részt. A himnuszt és zsoltárt közösen, vagy felváltva mondjátok. Ha egyedül vagy, akkor is elmondhatod családod, barátaid, Egyházunk nevében. Változtathatjátok a liturgikus idôszaknak megfelelôen a Szentírási részletet, zsoltárt is. A szerepeket is cserélhetitek.

Elôimádkozó:	Istenem, jöjj segítségemre!
Mind:	Uram, segíts meg engem!
Elôimádkozó:	Most vizsgáljuk meg lelkiismeretünket, és kérdezzük meg: Hogyan használtam fel az idômet?... Szakítottam-e idôt az imádságra?... Szereztem-e ma örömet valakinek?... Segítettem-e ma másoknak?... otthon, iskolában... utcán... barátaim körében... Vétettem-e súlyos dologban?... végül: történt-e valami, amirôl szüleim, testvéreim elôtt most be kell számolnom... Holnapi terveim... Jó szándékom...?
Mind:	Gyónom a mindenható Istennek és nektek testvéreim, hogy sokszor és sokat vétkeztem: gondolattal, szóval, cselekedettel és mulasztással. Én vétkem, én vétkem, én igen nagy vétkem. Kérem azért a boldogságos, mindenkor szeplôtelen Szûz Máriát, az összes angyalokat és szenteket, és titeket testvéreim, hogy imádkozzatok érettem Urunkhoz, Istenünkhöz.
Elôimádkozó:	Irgalmazzon nekünk a mindenható Isten, bocsássa meg bûneinket, és vezessen el az örök életre.

ESTI HIMNUSZ

Felváltva:	Immár a nap leáldozott, Teremtônk kérünk Tégedet: légy kegyes és maradj velünk, Ôrizzed, óvjad népedet. Álmodjék rólad a szívünk, Álmunkban is Te légy velünk: Téged dicsérjen énekünk, Midôn új napra ébredünk! Adj nekünk üdvös életet, Szítsd fel a szív fáradt tüzét: A ránk törô rút éjhomályt Világosságod rontsa szét!
Mind:	Kérünk, mindenható Atyánk, Úr Jézus Krisztus érdemén, Ki Szentlélekkel és Veled Uralkodik, s örökkén él. Amen.
Felváltva:	40. ZSOLTÁR Az Urat hívtam szüntelen, hozzám hajolt, hogy kiáltásom hallja. Új éneket adott ajkamra, hogy Istenünket himnuszban dicsérjem. Aki az Úrban bízik, boldog ember! Csalóka bálványokhoz nem szalad. Oly hatalmasok, Uram, tetteid! Ó Istenem, csodásak alkotásaid! Gondolataid mirólunk túltesznek mindenen: Nem tudnám elsorolni, mert számuk végtelen. Hogy akaratod teljesítsem, Isten, ez a vágyam; törvényedet szívembe zártam. Dicsôség az Atya, a Fiú és a Szentlélek Istennek, miképpen kezdetben, most, és mindörökké. Amen.
Elôimádkozó:	Uram, hallgasd meg könyörgésemet!
Mind:	És kiáltásom jusson eléd!

Következik a Szentírásból egy szakasz, melyet szabadon választhattok meg. Elôtte elénekelhetitek a Jôjj, Szentlélek Úristen (259. ének) kezdetû éneket, vagy mást, a liturgikus idônek megfelelôt.

Felolvasó:	Isten üzenetét olvasom (Máté 5,13-16): ,,Ti vagytok a föld sója -- mondja Jézus. Ha a só ízét veszti, mivel sózzák meg? Nem való már egyébre, mint hogy kidobják és széttapossák az emberek. Ti vagytok a világ világossága. A hegyen épült város el nem rejthetô. És, ha világosságot gyújtanak, nem teszik véka alá, hanem a tartóra, hogy világítson a ház minden lakójának. Így világítson világosságtok az emberek elôtt, hogy lássák jótetteiteket, és magasztalják mennyei Atyátokat.'' Ez az Isten igéje!
Mind:	Istennek legyen hála!

Ezután értelmezitek a felolvasott szöveget. Mit mond nektek ez a Szentírási szakasz?

Elôimádkozó:	Könyörögjünk! Jöjj el otthonunkba, Urunk, és védj meg mindnyájunkat. Angyalaid segítsenek és ôrizzenek minket, hogy békében pihenjünk, és áldásod mindig legyen velünk. Amen.
Áldást adó:	Áldjon meg minket a mindenható Isten: az Atya, a Fiú és a Szentlélek.
Mind:	Nyugodalmas jó éjszakát, boldog felvirradást.
Záró antifóna:	Áldott szép Úrnônk a mennyben,
Közösen:	rólad angyalok ajka zengjen: Áldott gyökér, égi ajtó, földnek drága napfényt adó! Örülj szép Szûz, dicsô, ékes, nincsen más ily tiszta fényes: szép vagy, az Úr legyen véled, Krisztust értünk imáddal kérleld!


Hiszek Jézus Krisztusban, Ô az én üdvözítôm

Jézus az Út és az Élet,

Ô a célod és reményed,

Ô végtelenül jóságos,

s az Ô anyja Boldogságos.

Az Atyának Egyszülötte,

öröktôl fogva nemzette.

Ô megváltásunk záloga,

az Atyának örök Fia.

A szentségi élet

Urunk színeváltozásáról olvassuk a Szentírásban: ,,Ekkor felhô ereszkedett alá, s árnyéka rájuk vetôdôtt (apostolokra). A felhôbôl szózat hallatszott: Ez az én szeretett Fiam, Ôt hallgassátok!'' (Márk 9,7)

Jézus Krisztus a mennyei Atya Fia. Azért jött, hogy minket megváltson és mennyei Atyjához elvezessen. Tanításával megmutatta a mennyei Atyához vezetô utat, szenvedésével, halálával és feltámadásával pedig megváltott minket. Ô a mi példaképünk; ha ôt követjük, mi is eljutunk a mennyei Atyához.

Jézus minden embert üdvözíteni akar, ezért alapította egyházát, és az egyházra bízta a szentségeket. Hét szentséget rendelt. A szentségek méltó vételével Istentôl ajándékot kapunk; ezt az ajándékot nevezzük Isten kegyelmének; van segítô és megszentelô kegyelem.

A hét szentség:

Keresztség,

Bérmálás,

Oltáriszentség,

Bûnbánat szentsége,

Betegek szentsége,

Egyházirend (papszentelés),

Házasság.

A szentségeket az egyház szertartás (liturgia) keretében szolgáltatja ki.


A keresztség szentsége

Jézus meghagyta apostolainak:

,,Menjetek, tegyétek tanítványommá mind a népeket! Kereszteljétek meg ôket az Atya és a Fiú és a Szentlélek nevében'' (Máté 28,19).

Amikor még egészen kicsi voltál, nagyon nagy dolog történt veled! A keresztelô atya háromszor kereszt alakban vízzel leöntötte a fejedet és azt mondta:

,,N... én megkeresztellek téged az Atya + és a Fiú + és a Szentlélek + nevében.''

Akkor lettél keresztény. A keresztség szentsége letörölte lelkedrôl az áteredô bûnt, Isten kedves gyermeke, és a Szentháromság élô temploma lettél. Szüleid, keresztszüleid megígérték helyetted, hogy az egyház hû tagja leszel és ellene mondasz a gonosz lélek kísértéseinek. Ezt most már tudatosan kell vállalnod!

Mennyei Atyám, hálásan köszönöm, hogy keresztény vagyok. Áldd meg szüleimet, keresztszüleimet, akik felelôsséget vállaltak értem, és tartsd meg ôket szeretetedben! Nekem pedig add, hogy a Szentlélek kegyelmével hitünk igazságait megismerjem, a gonosz lélek kísértéseinek ne engedjek, és öntudatos keresztény életet éljek. Amen.

A szertartás végén életutadra bocsátott a keresztelô atya: ,,N..., menj békében és az Úr legyen veled.'' Akinek a nevét (N...) kaptad a keresztségben, az a védôszented:

VÉDÔSZENTEM ..., akinek nevét a keresztségben kaptam, kérlek pártfogolj engem, és légy közbenjáróm Istennél. Követni akarlak az Istenhez való hûségben, hogy majd veled együtt dicsôíthessem Ôt az égben! Amen.

A keresztség szentségére az Egyház a nagyszombati liturgiában emlékezik, és január 2. vasárnapján, Urunk megkeresztelkedésének emléknapján.


A bérmálás szentsége

Jézus megígérte: ,,....én majd kérem az Atyát és más Vigasztalót ad nektek: az Igazság Lelkét, aki örökké veletek marad...'' (János 14,16)

A Szentlélek pünkösd ünnepén szállt le az apostolokra.

A bérmálás szentségében a Szentlélek Isten tér a szívedbe. Megvilágosítja értelmedet, hogy mindazt, amit szent hitünk tanít, helyesen felismerd: megérôsít, hogy Isten parancsait -- még ha sokszor nehéz is -- hûségesen megtartsd; és megszentel, hogy viselkedéseddel tanúságot tégy hitedrôl és Isten szeretetérôl.

Ima a Szentlélekhez

Szentlélek Isten! Világosítsd meg értelmemet, hogy felismerjem Isten akaratát. Erôsítsd meg akaratomat, hogy mindig azt tegyem, ami kedves Isten elôtt. Szenteld meg szívemet, hogy Isten hûséges gyermeke, és a Szentháromság temploma maradjak! Amen.

A bérmálás szertartása:

A püspök krizmába (olaj és balzsam keveréke) mártja jobb hüvelykujját, és keresztet rajzol a bérmálkozó homlokára, miközben

mondja:	Vedd a Szentlélek ajándékának jelét!
Felelet:	Amen. Békesség veled!
Felelet:	És a te lelkeddel.

Pünkösdkor, a Szentlélek ünnepén adj hálát a nagy kegyelemért, amit bérmálkozásod napján kaptál. A bérmálás szentségében a Szentlélek nagykorúvá tesz bennünket és részesít a megváltás kegyelmeiben.


Az Oltáriszentség

Jézus az Utolsó Vacsora alkalmával: ,,Vacsora közben kezébe vette a kenyeret, megáldotta, megtörte és odanyújtotta tanítványainak, ezekkel a szavakkal: -- Vegyétek és egyétek, ez az én testem! -- Ugyanígy kezébe vette a kelyhet is, hálát adott és ezekkel a szavakkal nyújtotta nekik: -- Igyatok ebbôl mindnyájan, mert ez az én vérem, mely értetek és sokakért kiontatik a bûnök bocsánatára.'' (Máté 26,26-29)

Az Úr Jézus így adta szeretetének jelét az utolsó vacsorán. A kenyeret és a bort saját testévé és vérévé változtatta. Fölajánlotta magát áldozatul a mennyei Atyának, hogy kiengesztelje bûneinkért. Mi nem tudtuk volna Istent kiengesztelni, hiszen Ô olyan nagy és mi olyan kicsinyek vagyunk. Ezt egyedül az Úr Jézus tehette meg, mert Ô Isten Fia. Nem volt könnyû Neki végigmenni a keresztúton és elszenvedni a kereszthalált, de megtette Atyjáért, akit szeret és értünk is, mert minket is szeret. Ezért nemcsak kötelességbôl veszünk részt a szentmisén, hanem azért, mert szeretjük az Úr Jézust, és hálásak vagyunk neki. A szentmisében tehát maga Jézus jön közénk, amikor a pap a kenyeret és a bort átváltoztatja Jézus testévé és vérévé. A szentáldozásban pedig szívünkbe jön, megajándékoz önmagával, hogy életünk egybeforrjon az Ô isteni életével.

A vasárnapi, ünnepnapi szentmisét soha ne mulaszd el.

Ha teheted, vasárnaponként a diákmisére menj, ott hangzik el a neked szóló tanítás. Lehetôleg minden szentmisén áldozzál.

Ôt magasztalva lépjetek be kapuján,

énekelve vonuljatok hajlékába,

szent nevét áldjátok és dicsérjétek.

Mert valóban jó az Úr,

irgalmassága örökké megmarad,

és hûsége nemzedékrôl, nemzedékre!

(99. zsoltárból)


A szentmise állandó részei

Isten népe ujjongj már,

Isten szeret minket.

Ez a nap Istené,

váljék misénk életté,

szívünk legyen tiszta.

Bevezetô rész

A szentmise Isten népének közös áldozata, azaz, nemcsak megjelenünk, hanem tevékenyen részt veszünk: a misézô pappal együtt mutatjuk be. Ezért az egyes részekre a következô imákkal készülj fel.

I. AZ IGE LITURGIÁJA

Jézusom, figyelmesen hallgatom üzenetedet, ami Isten végtelen szeretetérôl és irgalmáról szól.

1. Olvasmány (Ószövetségi Szentírásból)

2. Szentlecke (Újszövetség: Apostolok cselekedetei, levelei, Jelenések könyvébôl)

3. Evangélium (Jézus maga tanít minket)

II. AZ ÁLDOZAT LITURGIÁJA

1.	Az áldozati kenyér és bor felajánlása: Istenem, egész életemet felajánlom Neked. Minden erôfeszítésemet, tanulást... játékot... örömeimet, gondjaimat... Fogadd el szándékomat... amiért a szentmisét felajánlom.
2.	Áldozati imádságok, az áldozat bemutatása: A misézô pap átváltoztatja a kenyeret Krisztus testévé, a bort Krisztus vérévé. Jézusom, hiszem hogy itt vagy!
3.	Az áldozás szertartása: Jézusom, pár pillanat, és lakomádhoz járulok, szívembe fogadlak Téged. Én uram, és Istenem!

Befejezô rész

Vidáman megyünk haza a templomból Isten áldásával. Jézusom, járj mindenütt velünk. Érezzék meg rajtunk az emberek, hogy Veled találkoztunk. Áldjon meg minket az Atya, a Fiú és a Szentlélek. Amen.

A MISE RENDJE:

Pap:	Az Atya, a Fiú és a Szentlélek nevében.
Mind:	Amen.

A HÍVEK ÜDVÖZLÉSE

Pap:	A mi Urunk, Jézus Krisztus kegyelme, az Atyaisten szeretete és a Szentlélek egyesítô ereje legyen mindnyájatokkal!
Mind:	És a te lelkeddel! (vagy)
Pap:	Kegyelem nektek és békesség Atyánktól, az Istentôl és Urunktól, Jézus Krisztustól!
Mind:	Áldott legyen az Isten, a mi Urunk, Jézus Krisztus Atyja! (vagy)
Pap:	Az Úr legyen veletek! (Püspök: Békesség veletek!)
Mind:	És a te lelkeddel!

BÛNBÁNATI IMA

Pap:	Testvéreim! Vizsgáljuk meg lelkiismeretünket, és bánjuk meg bûneinket, hogy méltóképpen ünnepelhessük az Úr szent titkait!
	(Csend: lelkiismeretvizsgálat)
Pap és Mind	Gyónom a mindenható Istennek és nektek testvéreim, hogy sokszor és sokat vétkeztem: gondolattal, szóval, cselekedettel és mulasztással: (mellünket verve mondjuk) én vétkem, én vétkem, én igen nagy vétkem. Kérem ezért a Boldogságos mindenkor Szeplôtelen Szûz Máriát, az összes angyalokat és szenteket, és titeket, testvéreim, hogy imádkozzatok érettem Urunkhoz Istenünkhöz.
Pap:	Irgalmazzon nekünk a Mindenható Isten, bocsássa meg bûneinket, és vezessen el az örök életre!
Mind:	Amen. (vagy) (csend: lelkiismeretvizsgálat)
Pap:	Urunk, Istenünk, könyörülj rajtunk!
Mind:	Mert vétkeztünk ellened.
Pap:	Urunk mutasd meg nekünk irgalmasságodat!
Mind:	És add meg nekünk az üdvösséget!
Pap:	Irgalmazzon nekünk a mindenható Isten, bocsássa meg bûneinket, és vezessen el az örök életre.
Mind:	Amen. (vagy)
Pap:	Testvéreim! Vizsgáljuk meg lelkiismeretünket, és bánjuk meg bûneinket, hogy méltóképpen ünnepelhessük az Úr szent titkait. (csend: lelkiismeretvizsgálat)
Pap:	Jézus Krisztus, akit elküldött az Atya, hogy gyógyítsd a töredelmes szívûket: Uram, irgalmazz!
Mind:	Uram, irgalmazz!
Pap:	Jézus Krisztus, aki eljöttél, hogy magadhoz hívjad a bûnösöket: Krisztus, kegyelmezz!
Mind:	Krisztus, kegyelmezz!
Pap:	Jézus Krisztus, aki az Atya jobbján ülsz, hogy közbenjárj értünk: Uram, irgalmazz!
Mind:	Uram, irgalmazz!
Pap:	Irgalmazzon nekünk a mindenható Isten, bocsássa meg bûneinket, és vezessen el az örök életre.
Mind:	Amen.

KYRIE

Pap:	Uram, irgalmazz!
Mind:	Uram, irgalmazz!
Pap:	Krisztus, kegyelmezz!
Mind:	Krisztus, kegyelmezz!
Pap:	Uram, irgalmazz!
Mind:	Uram, irgalmazz!

GLORIA

Pap:	Dicsôség a magasságban Istennek,
Mind:	és a földön békesség a jóakaratú embereknek. Dicsôítünk Téged, áldunk Téged, imádunk Téged, magasztalunk Téged, hálát adunk neked nagy dicsôségedért. Urunk és Istenünk! Mennyei Király! Mindenható Atyaisten! Urunk, Jézus Krisztus: egyszülött Fiú, Urunk és Istenünk, Isten báránya, az Atyának Fia! Te elveszed a világ bûneit: Irgalmazz nekünk! Te elveszed a világ bûneit: hallgasd meg könyörgésünket! Te az Atya jobbján ülsz: Irgalmazz nekünk! Mert egyedül te vagy a Szent, te vagy az Úr, te vagy az egyetlen Fölség: Jézus Krisztus, a Szentlélekkel együtt az Atyaisten dicsôségében! Amen.

KÖNYÖRGÉS

Pap:	Könyörögjünk! (rövid csend: kéréseinkre gondolunk)
Pap:	(a könyörgés végén:) Mindörökkön-örökké.
Mind:	Amen.

I. AZ IGE LITURGIÁJA

OLVASMÁNY

Lektor:	Olvasmány... könyvébôl.
Lektor:	(az olvasmány végén:) Ez az Isten igéje.
Mind:	Istennek legyen hála! Zsoltárének.

SZENTLECKE

Lektor:	Szentlecke... levelébôl.
Lektor:	(a szentlecke végén:) Ez az Isten igéje.
Mind:	Istennek legyen hála! Allelujás vers.

EVANGÉLIUM

Pap:	Az Úr legyen veletek!
Mind:	És a te lelkeddel!
Pap:	Evangélium Szent... könyvébôl.
Mind:	Dicsôség neked Istenünk!
Pap:	(az evangélium végén:) Ezek az evangélium igéi.
Mind:	Áldunk téged, Krisztus!

CREDO

Pap:	Hiszek az egy Istenben,
Mind:	mindenható Atyában, mennynek és földnek, minden láthatónak és láthatatlannak Teremtôjében, hiszek az egy Úrban: Jézus Krisztusban, Isten egyszülött Fiában, Aki az Atyától született az idô kezdete elôtt. Isten az Istentôl, Világosság a világosságtól, valóságos Isten a valóságos Istentôl. Született, de nem teremtmény: az Atyával egylényegû, és minden által lett. Értünk emberekért, a mi üdvösségünkért leszállott a mennybôl. (mélyen meghajlunk) Megtestesült a Szentlélek erejébôl Szûz Máriától, és emberré lett. (felegyenesedünk) Poncius Pilátus alatt értünk keresztre feszítették, kínhalált szenvedett, és eltemették. Harmadnapra föltámadott az Írások szerint, fölment a mennybe, ott ül az Atyának jobbján, de újra eljön dicsôségben, ítélni élôket és holtakat, és országának nem lesz vége. Hiszek a Szentlélekben, Urunkban és éltetônkben, Aki az Atyától és a Fiútól származik. Akit éppúgy imádunk és dicsôítünk, mint az Atyát és a Fiút. Ô szólt a próféták szavával. Hiszek az egy, szent, katolikus és apostoli Anyaszentegyházban, vallom az egy keresztséget a bûnök bocsánatára, várom a holtak föltámadását és az eljövendô örök életet. Amen.

EGYETEMES KÖNYÖRGÉSEK

Mind:	(az egyes kérések után) Kérünk téged, hallgass meg minket!
Pap:	(a kérések után könyörgést mond, melynek befejezése): Krisztus, a mi Urunk által. (vagy)... mindörökkön-örökké.
Mind:	Amen.

II. AZ ÁLDOZAT LITURGIÁJA

1. AZ ÁLDOZATI ADOMÁNYOK ELÔKÉSZÍTÉSE

A KENYÉR FELAJÁNLÁSA

Pap:	Áldott vagy, Urunk, mindenség Istene, mert a te bôkezûségedbôl kaptuk a kenyeret. Fölajánljuk neked, mint a föld termését és az emberi munka gyümölcsét. Ebbôl lesz számunkra az élet kenyere.
Mind:	Áldott legyen az Isten mindörökké!

A BOR FELAJÁNLÁSA

Pap:	Áldott vagy, Urunk, mindenség Istene, mert a te bôkezûségedbôl kaptuk a bort. Fölajánljuk neked, mint a szôlôtô termését és az emberi munka gyümölcsét. Ebbôl lesz számunkra a lélek itala.
Mind:	Áldott legyen az Isten mindörökké!

A felajánlás végén

Pap:	Imádkozzatok testvéreim, hogy áldozatunk kedves legyen a mindenható Atyaisten elôtt!
Mind:	Fogadja el az Úr kezedbôl az áldozatot nevének dicséretére és dicsôségére, mindannyiunk és az egész Anyaszentegyház javára!

Felajánló könyörgés

Pap:	(a könyörgés végén:) Krisztus, a mi Urunk által. (vagy)... mindörökkön-örökké.
Mind:	Amen.

2. AZ ÁLDOZATI IMÁDSÁG A.

PREFÁCIÓ

Pap:	Az Úr legyen veletek!
Mind:	És a te lelkeddel!
Pap:	Emeljük föl szívünket!
Mind:	Fölemeltük az Úrhoz.
Pap:	Adjunk hálát Urunknak, Istenünknek!
Mind:	Méltó és igazságos!
Pap:	Mert bizony méltó és igazságos, illô és üdvös, hogy mindig és mindenütt hálát adjunk, Szentséges Atyánk, néked, szeretett Fiad, Jézus Krisztus által. A te örök igéd ô, általa alkottál mindent, és ôt küldted, hogy Üdvözítônk és Megváltónk legyen; ezért öltött a Szentlélektôl testet, és született a Szent Szûztôl. Majd akaratodat teljeítve, és szent népet szerezve néked, a keresztfán kitárt karral elszenvedte a kínhalált, hogy fölold,ja a halálnak átkát, és a föltámadásról bizonyságot adjon nékünk. Mi ezért az angyalokkal és az összes szentekkel együtt dicsôségedet hirdetjük, és egy, szívvel zeng,jük:

SANCTUS

Pap:	Szent vagy, szent vagy, szent vagy
Mind:	mindenség Ura, Istene! Dicsôséged betölti a mennyet és a földet. Hozsanna a magasságban! Áldott, aki jön az Úr nevében. Hozsanna a magasságban!
Pap:	Valóban szent vagy Istenünk, minden szentség forrása. Kérünk tehát, szenteld meg ezt az adományt Szentlelked harmatával, hogy legyen ez számunkra a mi Urunk, Jézus Krisztusnak teste + és + vére. Ô, mielôtt önként átadta magát a szenvedésre, kezébe vette a kenyeret, majd hálát adott, megtörte, tanítványainak adta, és így szólt: VEGYÉTEK, ÉS EGYETEK EBBÔL MINDNYÁJAN: MERT EZ AZ ÉN TESTEM, MELY ÉRTETEK ADATIK.
Pap:	A vacsora után ugyanígy kezébe vette a kelyhet is, majd ismét hálát adott, udaadta tanítványainak, és így szólt: VEGYÉTEK, ÉS IGYATOK EBBÔL MINDNYÁJAN: MERT EZ AZ ÉN VÉREM KELYHE, AZ ÚJ ÉS ÖRÖK SZÖVETSÉGÉ, MELY ÉRTETEK ÉS SOKAKÉRT KIONTATIK A BÛNÖK BOCSÁNATÁRA. EZT CSELEKEDJÉTEK AZ ÉN EMLÉKEZETEMRE
Pap:	ÍME, HITÜNK SZENT TITKA
Mind:	Halálodat hirdetjük, Urunk, és hittel valljuk föltámadásodat, amíg el nem jössz. (vagy) 2. Valahányszor esszük ezt a kenyeret, és iszunk ebbôl a kehelybôl, halálodat hirdetjük, Urunk, amíg el nem jössz. (vagy) 3. Üdvözíts bennünket, világ Megváltója, ki kereszted és föltámadásod által megmentettél minket!
Pap:	Ezért tehát Fiad halálának és föltámadásának emlékét ünnepelve, fölajánljuk néked, Istenünk, az Élet Kenyerét és az üdvösség kelvhét, és hálát adunk, mert arra méltattál minket, hogy színed elôtt állhatunk és szolgálhatunk néked. Kérve kérünk, gyûjtsön egybe a Szentlélek mindnyájunkat, akik Krisztus testében és vérében részesülünk. Viseld szíveden, Urunk, egyházad sorsát az egész világon, tedd tökéletessé a szeretetben N. pápánkkal, N. püspökünkkel, és az egész papsággal együtt. Emlékezzél meg a föltámadás reményében elhunt testvéreinkrôl is, valamint az összes megholtakrôl, akik irgalmat találtak nálad, és bocsásd ôket szent színed látására. Könyörülj, kérünk, mindnyájunkon, hogy az Isten anyjával, a boldogságos Szûz Máriával, a szent apostolokkal és minden szenttel együtt, akik elôtted kezdettôl fogva kedvesek voltak, részesei lehessünk az örök életnek, és dicsôítve magasztaljunk téged, Jézus Krisztus a te Fiad által.

2. ÁLDOZATI IMÁDSÁG B.

II. sz. Misekánon a Gyermekmisékre

Pap:	Az Úr legyen veletek!
Mind:	És a te lelkeddel!
Pap:	Emeljük föl szívünket!
Mind:	Fölemeltük az Úrhoz.
Pap:	Adjunk hálát Urunknak, Istenünknek!
Mind:	Méltó és igazságos!
Pap:	Szeretetre méltó Atyánk, igazán nagy öröm nekünk, hogy hálát adhatunk Neked, és Jézus Krisztussal egy ütt magasztalunk Téged.
Mind:	Dicsôség neked, Istenünk, aki ennyire szeretsz minket!
Pap:	Annyira szerettél minket, hogy megteremtetted értünk ezt a nagy és csodaszép világot.
Mind:	Dicsôség neked Istenünk, aki ennyire szeretsz minket!
Pap:	Annyira szerettél minket, hogy nekünk adtad Fiadat, Jézust, aki elvezet bennünket hozzád.
Mind:	Dicsôség neked, Istenünk, aki ennyire szeretsz minket!
Pap:	Annyira szeretsz minket, hogy mindnyájunkat Jézus köré gyûjtesz, mint egy nagy családnak fiait.
Mind:	Dicsôség neked, Istenünk, aki ennyire szeretsz minket!
Pap:	Köszönjük, hogy ennyire szeretsz minket, és ilyen nagy ajándékot adtál nekünk. Ezért az angyalokkal és szentekkel együtt téged imádva zengjük (mondjuk):
Mind:	Szent vagy, szent vagy, szent vagy mindenség Ura, Istene! Dicsôséged betölti a mennyet és a földet. Hozsanna a magasságban! Áldott, aki jön az Úr nevében. Hozsanna a magasságban!
Pap:	Valóban szent vagy Istenünk, és áldott a te szent Fiad, Jézus, a kicsinyek és szegények barátja, akit elküldtél hozzánk. Ô azért jött, hogy megtanítson minket, hogyan szerethetünk téged, és hogyan szeressük egymást. Eljött azért is, hogy a szívekbôl elûzze a rosszat, és így egymásnak barátai lehessünk, és ne gyûlöljék egymást az emberek, hanem mindenki boldog lehessen. Ô megígérte nekünk a Szentlelket, aki mindenap megsegít minket, hogy a te életedbôl éljünk.
Mind:	Áldott, aki jön az Úr nevében. Hozsanna a magasságban!
Pap:	Istenünk, Atyánk, kérünk téged, küldd el Szentlelkedet, hogy a kenyér és bor, amit Neked ajándékul hoztunk, Teste + és Vére + legyen Urunknak, Jézus Krisztusnak. Szenvedése elôtti estén megmutatta nekünk Jézus, mily végtelenül szeret minket. Amikor együtt volt tanítványaival az Utolsó Vacsorán, kezébe vette a kenyeret, hálát adott Neked, megtörte, nekik adta és igy szólt: VEGYÉTEK, ÉS EGYETEK EBBÔL MINDNYÁJAN: MERT EZ AZ ÉN TESTEM, MELY ÉRTETEK ADATIK.
Mind:	Itt van köztünk Jézus, aki értünk adta önmagát!
Pap:	(kezébe veszi a kelyhet) Ugyanígy kezébe vette a borral telt kelyhet, ismét hálaimát mondott, odaadta nekik a kelyhet, és így szólt: VEGYÉTEK, ÉS IGYATOK EBBÔL MINDNYÁJAN: MERT EZ AZ ÉN VÉREM KELYHE, AZ ÚJ ÉS ÖRÖK SZÖVETSÉGÉ, AMELY ÉRTETEK ÉS SOKAKÉRT KIONTATIK A BÛNÖK BOCSÁNATÁRA.
Mind:	Itt van köztünk Jézus, aki értünk adta önmagát!
Pap:	Ezután megparancsolta nekik: EZT CSELEKEDJÉTEK AZ ÉN EMLÉKEZETEMRE! Megemlékezünk tehát, szeretett Atyánk, hogy Jézus, a világ üdvözítôje meghalt és feltámadt, és önmagát a kezünkbe adta, hogy áldozatul bemutassuk Neked, és általa eljussunk hozzád.
Mind:	Köszönjük neked, Istenünk, örömmel dicsérünk Téged! vagy: Dicsérünk és áldunk téged, Istenünk, és hálát adunk neked.
Pap:	Hallgass meg minket, Urunk, Istenünk! Ajándékozd Szentlelkedet azoknak, akik a te lakomádon résztvesznek, hogy mindnyájunk szíve egy legyen az egyházban N pápánkkal, N püspökünkkel, a többi püspökkel és mindazokkal együtt, akik népedet szolgálják.
Mind:	Egy test vagyunk Krisztusban, és együtt dicsôítünk Téged!
Pap:	Ne feledkezzél meg azokról, akiket szeretünk (…), és azokról sem, akiket nem szerettünk eléggé. Emlékezzél meg azokról is, akik Tehozzád tartoztak, amikor elköltöztek ebbôl a világból és jóságosan nyisd meg nekik házadat...
Mind:	Legyenek egy test a te dicsôségedre!
Pap:	Kérünk, hogy egykor gyûjts egybe minket is magadnál, és Isten Anyjával, égi édesanyánkkal, a Boldogságos Szûz Máriával örökké ünnepelhessünk országodban nálad, ahol a mi Urunk, Jézus Krisztus minden barátja vég nélkül énekel neked.
Mind:	(ha megfelelônek látszik) Legyenek egy test a te dicsôségedre!
Pap:	(a szentostyát és a kelyhet felemelve mondja:) Ôáltala, Ôvele és Ôbenne a tied, mindenható Atyaisten a Szentlélekkel egységben, minden tisztelet és dicsôség, mindörökkön örökké.
Mind:	Amen.

3. AZ ÁLDOZÁS SZERTARTÁSA

AZ ÚR IMÁDSÁGA

Pap:	Üdvözítônk parancsára és isteni tanítása szerint így imádkozunk:
Pap és	Miatyánk, ki vagy a mennyekben:
Mind:	szenteltessék meg a Te neved. Jöjjön el a Te országod. Legyen meg a Te akaratod, miképpen mennyben, azonképpen itt a földön is. Mindennapi kenyerünket add meg nekünk ma, és bocsásd meg a mi vétkeinket, miképpen mi is megbocsátunk az ellenünk vétkezôknek, és ne vígy minket a kísértésbe, de szabadíts meg a gonosztól!
Pap:	Szabadíts meg kérünk, Urunk, minden gonosztól! Adj kegyesen békét napjainkban, hogy irgalmadból mindenkor bûn és baj nélkül éljünk, míg reménykedve várjuk az örök boldogságot és Megváltónknak, Jézus Krisztusnak dicsôséges eljöttét.
Mind:	Mert tiéd az ország, a hatalom és a dicsôség mindörökkön örökké!
Pap:	Urunk, Jézus Krisztus, te azt mondottad apostolaidnak: békességet hagyok rátok, az én békémet adom nektek. Ne vétkeinket nézzed, hanem egyházad hitét, és ôrizd meg egyházadat szándékod szerint békében, és add meg teljes egységét! Ki élsz és uralkodol mindörökkön örökké.
Mind:	Amen.
Pap:	Az Úr békéje legyen veletek mindenkor!
Mind:	És a te lelkeddel!
Pap:	Engesztelôdjetek ki szívbôl egymással!
Mind:	Legyen békesség köztünk mindenkor.

AGNUS DEI

Elôimádkozó:	Isten Báránya!
Mind:	Te elveszed a világ bûneit: irgalmazz nekünk! Isten Báránya! e elveszed a világ bûneit: irgalmazz nekünk! Isten Báránya! Te elveszed a világ bûneit: adj nekünk békét!

ÁLDOZÁS ELÔTT

Pap:	Íme, az Isten Báránya, íme, aki elveszi a világ bûneit. Boldogok, akiket meghív lakomájára Jézus, az isteni Bárány.
Mind:	Uram, nem vagyok méltó, hogy hajlékomba jöjj, hanem csak egy szóval mondd, és meggyógyul az én lelkem.
Pap:	(áldoztatáskor:) Krisztus teste!
Áldozó:	Amen.

ÁLDOZÁS UTÁNI KÖNYÖRGÉS

Pap:	Könyörögjünk!
Pap:	(a könyörgés végén:) Krisztus, a mi Urunk által. (vagy:)... mindörökkön örökké.
Mind:	Amen.

BEFEJEZÔ RÉSZ

ÁLDÁS

Pap:	Az Úr legyen veletek!
Mind:	És a te lelkeddel!
Pap:	Áldjon meg benneteket a mindenható Isten: az Atya + a Fiú + és a Szentlélek +!
Mind:	Amen.

FÔPAPI MISE VÉGÉN

Püspök:	Legyen áldott az Úr neve!
Mind:	Most és mindörökké!
Püspök:	Az Úr a mi segítségünk.
Mind:	Aki az eget és a földet alkotta.
Püspök:	Áldjon meg benneteket a mindenható Isten: az Atya, + a Fiú + és a Szentlélek +!
Mind:	Amen.

ELBOCSÁJTÁS

Pap:	A szentmise végetért, menjetek békével!
Mind:	Istennek legyen hála!

SZENTÁLDOZÁSRA

,,Amint engem küldött az élô Atya és én az Atya által élek, úgy aki engem eszik, énáltalam él. Itt a mennybôl alászállott kenyér, ez nem olyan, mint amelyet atyáitok ettek (manna) és mégis meghaltak. Aki ezt a kenyeret eszi örökké él.'' (János 6,57-58)

Részlet X. Szent Pius pápa szavaiból, melyeket elsôáldozó gyermekekhez intézett Rómában: ,,Kedves gyermekeim! Kívánom, hogy mai áldozástok legelsô szeme legyen a kegyelmek hosszú láncolatának, amelyben Üdvözítôtök egész életeteken át utolsó áldozástokig benneteket részesíteni fog. Kívánom, hogy utolsó áldozástok is olyan boldog legyen, mint ez az elsô. Ez úgy is lesz, ha hûek maradtok szent hitünkhöz és ahhoz az elhatározáshoz, melyet most az elsô áldozás pillanatában tettetek. Igen, édes gyemekeim, szeressétek az Úr Jézust, és vegyétek Ôt minél többször magatokhoz.''

Imádságok szentáldozás elôtt

Jézusom! Testünket mindennap étellel táplálod. Lelkünknek Te magad akarsz eledele lenni. Hiszem, hogy a fehér ostyában Te vagy jelen. Vágyódom Utánad Jézusom. Jöjj, tisztíts meg, szentelj meg és üdvözíts engem. Amen.

Ó, JÉZUSOM, ki vagy Te? És ki vagyok én? Tied az egész teremtett világ és mégis egy kis gyarló lélekben akarsz megpihenni? És már hanyadszor...? Boldogan emlékezem arra a szép napra, amikor elôször jöttél hozzám. Térj be lelkembe ma is. Szereteted fénye árasszon el, és engedd, hogy azt sugározzam környezetemre. Jöjj el, Uram, Jézus! Amen.

LEBORULOK ELÔTTED Uram, Jézus és imádlak. Méltatlan vagyok jóságodra, de bízom Benned, mert irgalmas vagy. Jöjj, kész az én szívem!

ISTENEM VAGY, én porszem vagyok,

Szemed mégis reám ragyog.

Karod szeretve felém tárod,

szívemet Szívedre várod.

Szent Neved legyen, ezerszer áldott!

,,URAM, NEM VAGYOK MÉLTÓ, hogy hajlékomba jöjj, csak egy szóval mondd és meggyógyul az én lelkem!'' Most én is úgy érzem, hogy nem vagyok méltó a Te látogatásodra. Tekints gyöngeségemre. Egy szavad elég, hogy lelkem új erôre kapjon és vágyódjam a jóra. Jöjj Jézusom, imádlak Téged és lelkem megszentelôdve várja, hogy ajtaján belépj.

Imádságok szentáldozás után

Most senki, és semmi nem fontos!

Csak Te, meg én. Átjárja a Te istenséged az én szegény kis emberségemet. Ôrizz meg magadnak Jézusom!

JÉZUSOM, TIED akarok lenni most, és mindörökké! Jóságos Szívednek ajánlom mindazokat, akiket szeretek... Mentsd meg kérlek a bûnösöket, és könyörülj a tisztítóhelyen szenvedô lelkeken. Amen.

KRISZTUS LELKE, szentelj meg engem.

Krisztus teste, üdvözíts engem,

Krisztus vére ihless meg engem,

Krisztus oldalából folyó víz

tisztíts meg engem.

Krisztus szenvedése, erôsíts meg engem.

Ó, édes Jézus, hallgass meg engem.

Szent sebeidbe rejts el engem.

Ne engedd, hogy elszakadjak tôled.

A gonosz ellenségtôl

oltalmazz meg engem.

Halálom óráján hívj magadhoz engem!

És engedj hozzád jutnom,

hogy szenteiddel dicsérjelek

mindörökkön, örökké. Amen.

(Szent Ignác fohászai)

Feszület elôtt

Úr Jézus! Itt térdelek kereszted elôtt, és arra kérlek, önts szívembe hitet, reményt és szeretetet. Add, hogy bûneimet ôszintén megbánjam, adj erôs akaratot, hogy a hibákat jóvátegyem.

Szomorú szívvel nézem öt szent sebedet, és arra gondolok: mennyire szerettél minket!

Emlékezem Dávid próféta szavára, aki nevedben megjövendölte: ,,Átlyukasztották kezemet és lábamat, megszámlálták minden csontomat.''

Jézusom, nagyon akarlak szeretni! Amen.

Lelkiáldozás

Jézusom, most Rád gondolok és megmondom Neked, hogy nagyon szeretlek, vágyódom Utánad. Mivel nincs módomban áldozni, kérlek, jöjj hozzám lélekben. Jöjj, Uram Jézus... Amen.

Szentséglátogatás

Ha igazán szereted az Úr Jézust, többször meglátogatod. Az örökmécs fénye jelzi, hogy Jézus vár minket, bármikor mehetünk hozzá. Ha templom elôtt mész el, térj be egy pillanatra, és köszöntsd Jézust az Oltáriszentségben. Ha pedig több idôd van, maradj ott egy kis beszélgetésre.

Jézus így beszél hozzád:

Örülök, hogy bejöttél hozzám, hiszen érted maradtam itt az Oltáriszentségben... Érted lettem kicsi gyermek... Érted vittem a nehéz keresztet... Érted szállok le naponta az oltárra... Érted lakozom itt éjjel-nappal egyedül, és várlak... Gondolj rám sokszor!... Szeresd és segítsd szüleidet!... Légy figyelmes társaidhoz!... Segítsd és szeresd az öregeket és a betegeket!... Amikor csak teheted, gyere el, hogy ne legyek olyan sokat egyedül.

Mondd el te is kéréseidet, vágyaidat, kívánságaidat Jézusnak, például így:

Köszönöm, Jézusom, hogy itt maradtál közöttünk, és hogy a szentáldozásban táplálékunk vagy... Köszönöm a jó szülôket, akik jó példával és tanítással elvezettek hozzád... Áldd meg ôket, látod annyit dolgoznak, és annyi a gondjuk... Áldd meg tanítóimat, akik annyit fáradnak velünk... Olyan nehéz a tanulás és néha olyan nehéz jónak lenni... Segíts Jézusom! Köszönöm, hogy jó barátot (barátnôt) adtál. Áldd, és segítsd azokat is, akik még nem hallottak rólad és nem ismerik a te szeretetedet. Segíts, hogy ne bántsalak meg bûneimmel, hanem add, hogy mindig jobban tudjalak szeretni. Legközelebb újra meglátogatlak. Kérlek, áldj meg! Amen.


A bûnbocsánat szentsége

Mindig történik valami, amivel akarattal, vagy figyelmetlenségbôl megbántunk valakit, vagy elmulasztjuk megtenni a jót, sôt rosszat cselekszünk. Megtérésre vágyunk és bizonyosságra, hogy az Isten már nem haragszik ránk. Jézus ismeri gyengeségeinket, szeret minket s ezért elrendelte a bûnbocsánat szentségét.

Így szólt az Apostolokhoz:

,,Vegyétek a Szentlelket. Akinek megbocsátjátok bûneit, az bocsánatot nyert, akinek megtartjátok, az bûnben marad.'' (János 20,22)

Ha valakit megbántottál, például szüleidet, csak úgy tudod visszaállítani köztük és közted a békességet, ha belátod hibádat és bocsánatot kérsz. Amikor mást megbántasz, tulajdonképpen Istent is megbántod, mert elrontod hibáddal (engedetlenség, önzés, szeretetlenség, dac, feleselés stb.) az együttlét örömét és elûzöd a szeretetet. A Szeretet pedig, maga az Isten! Senki sem mondhatja: nincs bûnöm. Bûnt elkövethetünk: gondolattal, szóval, cselekedettel és a jó elmulasztásával. Ha észreveszed, hogy hibáztál tudva és akarva, akkor ôszinte bánattal fordulj a mennyei Atyához ezzel, vagy hasonló imával!

Istenem, bánom bûnömet... megtörtént, gyönge voltam. De Te tudod, hogy mennyire szeretlek! Rájöttem, hogy, bepiszkolódtam és nagyon rossz így, egyedül. Kérlek, erôsíts meg, hogy minél elôbb elvégezhessem a szentgyónásomat. Amen.

Szentgyónás elôtt elsô teendô a lelkiismeretvizsgálat. Elôtte mindig kérd a Szentlélek Isten segítségét:

Szentlélek Isten! Adj világosságot, hogy olyannak lássam önmagamat, amilyen vagyok. Hogy megértsem és valóra váltsam a mennyei Atya rólam szóló terveit.

Adj világosságot ahhoz is, hogy felismerjem hibáimat, bûneimet, és megértsem, hogy Istent, a szeretô Atyát bántottam meg. Add, hogy ôszinte legyen a szentgyónásom. Istenem, szeretlek! Amen.

A FÔPARANCS

,,Egy írástudó odalépett Jézushoz, és megkérdezte: Melyik az összes parancs között a legelsô? Jézus azt felelte: Az elsô így szól: Szeresd Uradat, Istenedet, teljes szívedbôl, teljes lelkedbôl, teljes elmédbôl, és minden erôdbôl. A második így szól: szeresd felebarátodat, mint önmagadat. Ezeknél nagyobb parancs nincsen.'' (Márk 12,28-31)

A lelkiismeretvizsgálatot Jézus fôparancsa, Isten tízparancsa és az Anyaszentegyház öt parancsa alapján állítottuk össze.

ISTEN TÍZPARANCSA

	1.	Uradat, Istenedet imádd, és csak Neki szolgálj!
	2.	Isten nevét hiába ne vedd!
	3.	Az Úr napját szenteld meg!
	4.	Atyádat és anyádat tiszteld!
	5.	Ne ölj!
	6.	Ne paráználkodjál!
	7.	Ne lopj!
	8.	Ne hazudj, mások becsületében kárt ne tégy!
	9.	Felebarátod házastársát ne kívánd!
	10.	Mások tulajdonát ne kívánd!

AZ ANYASZENTEGYHÁZ ÖT PARANCSA

	1.	Vasárnap és ünnepnap végy részt a szentmisén!
	2.	A parancsolt böjti napokat tartsd meg!
	3.	Évente gyónjál és legalább a húsvéti idôben áldozzál!
	4.	Házasságodat a szentség felvételével kösd meg, és a házasságban Isten törvényei szerint élj!
	5.	Egyházközséged életében végy részt, és intézményeit tehetséged szerint támogasd!

A MÉLYSÉGBÔL KIÁLTOK, Uram hozzád, hallgasd meg szavamat, Uram.

Fordulj felém, és hallgass figyelmesen könyörgésem hangos szavára!

Ha bûneinket, Uram, felrovod, Uram, ki az, aki elôtted megállhat?

De nálad, mindig kész az irgalom, hogy féljünk téged.

Én tebenned bízom, Uram, lelkem bízik az ô igéjében, reménykedik lelkem az Úrban.

-- -- -- -- --

Mert az Úrnál az irgalom, és bôséges nála a megváltás.

Választott népét ô váltja meg, minden bûnétôl!

(129. zsoltár)

LELKIISMERETVIZSGÁLAT

I. Szeresd Uradat, Istenedet teljes szívedbôl, teljes lelkedbôl, teljes elmédbôl és minden erôdbôl.

	-- Mikor gyóntam utoljára?
	-- Elvégeztem-e az elôzô gyónáskor kapott elégtételt?
	-- Megszenteltem-e az Úr napját, és az egyház ünnepeit?
	-- Elkéstem-e a szentmisérôl, vagy egészen elmulasztottam? Saját hibámból? Hányszor?
	-- Hogyan viselkedtem a templomban?
	-- Beszéltem-e Istenrôl, szentekrôl, szent dolgokról tiszteletlenül?
	-- Káromkodtam? Átkozódtam? Hamisan esküdtem? Fölöslegesen esküdöztem?
	-- Részt veszek-e a hittanórákon? Készülük-e az órákra?
	-- Figyelek-e Isten szavára és válaszolok-e Neki?
	-- Imádkoztam-e reggel és este?
	-- Milyen idôközönként járulok szentáldozáshoz? Ha gyakran, nem vált-e szokássá?
	-- Jól felkészülök-e Jézus fogadására?
	-- Ha kimegyek a templomból, meglátszik-e rajtam, hogy áldoztam?
	-- Szégyelltem-e, hogy Krisztushoz tartozom?
	-- Megtartottam-e a böjti napokat? Szoktam-e rendszeresen gyónni?
	-- Kísértés idején tudok-e imádkozni Jézushoz, hogy segítsen?
II. Szered felebarátodat, mint önmagadat!

	a) Másokkal szemben:
		-- Milyen voltam szüleimmel?
		-- Nem voltam-e velük szemben engedetlen, makacs, követelôdzô?
		-- Visszaéltem bizalmukkal, szeretetükkel? Tudok-e értük áldozatot vállalni? Imádkoztam-e szüleimért, hozzátartozóimért?
		-- Tisztelettel voltam-e nevelôimmel szemben? Hogyan viselkedtem az idôsekkel?
		-- Igyekeztem-e mások segítségére lenni: otthon, iskolában? Vagy elmulasztottam segíteni (kényelembôl, nemtörôdömségbôl), pedig megtehettem volna?
		-- Türelmetlen, durva voltam?
		-- Sértô szavakat használtam?
		-- Verekedtem? Veszekedtem? Haragot tartottam? Ki tudok békülni akkor is, ha nekem van igazam?
		-- Nem tettem-e kárt mások egészségében?
		-- Gúnyoltam-e mást? Kárörvendô, bosszúálló voltam? Megvédtem-e társamat, akit mások gúnyoltak? Állatokat kínoztam?
		-- Féltékeny voltam testvéremre, társamra? Irigykedtem rájuk?
		-- Árulkodtam? Hazudtam? Rágalmaztam? Másnak rosszat kívántam?
		-- Bûnre csábítottam valakit? Milyenre?
		-- Más hibáit szükségtelenül elmondtam?
		-- Más titkát kibeszéltem?
		-- Játéknál nem voltam-e önzô, vagy durva?
		-- Közösségi munkában részt veszek-e?
		-- Loptam-e? Mennyi értékben?
		-- Talált dolgot megtartottam-e? Csaltam, mást becsaptam?
		-- Visszaadtam-e a dolgokat, amiket mástól kölcsönkértem? Ígérgettem-e felelôtlenül minden alap nélkül?
	b) Önmagammal szemben:
		-- Könnyelmû gondatlansággal ártottam egészségemnek?
		-- Foglalkoztam-e tisztátalan gondolatokkal? Néztem, beszéltem, cselekedtem a tisztaság ellen? Magammal, vagy mással?
		-- Torkos voltam? Étkezésnél nem voltam-e mohó?
		-- Hiú voltam? Szépíteni igyekeztem hibáimat?
		-- Idômet hogyan osztom be? Komolyan veszem a tanulást? Elvégzem a rám bízott feladatokat, vagy nem lehet rám számítani?
		-- Csaltam-e iskolai munkában, vagy játékban?
		-- Régi gyónásaimat vizsgálva, melyek a viszszatérô bûneim?

Lelkiismeretvizsgálat kisebbeknek:

Szentlélek Úristen,

Igazságnak fénye,

küldj világosságot

lelkem mélyébe!

Segíts, hogy ismerjem

minden bûnöm, vétkem,

s megtisztuljak tôlük

a gyóntatószékben.

Szeretem-e Istent teljes szívembôl? Az Ô szent nevében imával kezdem-e, és fejezem be a napot? Gondolok-e rá napközben, aki mindig rám gondol, ôriz és szeret?

Voltam-e vasárnap és ünnepnap szentmisén? Nem mentem-e késôn? Rendesen viselkedtem-e a templomban?

Kötelességeimet hogyan teljesítettem a tanulásban, munkában? Nem voltam-e lusta, kényelmes? Jézus mennyit szenvedett értem, egy kis áldozatot én is hozhatok érte!

Testemet is az Istentôl kaptam. Nem tettem-e kárt az egészségemben vigyázatlansággal, szabálytalan közlekedéssel? Étkezésnél nem voltam-e mohó és torkos? Tettem-e helytelen, szemérmetlen dolgot? Elfelejtve, hogy testem a Szentlélek temploma?

Vigyáztam-e füleimre, hogy káromló, csúfolódó beszédet, pletykát ne hallgassak meg?

Vigyáztam-e szemeimre, hogy illetlen dolgot ne nézzek?

Vigyáztam-e számra, nem használtam-e sértô, goromba, gúnyolódó, türelmetlen, hazug, vagy illetlen szavakat? Gondoltam-e arra, hogy Jézus a szentáldozásban a számon keresztül tér be hozzám?

Vigyáztam-e kezeimre, nem nyúltam-e más tulajdona után? Nem rongáltam-e meg más holmiját? Nem vertem-e pajtásaimat, nem kínoztam-e az állatokat?

Gondolataimra vigyáztam-e? Nem voltam-e hiú arra, hogy tehetséges, szép vagyok? Elfelejtettem-e, hogy mindezt Istentôl kaptam?

Nem voltam-e féltékeny testvéremre, vagy pajtásaimra? Nem szennyeztem-e  be lelkemet illetlen gondolatokkal? Tiszteltem, szerettem-e szüleimet? Engedelmeskedtem-e nekik, mint a gyermek Jézus a názáreti házban? Nem szorítottam-e meg feleseléssel, makacs, durcás viselkedéssel? Imádkoztam-e értük, hiszen Isten után nekik tartozom a legnagyobb hálával? Nem vált-e szokásommá valamelyik vétek?

*

HÉT FÔBÛNT ismerünk, amelyek gyökerei, indítóokai lehetnek hibáinknak. Ugyanannyi erény, jótulajdonság is van, melyekkel leküzdhetjük hibáinkat. Melyik a fô hibád?

1. kevélység	-- alázatosság
2. fösvénység	-- jószívûség
3. tisztátalanság	-- tisztaság
4. irigység	-- önzetlen szeretet
5. torkosság	-- mértékletesség
6. harag	-- szelídség
7. lustaság	-- szorgalom

Lelkiismeretvizsgálat után:

BÁND BÛNEIDET!

ATYÁM, MÉLTÓ szeretnék lenni szeretetedre. Bánt, hogy olyan sokszor rosszat tettem. Bocsáss meg! Engedd, hogy most ôszinte szentgyónást végezzek, és utána tiszta szívvel, új lendülettel éljek, és dicsérjelek Téged. Amen

Isten Báránya! Te elveszed a világ bûneit: irgalmazz nekünk!

Isten Báránya! Te elveszed a világ bûneit: adj nekünk békét!

A gyóntatószékben vár lelkiatyád, aki most Isten nevében meghallgat, a Szentlélek segítségével tanácsot ad, és látva ôszinte bánatodat, feloldoz bûneidtôl.

Gyónásodat ígv végezd:

Belépsz a gyóntatószékbe és köszönsz:

Dicsértessék a Jézus Krisztus!

Letérdelsz és keresztet vetsz magadra:

Az Atya, a Fiú és a Szentlélek nevében.

Amen.

Lelkiatyád a következô imádságot mondja el érted:

Isten, adja meg neked, hogy igazán belásd bûneidet, és felismerd az ô irgalmas szeretetét.

Feleled: Amen.

Ezután lehet, hogy egy rövid Szentírási részletet olvas fel, hogy Jézus közvetlen segítségével végezhesd szentgyónásodat. Ezt hallgasd meg figyelmesen!

Ezután így folytatod:

Utoljára gyóntam ... azóta ezeket a bûnöket követtem el.

Ezután felsorolod bûneidet ...

Ha lelkiatyád kérdésekkel segít neked, te ôszintén válaszolj.

A végén ezt mondod:

Más bûnömre nem emlékszem. Figyelmesen meghallgatod lelkiatyád tanácsát, szavait.

Általa a Szentlélek szól most hozzád. A bûnöket jóvá kell tenni: az elétélelt gondosan meghallgatod és megjegyzed.

Ezek után megbánod bûneidet a következô imával:

Teljes szívembôl bánom minden bûnömet, mert azokkal a jó Istent megbántottam. Erôsen fogadom, hogy Isten segítségével a jóra törekszem, és a bûnt kerülöm.

Amikor lelkiatyád feloldozást ad, keresztet vetsz magadra, és ráfeleled: Amen. Az ôszinte, jó szentgyónás után Istent dicsôítitek:

Lelkiatyád mondja:

Magasztaljuk Istent, mert jóságos hozzánk!

Te feleled:

Mert örökké szeret minket!

Lelkiatyád így búcsúzik el tôled:

Isten megbocsátotta bûneidet! Menj békével!

Utána felállsz, köszönsz, és kijössz a gyóntatószékbôl.

KÖSZÖNÖM URAM, hogy újra tiszta lehetek!

Minél elôbb végezd el a feladott elégtételt.

Ó áldd az Urat, lelkem,

és ne feledd el minden ajándékát:

Ki minden bûnöd megbocsátja,

meggyógyít minden betegségbôl.

(103. zsoltár)

Bûneidet jóvá kell tenni. Például, ha elloptál valakitôl valamit, vissza kell adnod; ha hazugsággal félrevezettél valakit, be kell vallani az igazat.

Ima a szentgyónás után:

Jézusom, köszönöm, hogy megbocsátottad bûneimet. Hálából szeretetedért egészen a Tied akarok lenni. Boldog vagyok, hogy szeretetedet viszonozhatom tiszta élettel! Ne engedd, hogy bûnt kövessek el. Adj erôt, hogy rossz hajlamaimat felismerhessem és legyôzzem azokat.

Sokan vannak, akik bûnökkel megbántanak Téged. Világosítsd meg értelmüket, hogy ôk is felismerjék és megbánják bûneiket. Add Istenem, hogy mindig hálás legyek, mert irgalmas vagy hozzánk! Amen.


A betegek szentsege

A betegek szentsége

A Szentírásban olvassuk:

,,Beteg valaki köztetek? Hívassa az egyház papjait. Imádkozzanak fölötle és kenjék meg olajjal az Úr nevében. A hitbôl fakadó ima megszabadítja a beteget és az Úr talpra állítja. Ha pedig bûnöket követett el, bocsánatot nyer.'' (Jakab 5, 14-15)

Jézus fôldi életében nagy szeretettel fordult a betegek felé, de nem feledkezett meg a késôbbi idôk betegeirôl sem. Külön szentséget rendelt testük-lelkük gyógyulására: a betegek szentségét. Ezért, ha a családban súlyos beteg van: ne csak orvost, hanem papot is hívjatok! Az emberi léleknek Jézus kegyelmére szüksége van! A pap megkeni a beteg homlokát és mindkét kezét olajjal, miközben mundja: ,,E szent kenet által, és nagy irgalmassága szerint segítsen meg téged az Úr a Szentlélek kegyelmével. Szabadítson meg bûneidtôl, üdvôzítsen téged, és erôsítsen meg jóságosan. Amen.

Ha beteg van környezetedben, így imádkozzál:

Istenem! Beteg testvérünk... számára kérek gyógyulást. Enyhítsd fájdalmait, vigasztald és bátorítsd ôt. Bocsásd meg bûneit és töltsd el szívét megnyugvással. Kérlek, add vissza egészségét, hogy újra köztünk lehessen és dicsérjen Téged a közösségben. Áldd meg, a városunkban levô többi beteget is, enyhítsd szenvedéseiket és ha jónak látod gyógyítsd meg ôket. Amen.

Ha beteg vagy:

Jézusom! Látod beteg lettem, nem szabad felkelnem. Pedig nagyon vágyódom pajtásaim közé. Segíts, hogy fájdalmaimat, a lázzal járó rosszulléteket türelemmel viseljem. Ne okozzak sok gondot értem aggódó szüleimnek. Felajánlom Neked Jézusom fájdalmaimat, hogy vigasztaljalak a sok megbántásért. De ha lehet, hamar gyógyíts meg kérlek. Amen.


Az egyházirend szentsége (papszentelés)

Az Úr Jézus így imádkozott apostolaiért az Utulsó Vacsorán: ,,Szenteld meg ôket az igazságban, mert hiszen a tanításod igazság. Amint te a világba küldtél, úgy küldöm én is ôket a világba. Értük szentelem magamat, hugy ôk is szentek legyenek az igazságban.''

(János 17,17-20)

Jézus az apostolokra bízta az Egyházat. A papok felszentelésükkel hatalmal kaptak, hogy

1.	a szentmiseáldozat bemutatását vezessék,
2.	a szentségekel kiszolgáltassák,
3.	és az Evangéliumot hirdessék.

Egyházunk vezetôiért így imádkozzál:

Jézusunk, örök Fôpapunk, áldd meg szentséges atyánkat (N) pápát! Világosítsd meg a Szentlélek erejével, hogy bölcsen és akaratod szerint vezesse Isten népét. Ajándékozd kegyelmedet püspökeinknek, hogy a szentséges atyával egyetértésben szeretô gonddal vezessék a rájuk bízott nyájat. Segítsd papjainkat, hogy áldozatos szeretettel és hûséggel szolgálják a híveket. Hívj munkásokat aratásodba, akik meghallják hívó szavadat, és örömmel vállalják a lelkek szolgálatát. Külön kérlek, Jézusom, plébániánk lelkipásztoraiért; áldd meg munkájukat! A híveknek adj készséges szívet, hogy örömmel hallgassák tanításukat, és segítsék ôket apostoli munkájukban. Nekem pedig add meg, Jézusom, a kegyelmet, hogy hûségesen kövessem tanításodat, jól felkészüljek az életre. Bármilyen hivatást, munkakört töltök majd be, mint jó katolikus tegyek tanúságot Rólad.

Ha pedig szolgálatodra hívsz, meghalljam, örömmel kövessem hívó szavadat.

Amen.


A házasság szentsége

A Szentírásban olvassuk:

,,A Teremtô kezdetben férfinak és nônek teremtette az embert, és azt mondta: Ezért a férfi elhagyja atyját, anyját, a feleségével tart, és egy test lesz a kettô.'' (Máté 19,4-6)

Két családnak vagyunk tagjai: születésünkkel szüleinknek, keresztelésünkkel pedig Istennek lettünk gyermekei. A Teremtô Isten igen nagyra értékeli a családot. Amikor szent Fiát küldte a földre, Jézus Krisztus is családba született, és életébôl 30 évet a családi otthonban töltött. A családalapítás a házasságkötéssel kezdôdik. Ez a házásság szentsége. A házasságkötéskor egy férfi és egy nô az Egyház papja elôtt egymásnak sírig tartó hûséget ígér. A családban a szülôk Isten helyettesei, Isten után tôlük kapod a legtöbb jót. Engedelmes szeretettel légy hálás nekik.

Testvéreidet, minden más gyermeknél jobban szeresd! Nagyszüleidet tiszteld, vedd körül ôket meleg szeretettel.

Családfelajánlás:

Szent József, légy házunk ura,

Kis családunk patrónusa.

Egyetértés hû szeretet

Egyesítse szíveinket

Az ég felé mutass utat,

gyámolítsd az ellankadtat,

Küzdelmünkben légy segélyünk,

Erényekben példaképünk.

Átadjuk e ház kulcsait,

Oltalmazd és védd lakóit.

Zárd ki mindazt, ami káros,

Ami üdvünkre hátrányos.

Engedd be az Isten-áldást,

Minden jóban gyarapodást.

Ajánlj minket Jézusudnak

S a Szeplôtelen Szûzanyának,

Hogy családunk kicsi háza,

Názáretnek legyen mása.

Amen.


,,Nézd ezt a Szívet''

Ezekkel a szavakkal mutatta meg Szívét az Úr Jézus Alacoque Szent Margitnak. Jézus, a mennyei Atya Szívével szeret minket. Életével, halálával, velünk maradásával az Oltáriszentségben, bebizonyította, hogy milyen nagy irántunk az Isten szeretete. Várja, és akarja Jézus, hogy tiszteljük Szent Szívét, átadjuk magunkat akaratának és mutassuk meg másnak is: íme a Szív, amely annyira szeret minket!

Adj nekünk, Urunk, szeretô szívet! Add nekünk a saját szívedet, hogy úgy tudjunk szeretni, ahogy Te szerettél! Erôsítsd bennünk a hitet, a reményt, és a szeretetet, hogy életünkkel tegyünk tanúságot rólad! A mi cselekedeteinkbôl ismerjék meg az emberek a keresztény élet értékét és szépségét.

Szelíd és alázatos Szívû Jézus, alakítsd szívünket a Te Szíved szerint.

Ígéretek, melyeket Üdvözítônk az Ô Szíve tisztelôinek tett:

Megadom az állapotukhoz szükséges kegyelmeket.

Családjukban békességet szerzek.

Megvigasztalom ôket szenvedéseikben.

Megáldom minden dolgukat, vállalkozásukat.

Áldásomat adom azokra a házakra, ahol Szent Szívem képét kifüggesztik és tisztelik.

Szívem végtelen irgalmából ígérem, hogy mindazok, akik kilenc egymásután következô hónap elsô péntekén szentáldozáshoz járulnak, elnyerik a végsô állhatatosság kegyelmét. Nern halnak meg a halálos bûn állapotában, sem a nekik szükséges kegyelmek nélkül. Isteni Szívem biztos menedékük lesz haláluk óráján.

Jézus szenvedésérôl olvassuk a Szentírásban:

,,... egyik katona lándzsával megnyitotta Jézus oldalát, melybôl azonnal vér és víz folyt ki. Aki ezt látta, tanúskodik róla és igaz a tanúsága.'' (János 19,34-36)

Üdvözítônk megnyitott Szíve magához hív minden embert, hogy szívsebének láttán még jobban meggyôzôdjön az Isten szeretetérôl. Általa megtisztuljon és megújuljon minden emberszív.

Az egyház buzdít minket Jézus Szíve tiszteletére. Június hónapot, és minden hónap elsô péntekét Jézus Szívének szenteli.

Jézusom Szent Szíve, hiszek Benned,

mindent Tôled remélek,

mindennél jobban szeretlek,

mert emberségedben mienk lettél.

Úgy szerettél, hogy véreden megvettél,

ifjúságodat értem halálra adtad!

Fogadd el szívemet -- átszúrt Szívû Istentm!

Litánia Jézus Szent Szívérôl

Uram, irgalmazz nekünk!	Uram irgalmazz nekünk!
Krisztus, kegyelmezz nekünk!	Krisztus kegyelmezz nekünk!
Uram, irgalmazz nekünk!	Uram, irgalmazz nekünk!
Krisztus, hallgass minket!	Krisztus, hallgass minket!
Krisztus, hallgass meg minket!	Krisztus, hallgass meg minket!
Mennyei Atyaisten!	Irgalmazz nekünk!
Megváltó Fiúisten!	Iirgalmazz nekünk!
Szentlélek Úristen	Irgalmazz nekünk!
Szentháromság egy Isten	Irgalmazz nekünk!
Jézus Szíve, az örök Atya Fiának Szíve	Irgalmazz nekünk!
Jézus Szíve, Szûz Mária méhében a Szentlélektôl alkotott Szív	Irgalmazz nekünk!
Jézus Szíve, az Isten igéjével lényegileg Egyesített Szív	Irgalmazz nekünk!
Jézus Szíve végtelen fölségû Szív	Iirgalmazz nekünk!
Jézus Szíve, Isten szent temploma	Irgalmazz nekünk!
Jézus Szíve, a Magasságbelinek szent szekrénye	Irgalmazz nekünk!
Jézus Szíve Isten háza és a mennyország kapuja	Irgalmazz nekünk!
Jézus Szíve, a szeretet lángoló tûzhelye	Irgalmazz nekünk!
Jézus Szíve, az igazságosság és szeretet tárháza	Irgalmazz nekünk!
Jézus Szíve, jósággal és szeretettel teljes Szív	Iirgalmazz nekünk!
Jézus Szíve, minden erény mélysége	Irgalmazz nekünk!
Jézus Szíve, minden dicséretre legméltóbb Szív	Irgalmazz nekünk!
Jézus Szíve, minden szív királya és központja	Irgalmazz nekünk!
Jézus Szíve, amelyben a bölcsesség és tudomány összes kincsei megvannak	Irgalmazz nekünk!
Jézus Szíve, amelyben az Istenség egész teljessége lakozik	Irgalmazz nekünk!
Jézus Szíve, amelyben a mennyei Atyának kedve telt	Iirgalmazz nekünk!
Jézus Szíve, amelynek teljességébôl mindannyian merítettünk	Irgalmazz nekünk!
Jézus Szíve, az örök halmok kívánsága	Irgalmazz nekünk!
Jézus Szíve, béketûrô és nagyirgalmasságúSzív	Irgalmazz nekünk!
Jézus Szíve, dúsgazdag mindazok iránt, akik hozzád folyamodnak	Irgalmazz nekünk!
Jézus Szíve, az élet és szentség forrása	Irgalmazz nekünk!
Jézus Szíve, vétkeinkért engesztelô áldozat	Iirgalmazz nekünk!
Jézus Szíve, gyalázatokkal tetézett Szív	Irgalmazz nekünk!
Jézus Szíve, gonoszságainkért megtört Szív	Irgalmazz nekünk!
Jézus Szíve, mindhalálig engedelmes Szív	Irgalmazz nekünk!
Jézus Szíve, lándzsával átdöfött Szív	Irgalmazz nekünk!
Jézus Szíve, minden vigasztalás kútfeje	Irgalmazz nekünk!
Jézus Szíve, életünk és feltámadásunk	Iirgalmazz nekünk!
Jézus Szíve, békességünk és engesztelésünk	Irgalmazz nekünk!
Jézus Szíve, bûnösök áldozata	Irgalmazz nekünk!
Jézus Szíve, benned reménylôk üdvössége	Irgalmazz nekünk!
Jézus Szíve, benned kimúlók reménysége	Irgalmazz nekünk!
Jézus Szíve, minden szentek gyönyörûsége	Irgalmazz nekünk!
Isten Báránya, te elveszed a világ bûneit	Kegyelmezz nekünk!
Isten Báránya, te elveszed a világ bûneit	Hallgass meg minket!
Isten Báránya, te elveszed a világ bûneit	Irgalmazz nekünk!
Szelíd és alázatos szívû Jézus	Alakítsd szívünket a te Szíved szerint!

Könyörögjünk: Mindenható, örök Isten, tekints szeretett Fiad Szívére, és mindama dicséretre és elégtételre, amelyet a bûnösök nevében irántad lerótt. Adj megengesztelôdve bocsánatot azoknak, akik irgalmasságodért esdekelnek, ugyanazon szent Fiad, Jézus Krisztus nevében, aki veled él és uralkodik, a Szentlélekkel egységben, Isten mindörökké. Amen.

HISZEK a Szent Szívben, és szeretetében.

Hiszek a lelkeknek szent közösségében.

Hiszek a szeretet végsô gyôzelmében!

Jézus:

Testvéri szívek köztetek

dobognak számosan!

Ott keressétek szívemet,

hol mások szíve van!

Kérjük:

Mutasd meg szívedet nekünk

hadd lássuk, hogy dobog!

S míg lángjaidban éghetünk,

lehessünk boldogok!

Jézus Szíve, te tudsz mindent!

Jézus Szíve, te megtehetsz mindent!

Jézus Szíve, te látsz mindent!

Jézus Szíve, te gondot viselsz rám!

Jézus Szíve, te meghallgatod imám!

Dicsôség az Atyának, a Fiúnak, és a Szentléleknek; miképpen kezdetben, most és mindörökké. Amen.

Jézus mondja:

,,Gyertek hozzám mindnyájan, akik elfáradtatok, s akik terhet hordoztok -- én megkönnyítelek titeket. Vegyétek magatokra igámat, és tanuljatok tôlem, mert szelíd vagyok és alázatos szívû, s megtaláljátok lelketek nyugalmát.'' (Máté 11, 28-29)


Hiszek a Szentlélekben, aki szentté alakít engem

Ha a sötéttôl félek,

Világot gyújt a lélek,

Ha a tévedéstôl félek,

Kezem fogja a Lélek

Ha fáradságtól félek,

Szárnyára vesz a Lélek.

Ha a haláltól félek,

Életet ád a Lélek

Ha minörökre élek,

Neked köszönöm Lélek, ...

(Mentes Mihály)

,,A nekünk ajándékozott Szentlélek által, kiáradt szívünkbe az Isten szeretete.''

(Szent Pál rómaiakhoz írt levelébôl 5,5)

A Szentlélek az Atya és a Fiú egymás közötti kölcsönös szeretet. Az Isten Lelke, a Szentlélek, a harmadik isteni személy, aki minden élet és kegyelem forrása, adományozója. A Szentlélek segítsége nélkül nem tudnánk hinni, sem megérteni Jézus tanítását. Ô ad erôt, hogy úgy tehessünk mindent, hogy Isten igazi gyermekei lehessünk és megôrízhessük Jézus barátságát.

A Szentlélek: szél -- víz -- tûz! Mindent átjár, mindent megtisztít, mindent szeretetébe olvaszt. A Szentlélek az aki megtanít a bôséges imádságra, hogy az Istennel való beszélgetés ne csak kérésbôl áljon, hanem hálából és örömbôl, mert az Isten velünk van! Megtapasztalod te is, hogy Istena legbizalmasabb barátsággal ajándékoz meg, és majd vágyódol arra, hogy minnél több örömet szerezzél Neki.

SZENTLÉLEK, kérünk, szállj közénk,

te, Atyával s Fiúval egy;

térj be hozzám kegyelmesen:

tôltsd el szívünket teljesen!

Száj, ész, nyelv, érzék és erô

mind-mind terólad valljanak!

Gyújtsd fel szereteted tûzét,

s áraszd másokra általunk!

Add, ismerjük meg az Atyát

teáltalad, és egy Fiát:

és kettejüknek Lelke, te,

örökre légy lelkünk hite! Amen.

(Himnusz az egyházi zsolozsmából)

Jézus így ígérte meg a Szentlélek eljövetelét:

,,Ha eljön a Vigasztaló, akit az Atyától küldök, az Igazság Lelke, aki az Atyától származik ô majd tanúságot tesz rólam. Tegyetek ti is tanúságot rólam...'' (János 15,26-27)

SZENTLÉLEK ISTEN, aki az elsô pünkösd napján tüzes nyelvek alakjában szálltál le az apostolokra és szeretettel, bátorsággal, bölcsességgel ajándékoztad meg lelküket, kérlek, tölts el engem is kegyelmeddel. Végtelen Szeretet! ki az Atyából és Fiúból áradsz, add nekem az igazi istengyermekség lelkét. Végy lakást bennem, hogy én benned éljek és úgy szeresselek, ahogy Te szeretsz engem. Vezess minden embert testvéri szeretetre. Add, hogy az elsô pünkösd keresztényeihez hasonlóan, egyek legyünk a szeretetben, a segítô szolgálatban és a kitartó buzgóságban. Így egyesülünk általad az Atyával, és a Fiúval. Amen

,,Akiket Isten Lelke vezérel, azok Isten fiai. Nem a szolgaság lelkét kaptátok, hogy ismét félelemben éljetek, hanem a fogadott fiúság Lelkét, általa szólítjuk Abba, (azaz) Atya! A Lélek maga tesz tanúságot, hogy Isten gyermekei vagyunk.'' (Róm. 8,14-16)

A Szentlélek ajándékaiért így imádkozz:

BÖLCSESSÉG LELKE: adj világosságot, mellyel felfoghatom, hogy amit a természetben látok, mind Isten ajándéka!

ÉRTELEM LELKE: segíts egyre jobban megértenem Jézus Örömhírét, hogy olyan erôs legyen a hitem, mint a sziklára épített ház!

JÓTANÁCS LELKE: úgy irányítsd életemet, hogy mindig hûséges gyermeke maradjak Istennek!

ERÔSSÉG LELKE: adj erôt, hogy türelemmel viseljem az élet nehézségeit, sikeresen küzdjek a bûn ellen, és mindig becsületesen teljesítsem kötelességeimet!

TUDOMÁNY LELKE: segíts, hogy az igazságot megismerjem, és szerinte éljek!

JÁMBORSÁG LELKE: add, hogy Jézushoz hasonlóan éljek, kedvességben is növekedjek Isten és az emberek elôtt!

ISTENFÉLELEM LELKE: önts szívembe olyan szeretetet, hogy sohase kelljen félnem tôled, hiszen mennyei Atyám vagy!

JÖJJ, SZENTLÉLEK ISTEN!

Újítsd meg a föld színét,

és békéd áradjon rajta szét!

Jöjj, Szentlélek Isten!

Újítsd meg szívünket,

hogy jóságot, szeretetet

sugározzunk mindenkire!


Üdvözlégy Mária, kegyelemmel teljes

,,E világon mindent

Mária mosolya aranyoz be,

aki jóságos anyai szemmel

kiséri minden lépésünket.''

(XXIII. János pápa)

SZÛZ MÁRIA ÉGI ÉDESANYÁM

A Szentírás így, mondja el az angyali köszöntést:

,,Isten elküldte Gábor- angyalt Galilea Názáret nevû városába egy szûzhöz, aki egy

Dávid házából való férfinak, Józsefnek volt ; a jegyese, és Máriának hívták. Az angyal

belépett hozzá és megszólítta: üdvözlégy, kegyelemmel teljes! Veled van az Úr! Áldottabb vagy minden asszonynál... Ne félj Mária! Kegyelmet találtál Istennél. Gyermeket fogansz, fiút szülsz és Jézusnak fogod elnevezni. -- Mária így válaszolt: ,,Az Úr szolgálója vagyok, teljsedjenek hát

be rajtam szavaid.''

(Lukács 1,26-31.38)

Szûz Máriát választotta ki Isten, hogy Jézus Krisztus, a mi Üdvözítônk édesanyja legyen. Isten ezért megvédte ôt az áteredô bûntôl, elhalmozta kegyelmével. Ezért lett Szûz Mária ,,kegyelemmel teljes''. Mária elfogadta Isten akaratát. Ugyanúgy élte földi életét minden örömével és szenvedésével, mint bármelyik édesanya, de mindenben Isten kedvét kereste. Így lett példakép elôttünk és közbenjárónk. Kérjük Ôt bizalommal:

Boldogságos Szûz Mária! Általad kaptuk a Megváltót, Urunkat, Jézus Krisztust! Köszönjük áldó, oltalmazó szeretetedet. -- Vigyázz reám is, égi Édesanyám, hogy olyasmit ne tegyek, amivel elveszíthetném Jézus barátságát. Amen.

Május hónapot és a szombati napot az Egyház különösképpen a Szûz Anyának szenteli.

LORETTÓI LITÁNIA

Uram, irgalmazz nekünk!	Uram, irgalmazz nekünk!
Krisztus, kegyelmezz nekünk!	Krisztus, kegyelmezz nekünk!
Uram, irgalmazz nekünk!	Uram, irgalmazz nekünk!
Krisztus, hallgass minket!	Krisztus, hallgass minket!
Krisztus hallgass meg minket!	Krisztus hallgass meg minket!
Mennyei Atya Isten,	Irgalmazz nekünk!
Megváltó Fiú Isten,	Irgalmazz nekünk!
Szentlélek Úristen,	Irgalmazz nekünk!
Szentháromság egy Isten,	Irgalmazz nekünk!
Szentséges Szûz Mária,	Könyörögj érettünk!
Istennek szent Anyja,	Könyörögj érettünk!
Szûzek szent Szûze,	Könyörögj érettünk!
Krisztus szent Anyja,	Könyörögj érettünk!
Egyházunk Anyja,	Könyörögj érettünk!
Isteni kegyelem Anyja,	Könyörögj érettünk!
Tisztaságos Anya,	Könyörögj érettünk!
Szeplôtelen Szûzanya,	Könyörögj érettünk!
Sérelem nélkül való Anya,	Könyörögj érettünk!
Szûz virág szent Anya,	Könyörögj érettünk!
Szeretetreméltó Anya,	Könyörögj érettünk!
Csodálatos Anya,	Könyörögj érettünk!
Jótanács Anyja,	Könyörögj érettünk!
Teremtônk Anyja,	Könyörögj érettünk!
Üdvözítônk Anyja,	Könyörögj érettünk!
Nagyokosságú Szûz,	Könyörögj érettünk!
Tisztelendô Szûz,	Könyörögj érettünk!
Dicsérendô Szûz,	Könyörögj érettünk!
Nagyhatalmú Szûz,	Könyörögj érettünk!
Irgalmas Szûz,	Könyörögj érettünk!
Hûséges Szûz,	Könyörögj érettünk!
Igazság tükre,	Könyörögj érettünk!
Bölcsesség széke,	Könyörögj érettünk!
Örömünk oka,	Könyörögj érettünk!
Lelki edény,	Könyörögj érettünk!
Tiszteletes edény,	Könyörögj érettünk!
Ájtatosság jeles edénye,	Könyörögj érettünk!
Titkos értelmû rózsa,	Könyörögj érettünk!
Dávid király tornya,	Könyörögj érettünk!
Elefántcsont torony,	Könyörögj érettünk!
Mária aranyház,	Könyörögj érettünk!
Frigynek szent szekrénye,	Könyörögj érettünk!
Mennyország ajtaja,	Könyörögj érettünk!
Hajnali csillag,	Könyörögj érettünk!
Betegek gyógyítója,	Könyörögj érettünk!
Bûnösök menedéke,	Könyörögj érettünk!
Szomorúak vigasztalója,	Könyörögj érettünk!
Keresztények segítsége,	Könyörögj érettünk!
Angyalok királynéja,	Könyörögj érettünk!
Pátriárkák királynéja,	Könyörögj érettünk!
Próféták királynéja,	Könyörögj érettünk!
Apostolok királynéja,	Könyörögj érettünk!
Vértanúk királynéja,	Könyörögj érettünk!
Hitvallók királynéja,	Könyörögj érettünk!
Szûzek királynéja,	Könyörögj érettünk!
Minden szentek királynéja,	Könyörögj érettünk!
Áteredô bûn nélkül fogantatott királyné,	Könyörögj érettünk!
Mennyekbe felvett királyné,	Könyörögj érettünk!
Szentolvasó királynéja,	Könyörögj érettünk!
Béke királynéja,	Könyörögj érettünk!
Magyarok Nagyasszonya,	Könyörögj érettünk!
Isten Báránya, ki elveszed a világ bûneit,	Kegyelmezz nekünk!
Islen Báránya, ki elveszed a világ bûneit,	Hallgass meg minket!
Islen Báránya, ki elveszed a világ bûneit,	Irgalmazz nekünk!

Imádkozzál érettünk Istennek Szent Anyja! Hogy méltók lehessünk Krisztus ígéreteire!

OLTALMAD ALÁ FUTUNK, Istennek szent Anyja! Ne vesd meg könyörgésünket szükségünk idején, hanem oltalmazz meg minket minden veszedelemtôl, mindenkor dicsôséges és áldott Szûz, Asszonyunk, Közbenjárónk és Szószólónk! Engeszteld értünk Fiadat, ajánlj minket Fiadnak, mutass be minket Fiadnak. Amen.

*

A keresztfán haldokló Jézus így szólt tanítványához, Jánoshoz: ,,Íme a te anyád'' és a Szûzanyához: ,,Íme a te fiad''. Jézus akarta, hogy Mária mindnyájunk édesanyja lenyen.

Minden jó kereszténynek lelki igénye a Szûzanya iránti tisztelel. Az Úr Jézus Márián keresztül jött a földre, mi is csak Márián keresztül juthatunk Istenhez. Az ô édesanyai oltalma alatt alakulhatunk át Isten képmásává. Isten Máriát tette a kegyelmek örzôjévé és osztogatójává. Ha rábízzuk magunkal, ô majd vezeti és irányítja életünket. Kérd gyermeki bizalommal segítségét

Áldd meg gyermekedet Szûzanyám! Hiszem, hogy legszeretôbb édesanyám vagy. Bizom abban, hogy, általad mngkapom azt a kegyelmet, hogy Jézus példáját követve, mindenben a Mennyei Atya kedvét keressem. Szeretlek égi Édesanyam, kérlek, légy oltalmazóm. menedékem. Gondjaidra bizom magamat, mindazokat, akik hozzám tartoznak és mindazt amim van: testemet, lelkemet, külsô és belsô javaimat, életemet, üdvösségemet. Amen.

Most segíts meg Mária, ó irgalmas Szûzanya! Keservét a búnak-bajnak, eloszlalni van hatalmad. Hol már ember nem segíthet, a Te erôd nem törik meg, hô imáját gyermekednek, nem, Te soha nem veted meg! Hol a szükség kínja nagy, mutasd meg, hogy anya vagy. Most segíts meg Mária, ó irgalmas Szûzanya. Amen.

*

Szûz szülôje Istennek, engedd, hogy tied legyek!

Tied élet s halálban; tied jó és balsorsban.

Tied küzdve szenvedve: tied most és örökre.

Szûz Szülôje Istennek, engedd, hogy tied legyek! Amen.

EMLÉKEZZÉL MEG, ó legkegyesebb Szûzanya Mária! Sohasem hallotta még senki, hogy te valakit magára hagytál, aki oltalmadat kérte, segítségedért könyörgött, vagy pártfogásodért esedezett. Én is hasonló bizalomtól lelkesítve sietek hozzád, szûzek Szûze, jóságos Anyánk: hozzád fordulok és színed elôtt sóhajtva állok én szegény bûnös. Ne vesd meg könyörgésemet, örök Igének Anyja, hanem hallgasd meg kegyelmesen. Amen.

A Szûz Anya fent van az égben, de vannak helyek a földön is, ahol csodálatosan éreztette szeretetét irántunk. Ezeket nevezzük kegyhelyeknek. Elhozta hozzánk Isten üzenetét, hogy az emberek térjenek meg bûneikbôl, és forduljanak Isten felé. Olyan kisgyermekeknek is megjelent, mint te vagy (pl. Fatimában, Lourdes-ban; Magyarországon is vannak kegyhelyek. Legismertebbek: Máriaremete, Máriamakk, Máriapócs, Máriagyüd, Mátraverebély stb.). Legtöbbször szentolvasót tartott a kezében Mária és arra buzdított, hogy engesztelésül azt imádkozzuk. A szentolvasó titkai végigvezetnek az Úr Jézus és a Boldogságos Szûz Anya életútján. Titoknak nevezzük azt az eseményt a Szentírásból, amire a tized alatt gondolunk. Az Egyház szívesen adja kezünkbe a szentolvasót és október hónapot közös imádkozásra szenteli. Háromféle szentolvasót, (rózsafüzért) szoktunk imádkozni:

Örvendetes: A titok Jézus gyermekkorára,

Fájdalmas: szenvedésére és halálára,

Dicsôséges: feltámadására emlékeztetnek.

A szentolvasó:

Bevezetô részbôl és öt tizedbôl áll

Bevezetô rész:

Feszületre: Hiszekegy... Dicsôség

Nagy szemekre: Miatyánk...

Három kis szemre: Üdvözlégy Mária... és Jézus neve után a következô kéréseket mondjuk:

1. aki hitünket növelje,

2. aki reményünket erôsítse,

3. aki szeretetünket tökéletesítse.

Ezután ismét Dicsôség... majd a nagy szemre Miatyánk következik.

A következô öt tizedben a kis szemekre: Üdvözlégy..., melyben Jézus neve után mondjuk a megfelelô titkot, aszerint, hogy melyiket imádkozzuk. Minden tized után Dicsôség... a nagy szemre: Miatyánk...

Az. örvendetes szentolvasó titkai

Gondolkodunk a Szûz Anya örömérôl, amit akkor érzett, amikor még a kis Jézust karjaiban tarthatta, szívére szoríthatta.

Te milyen gyermeke vagy szüleidnek?...

Szoktál-e nekik örömet szerezni?...

1. Akit te, Szent Szûz, a Szentlélektôl fogantál.

2. Akit te, Szent Szûz, Erzsébetet látogatván hordoztál.

3. Akit te, Szent Szûz, a világra szültél.

4. Akit te, Szent Szûz, a templomban bemutattál.

5. Akit te, Szent Szûz, a templomban megtaláltál.

A fájdalmas szentolvasó titkai

Együtt érzünk a fájdalmas Szûz Anyával. Rettenetes volt látnia ártatlan, szent Fiának szenvedéseit. Íme az Isten Báránya, aki elveszi a világ bûneit... A napi szenvedéseket, kudarcokat el tudod-e viselni?...

1. Aki érettünk vérrel verítékezett.

2. Akit érettünk megostoroztak.

3. Akit érettünk tövissel koronáztak.

4. Aki érettünk a keresztet hordozta.

5. Akit érettünk keresztre feszítettek.

A dicsôséges szentolvasó titkai

Jézus él! Feltámadt! Édesanyját is felvitte testestôl-lelkestôl az égbe. Köszöntsük nagy szeretettel égi Édesanyánkat, és kérjük, segítsen úgy élni itt a földön, hogy helyet kapjunk Isten országában.

1. Aki a halálból feltámadt.

2. Aki a mennybe fölment.

3. Aki nekünk a Szentlelket elküldte.

4. Aki téged, Szent Szûz, a mennybe fölvett.

5.Aki téged, Szent Szûz, a mennyben megkoronázott.

Az Evangéliumok keveset jegyeztek föl a Szûz Anya szavaiból. Hálaénekét Szent Lukács örökítette meg számunkra. Szûz Anyánkkal együtt mondjuk mi is:

,,Lelkem magasztalja az Urat,

és szívem ujjong megváltó Istenemben, mert letekintett alázatos szolgálójára.''

Lám, mostantól fogva boldognak hirdet minden nemzedék, mert nagyot tett velem ô, a Hatalmas és a Szent.

Irgalma nemzedékrôl nemzedékre az istenfélôkkel marad.

Karja bizonyságot tett hatalmáról: Szétszórta a szívükben gôgösöket, letaszította trónjukról a hatalmasokat, az alázatosakat pedig fölemelte.

Az éhezôket jóllakatta, de a gazdagokat üres kézzel küldte el.

Gondjába vette népét, Izraelt, megemlékezvén irgalmáról,

amelyet atyáinknak, Ábrahámnak és utódainak örökre megígért.''

(Magnificat, Lukács 1,46-55)

Égi Királyné, örvendezz, alleluja, mert Jézust méltó voltál hordozni, alleluja!

Feltámadott, amint mondta, alleluja,

Kérleld az Istent értünk, alleluja!


Az egyházi év

Boldog a nép, amely tud ünnepelni

S a te arcod fényében járni-kelni.

Nevedben ôk ujjongnak szüntelen

És igazságos nagyságuk leszen.

(88. zsoltár)

EGYÜTT ÜNNEPELEK AZ EGYHÁZZAL

A hétköznapok közül kiemelkednek az ünnepek, amelyek szebbé, kedvesebbé teszik életünket. Az ünnep mindig valamilyen eseményre emlékeztet.

Az egyházi év ünnepei rnegváltásunk történetét elevenítik meg. Adventben emlékezünk arra az idôre, amikor a bûnbeesett emberiség szabadítóra várt. Karácsonykor Jézus születésének örvendünk. Nagyböjtben Jézus szenvedésére emlékezünk, húsvétkor feltámadását, pünkösdkor a Szentlélek jövetelét ünnepeljük. Az évközi vasárnapok Jézus életének eseményeit, tanítását, csodatetteinek történetét idézik.


Karácsonyi idô

ADVENT

A választott nép évezredekig várt a Messiásra. Erre az idôszakra emlékezünk az advent négy hete alatt. Az advent: Istenkeresés, Istenvárás! Te is készülj, hogy szíved méltó legyen Jézus fogadására.

Szokás az adventi koszorú készítése: fenyôágból fonjuk, lila szalaggal díszítjük és négy gyertyát erôsítsünk rá. Amikor hét végén együtt van a család, meggyújtjuk a gyertyát, illetve gyertyákat (a vasárnapoknak megfelelôen). Az édesapa felolvassa a vasárnapi Szentírási részt, majd énekelünk.

Advent 1. vasárnapja

A család körülállja a koszorút, együtt énekeljük: SZVU. 4/1.

Édesapa olvassa:

Olvasmány Jeremiás próféta könyvébôl (33,14-16)

Ezt mondja az Úr: Íme, eljön az idô, és valóra váltom mindazt, amit népemnek ígértem a Messiásról, akit elküldök majd a világba. Dávid nemzetségébôl születik, igazságot teremt országában. Akkor az Isten népe szabadon él és biztonságban, a Megváltót pedig így szólítja: ,,Urunk és Üdvözítônk!'' Ez a Szentírás tanítása.

Mind: Istennek legyen hála!

Egyik gyermek meggyújtja az 1. gyertyát. Mindnyájan énekeljük: SZVU. 4/3.

Édesanya imádkozza:

Megváltó Jézusunk! Tekints erre a kis családra. Mi mindnyájan szeretünk téged. Örömmel készülünk születésed ünnepére. Segíts minket, hogy Istent és egymást szeretve boldog karácsonyunk legyen. Amen.

Advent 2. vasárnapja

A koszorún ég az elsô gyertya. Együtt énekeljük: SZVU. 9/1.

Édesapa olvassa:

Evangélium Szent Lukács könyvébôl (3,2-6)

Annás és Kaifás fôpapok idejében az Úr szózatot intézett Jánoshoz, Zakariás fiához a pusztában. S ô bejárta a Jordán egész környékét, hirdette a bûnbánat keresztségét a bûnök bocsánatára, ahogy meg van írva Izajás próféta beszédeinek könyvében:

,,Készítsétek az Úr útját, egyengessétek ösvényeit. A gödröket töltsétek fel,

a hegyeket, halmokat hordjátok el, ami görbe, legyen egyenessé,

a göröngyös változzék sima úttá, és minden ember meglátja az Isten üdvösségét.''

Ez a Szentírás tanítása.

Mind: Istennek legyen hála!

Egyik gyermek meggyújtja a 2. gyertyát.

Mindnyájan énekeljük: SZVU. 2/3.

Édesanya imádkozza:

Istenünk, te Keresztelô Szent Jánost küldted, hogy szent Fiad Útját a bûnbánat hirdetésével elôkészítse. Segítsd családunk minden tagját, hogy ôszinte bûnbánattal készüljünk Jézus fogadására. Amen.

Advent 3. vasárnapja

A koszorún két gyertya ég. Együtt énekeljük: SZVU. 2/1.

Édesapa olvassa:

Olvasmány Szent Pál apostolnak a Filippiekhez írt levelébôl (4,4-7)

,,Örüljetek az Úrban szüntelen! Újra csak azt mondom, örüljetek! Jóságos emberségteket ismerje meg mindenki. Az Úr közel van! Ne aggódjatok semmi miatt, hanem minden imádságtokban és könyörgéstekben terjesszétek kéréseteket az Úr elé hálaadástokkal együtt. Akkor Isten békéje, amely minden értelmet meghalad, megôrzi szíveteket és értelmeteket Krisztus Jézusban.''

Ez a Szentírás tanítása.

Mind: Istennek legyen hála!

Egyik gyermek meggyújtja a 3. gyertyát. Mindnyájan énekeljük: SZVU. 4/5.

Édesanya imádkozza:

Istenünk, Te a benned bízóknak megadod a béke és öröm ajándékát. Add, hogy családunk minden tagja a te akaratodat teljesítse, és így béke és öröm uralkodjék otthonunkban. Amen.

Advent 4. vasárnapja

A koszorún három gyertya ég. Együtt énekeljük: SZVU. 11/1.

Édesapa olvassa:

Evangélium Szent Lukács könyvébôl (1,39-45)

,,Az angyali üdvözlet után Mária útrakelt és a hegyekbe sietett, Júda városába. Zakariás házába tért be és üdvözölte Erzsébetet. Amikor Erzsébet meghallotta Mária köszöntését, örömében megmozdult méhében a gyermek, maga Erzsébet pedig eltelt Szentlélekkel. Hangosan felkiáltott: ,,Áldott vagy az asszonyok között és áldott a méhed gyümölcse! Hogy lehet az, hogy Uramnak anyja látogat el hozzám? Boldog vagy, mert hitted, hogy beteljesedik mindaz, amit az Úr mondott neked.'' Ez a Szentírás tanítása.

Mind: Istennek legyen hála!

Egyik gyermek meggyújtja a 4. gyertyát. Mindnyájan énekeljük: SZVU. 11/6.

Édesanya imádkozza:

Boldogságos Szûz Mária Jézusunk Édesanyja, te igen nagy szeretettel és örömmel készültél Jézus születésére! Segíts, hogy a mi családunk is Karácsonyra lelkileg megtisztuljon, másoknak minél több örömet szerezzen, és így készüljön elô a karácsonyi öröm és béke boldogságára. A betlehemi Istengyermek legyen családunk vendége az év minden napján. Amen.


Karácsony

Jézus Krisztus, az Isten Fia karácsony éjszakáján kis gyermek alakjában jött a világra. Eljött, hogy bûneinktôl megváltson minket. Ez a nap örömünnep. Jézus megtanított arra, milyen jó szeretni, másoknak örömet szerezni. A karácsonyi szentmisén járuljunk szentáldozáshoz, hogy az isteni Gyermek szívünkben lakást vehessen. Megköszönjük Jézusnak, hogy közénk jött. Ô a mi legnagyobb karácsonyi ajándékunk. A keresztény családokban így ünneplik meg Karácsony szent estéjét: A család tagjai körülállják a kivilágított karácsonyfát.

Mindnyájan énekeljük: SZVU 25/1.

Édesapa olvassa:

Evangélium Szent Lukács könyvébôl. (Lukács, 2,8-17)

,,Pásztorok tanyáztak a vidéken kint a szabad ég alatt, és éjnek idején ôrizték nyájukat. Egyszerre csak ott állt elôttük az Úr angyala, és beragyogta ôket az Úr dicsôsége. Nagyon megijedtek. De az angyal megnyugtatta ôket: ,,Ne féljetek! Mert nagy örömet hirdetek nektek és az egész népnek. Ma megszületett a Megváltótok, Krisztus, az Úr, Dávid városában. Ez lesz a jel: Találtok egy jászolba fektetett, bepólyált gyermeket.'' Egyszeriben mennyei seregek sokasága vette körül az angyalt, és dicsôítették Istent ezekkel a szavakkal: ,,Dicsôség a magasságban Istennek és békesség a földön a jóakaratú embereknek.'' Mihelyt az angyalok visszatértek a mennybe, a pásztorok így szóltak egymáshoz: ,,Menjünk el Betlehembe, hadd lássuk, ami történt; amit az Úr tudtunkra adott.'' Gyorsan útra keltek és megtalálták Máriát, Józsefet és a jászolban fekvô gyermeket.'' Ezek az Evangélium igéi.

Mind: Áldunk téged, Krisztus.

Mindnyájan énekeljük: SZVU. 32/ 1-2

Édesanya imádkozza:

Édes Jézus! Köszönjük, hogy érettünk emberré lettél. Eljöttél közénk, mint gyermek, hogy bátran közeledjünk Hozzád, és nagyon szeressünk Téged. Születésed ünnepén megajándékozzuk egymást, de Te vagy a mi legnagyobb ajándékunk. Amen.

Mindnyájan énekeljük: SZVU 29/1,

utána édesapa imádkozza:

Mennyei Atyánk! Hálát adunk neked ebben a szent, ünnepélyes órában azért az éjszakáért, amikor elküldted hozzánk szent Fiadat. Kérünk téged:

(A családtagok felváltva is mondhatják)

Tégy minket Krisztus emberszeretetének tanúivá. Szent Fiad eljövetele által szenteld meg az egész világot, egyéni életünket és minden munkánkat.

Adj az egyházi és állami vezetôinknek felelôsségérzetet, hogy a békét keressék és azt megôrizzék.

Töltsön el minden éhezô és szükséget szenvedô embert új reménység.

Adj békét és örök boldogságot minden meghalt rokonunknak és barátunknak. Mindenható örök Isten, ezen az éjszakán kigyúlt elôttünk az igazi világosság. Add, hogy ebben a fényben járjunk, mígnem szemtôl-szembe láthatjuk majd dicsôséged fényét. Amen.

Együtt énekeljük: SZVU 23/1-2.

Gyermekek szavalhatják:

Álom, álom... Betlehemben

Kicsike Jézus megszületett!

Szép Szûz Mária, egek ékessége

Mi bûnös lelkünk egy édessége.

Csókkal hajol a jászolka fölébe,

Kicsi Jézuskája ránevet.

Kegyes kicsi Jézus, mindenlátó Jézus

Ügyefogyottakra, reánk mosolyog:

Csitt, levegô-égben, boldog fényességben

Minekünk dalolnak angyali karok!

(Sík Sándor)

Együtt énekeljük: SZVU 21/1-2.

Utána átnyújtjuk egymásnak az ajándékokat. Közös ünneplés után maradjon együtt a család. Éjféli miséig használjuk fel az idôt arra, hogy elbeszélgessünk, játsszunk, jó könyvet olvassunk.

Ilyen és hasonló ünnepségeket rendezhettek a családban más alkalommal is.


A karácsonyi idô kiernelkedô ünnepei

A karácsonyi idô kiemelkedô ünnepei

A nagy ünnepek mellett felsoroljuk idôrendben a Szûz Anya ünnepeit és megemlékezünk ismertebb Szentekrôl, akik Isten arcát tükrözték korukban, amelyben éltek. Ôk a mi testvéreink és példaképeink.

December 6. Szent Miklós püspök (nálunk Mikulásnak becézik).

Szeretetérôl, jótékonyságáról nevezetes.

Egyszer három leánytestvér nem tudott férjhez menni, mert nagyon szegények voltak. Meghallotta ezt Miklós püspök, és három zacskó aranyat dobott be az ablakukon. Ezt a kedves történetet ôrizte meg az utókor és Szent Miklóst utánozva adnak apró ajándékot az emberek egymásnak, fôként a gyermekeknek.

Kérünk téged Szent Miklós! Pártfogásoddal segíts, hogy mindig készen legyünk arra, hogy másoknak örömet szerezzünk. Amen.

December 8. Szûz Mária Szeplôtelen Fogantatása (tanácsolt ünnep).

Szûz Mária Jézus Anyja. Ezért teljesen tiszta az áteredô és minden személyes bûntôl. Ezt a nagy kegyelmet tiszteljük és ünnepeljük a mai napon.

,,Ó bûn nélkül fogantatott Szûz Mária, könyörögj érettünk, kik hozzád menekülünk.''

December 24. Ádám és Éva, ôsszüleink.

Isten megteremtette az elsô emberpárt, és elhalmozta ôket kegyelmeivel. A gonosz lélek kísértésének engedve vétkeztek Isten ellen, ezért elvesztették Isten megszentelô kegyelmét. Az elsô ember bûne minden emberre átszármazik, ezért születik minden ember az áteredô bûnnel. Ôsszüleink nagy bûnt követtek el, de komoly bûnbánatot tartottak. Isten megkönyörült az embereken és megígérte a Megváltót.

Istenem, add, hogy bûneimet megbánjam és mindig visszaforduljak hozzád. Amen.

December 26. Szent István a kereszténység elsô vértanúja.

Az apostolok hét szerpapot választottak, hogy segítségükre legyenek. Egyike volt ezeknek István. Telve volt hittel és nagy szeretettel. Hamis tanúk vádaskodása alapján agyonkövezték. Ô még haldokolva is imádkozott ellenségeiért.

Szent István, segíts, hogy én is tudjak jót tenni és megbocsátani. Sôt tudjak imádkozni azokért is, akik bántanak. Amen.

December 27. Szent János apostol és evangélista

Jézus legkedvesebb tanítványa volt. Miért szerette Jézus? Mert János tiszta, fiatal szívének lángolásával állt Jézus mellé. Ô az egyetlen tanítvány, aki Vele maradt a keresztúton és a keresztfa alatt is. Jézus rábízta édesanyját Máriát, és vele együtt minket is Máriának adott.

Jézusom, engedd, hogy én is barátod lehessek, sokat legyek Veled, és szíved szerint éljek. Amen.

Január 1. Újév, a polgári év elsô napja, Szûz Mária Istenanyasága

A mai nappal új esztendô kezdôdik. Ilyenkor vesszük észre legjobban az idô múlását. Az idô Isten ajándéka, amit szeretetében fölkínál nekünk. Az idô számunkra nagy érték, vele megszerezhetjük vagy elveszíthetjük földi és örök boldogságunkat.

Istenem, add, hogy az idôt úgy használjam fel, hogy értékes legyen földi és örök életem számára. Óvj meg mindnyájunkat ebben az újesztendôben minden bajtól, és a napok, hónapok múlásával közelebb kerüljünk Atyai szívedhez. Szûz Mária, Isten Anyja, légy pártfogóm szent Fiadnál. Amen.

Karácsony utáni 2. vasárnap. Vízkereszt

Mindig voltak emberek, akik kutatták a világmindenséget és figyelték a csillagok útját. Így indultak el a Szentírás szerint a napkeleti bölcsek egy új csillag nyomán, amely Betlehemig vezette ôket. Annak a kornak értékeit hozták magukkal ajándékba: aranyat, tömjént és mirhát. Más-más országból érkeztek, de a Kisded imádásában az elsô testvéri közösséget alkották.

Fogadd el, Jézusom, szeretetem aranyát, amely minden cselekedetemet méltóvá teszi hozzád.

Fogadd el, Jézusom, hódolatom tömjénporát, amely elismer legfôbb Urának.

Fogadd el, Jézusom, vigasztalásom mirháját, amely egyesíti nehézségeimet a te földi szenvedéseiddel. Amen.

Január 31. Bosco Szent János

Azért emlékezünk meg Bosco Szent Jánosról, mert különösképpen szerette a gyermekeket, az ifjúságot. Házába fogadta az elárvult gyermekeket, a rossz útra tévedt fiúkat. Jószívû emberek segítségével otthont biztosított nekik, ahol tanulhattak, és megismerhették a becsületes életet. Felelôsnek érezte magát ezekért a fiúkért!

Istenem segíts, hogy Bosco Szent János példájára én is észrevegyem, ha társaim közül valakinek szüksége van rám. Tiszteljem, szeressem ôket, és törôdjem azokkal, akik nálam nehezebben tanulnak. Küldj jó papokat, akik a te országodba vezetnek bennünket. Amen.

Február 2. Urunk bemutatása a templomban. Gyertyaszentelô Boldogasszony.

A gyermek Jézust -- a zsidó törvény elôírása szerint, -- negyvennapos korában elviszik szülei a jeruzsálemi templomba. Ott örvendezô szívvel mutatnak be érte hálaáldozatot: egy pár gerlét, vagy galambot. Az öreg, szent életû Simeon a kisgyermek Jézusban felismeri a világ Megváltóját, és örömmel veszi karjára. Ezen a napon az egyház gyertyákat szentel. Az égô gyertya Jézust jelképezi, aki a lelkek megvilágosítója.

Jézusunk! Gyújts fényt a mi lelkünkben is, hogy örömmel járjunk a te világosságodban. Amen.

Február 3. Szent Balázs püspök, vértanú.

A szegények orvosa volt, majd a nép bizalmából püspök. Emléke csodálatos torokgyógyítása miatt maradt fenn. Az Egyház ezen a napon Balázs-áldásban részesíti híveit.

Szent Balázs, imádkozzál érettünk Istennél, hogy ôrizzen meg a torokbetegségtôl és minden más bajtól. Amen.


Nagyböjt -- Húsvét

Húsvétot, Jézus feltámadásának ünnepét a nagyböjt elôzi meg. Hamvazószerdán kezdôdik, negyven napig tart. Jézus szenvedésére gondolunk, melyet bûneinkért vállalt. A nagyböjt az imádság, bûnbánat és önmegtagadás ideje.

HAMVAZÓSZERDA

Az Egyház a mai napon megáldja az elôzô évben megszentelt barkák hamuját és felszólít bennünket, hogy tartsunk bûnbánatot. Bûnbánó lélekkel menj hamvazkodni. A lelkiatya minden eléje járuló hívônek hamut hint a homlokára és ezt mondja:

,,Emlékezzél ember, hogy por vagy és porrá leszel!''

A KERESZTÚT

Nagybôjtben minden templomban pénteken közös keresztutat végeznek a hívek. Ha idôd van, végy azon részt. Magadban is  végigkísérheted Jézust a szenvedés útjának 14 állomásán.

A templomban van 14 kép, amely Jézus szenvedését mutatja. Elôször térdelj az oltár elé, vess keresztet. A képek számozottak. Az egyes számú képnél kezdd el. Olvasd el imakönyvedben, ami az elsô képrôl szól. Maradj kicsit csendben, gondolkozzál rajta! Így állj meg minden kép elôtt.

Minden állomás elején:

Imádunk Téged, Krisztus és áldunk Téged!

Mert szent kereszted által megváltottad a világot.

1. PILÁTUS HALÁLRA ÍTÉLI JÉZUST

Itt áll Jézus Pilátus elôtt. Egészen ártatlan, mégsem védekezik.

Én milyen hamar dacos vagyok. Ha ér valami, azonnal védekezem. Bajba jututt társamat is igyekszem mevédeni? Mibôl van több bennem: Jézus áldozatos szeretetébôl, vagy Pilátus gyávaságából?

Bocsásd meg Jézusom, hogy olyan keveset tudok Érted elviselni. Hányszor vagyok gyáva... Nagyon akarlak szeretni.

2. JÉZUS VÁLLÁRA VESZI A KERESZTET

Az ítélet megtörtént. A katonák hozzák a keresztet.

Panaszkodom kisebb szenvedések, méltánytalanságok miatt, és ezzel sokszor megnehezítem környezetem életét.

Adj erôt Jézusom, hogy a magam bajait, szenvedéseit elviseljem Irántad való szeretetbôl. Mások szenvedései, fájdalmai iránt ne legyek közömbös!

3. JÉZUS ELÔSZÖR ESIK EL A KERESZTÚTON

A kereszt nagyon nehéz. Földre nyomja Jézust.

A kereszttel együtt Jézus vállára nehezedik a múlt, jelen és a jövô nemzedék összes bûne. Köztük az enyém is...

Hiszem Jézusom, hogy Megváltóm vagy. Bocsásd meg bûneimet, kételyeimet, közömbösségemet. Erôsítsd hitemet!

4. JÉZUS TALÁLKOZIK FÁJDALMAS ANYJÁVAL

A Szûzanyának milyen rettenetes volt látni Fia szenvedését, és átélni, hogy nem tud rajta segíteni. Ott áll Fia mellett csendesen és egyszerûen. Együtt szenved Vele.

Megkülönböztetés, válogatás nélkül el tudom-e fogadni társaimat? Társaságomban csupa olyan gyerek van, akiket csak a játék, a verekedés érdekel? Tudok-e csendes odaállással részt venni mások bánatában?

Jézusom, úgy szeretném, ha jobban tudnék figyelni Rád. Szûzanyám imádkozz értem, hogy megtanuljam Tôled a csendes, odaadó szeretetet!

5.CIRENEI SIMON SEGÍT VINNI JÉZUS KERESZTJÉT

Kényszerítették Simont. Fáradt is volt a napi munka után. Valószínûleg szégyellte a keresztet vinni. De látva Jézus szenvedését, türelmét, szánalmat érzett és készségesen segített.

Hitemet hogyan vallom meg? Tudok-e Jézus mellé állni, ha kell, Érte szenvedni?

Jézusom, irántad való szeretetbôl szívesen elviselem a mindennapi kellemetlenségeket. Add ehhez kegyelmedet!

6. VERONIKA KENDÔJÉT NYÚJTJA JÉZUSNAK

Sokan vannak Jézus körül. Mindegyikben más-más érzelem. Veronika is ott van. Segíteni akar. A szeretet találékony. Kendôjét nyújtja Jézusnak, hogy megtörölje vértôl verejtékes arcát.

Ha akkor ott lettem volna, biztosan segítettem volna Jézuson. És most? Segítek-e azoknak, akiknek szükségük van rám?

Jézusom, megjutalmaztad a jószívû Veronikát. Kendôjén szent Arcod rajzát hagytad. Add, hogy az én lelkemben is fellelhetôk legyenek a Te vonásaid.

7. JÉZUS MÁSODSZOR ESIK EL A KERESZTÚTON !

Elgyötört testtel és lélekkel milyen nehéz volt Jézusnak fölfelé menni a Kálváriára.

Én is sokszor elindulok. Imaélet... jószándék... Legyôznek a megszokott bûneim, kedvetlenség, fáradtság. Jézusom, add kegyelmedet, hogy a feléd vezetô úton ne álljak meg. Bízom irgalmadban, szeretetedben és gondviselô jóságodban.

8. JÉZUS MEGVIGASZTALJA A SÍRÓ ASSZONYOKAT

Édesanyák követik Jézust kisgyermekeikkel karjukon -- akiken még nem régen Jézus áldó keze nyugodott --, sírnak ennyi szenvedés láttán.

A részvét viszi ezeket az asszonyokat Jézus után. Jézusnak jól esik sajnálkozásuk. Ez is a szeretet jele. El tudom-e fogadni mások vigasztalását? Értékelem-e mások szeretetét?

Jézusom, engesztelni akarlak a magam és mások bûneiért. Tudom, nekem is végig kell járnom saját keresztutamat, de azt is tudom, hogy minden keresztúton Te is ott vagy. És ott vannak a vi gasztalók: Simonok... Veronikák... Köszönöm Jézusom!

9. JÉZUS HARMADSZOR ESIK EL A KERESZTÚTON

Már közel van a Kálvária hegy. De Jézusnak már minden lépés nehéz.

Hányszor gondolom kellemetlen helyzetben, hogy ezt már nem lehet kibírni. Pedig sokszor hallom az idôsebbektôl: milyen sokat kibír az ember!

Igen sokat elbír az ember, különösen, ha szeret, úgy mint Te engem, Jézusom. Add, hogy én is mindig szeresselek, -- akkor is, ha nagy leszek -- és szeretetedet sugározzam mindenkire!

10. JÉZUST MEGFOSZTJÁK RUHÁITÓL

Teljesen kiüresítette önmagát.

Nincs már semmid, Uram! És én mennyire ragaszkodom mindenhez. Ruhához... játékhoz... véleményemhez!

Add, Jézusom, hogy lemondóbb legyek az étkezésben, öltözködésben, játékban... más javára is! Anyagi dolgok ne tudjanak Tôled eltávolítani sohasem!

11. JÉZUST KERESZTRE SZEGEZIK

Ilyen elgyötört testtel még fájdalmasabb volt a keresztrefeszítés.

Kis szúrás, vágás, foghúzás milyen fájdalmat okoz. Ó milyen kényesek vagyunk! És az a sok fájdalomcsillapító!

Jézusom, felajánlom azokat a fájdalmakat, amelyek napról-napra érnek. Hisz bármit kellene elszenvednem, az nem hasonlítható a Te szenvedéseidhez. Segíts, hogy bátor legyek!

12. JÉZUS MEGHAL A KERESZTEN

Beteljesedett!

Az ég és föld között áll a kereszt. Jézus keresztáldozatában megmutatkozik Isten igazságossága és az emberek iránti szeretete.

Köszönöm Jézusom, hogy megváltottál. Hiszek benned, remélek benned és köszönöm, hogy megmutattad, hogyan kell szeretni. Keresztrefeszített Jézus, könyörülj rajtunk és a tisztítótûzben szenvedô lelkeken.

13. JÉZUS TESTÉT A SZÛZANYA KARJAIBA TESZIK

Mit érezhetett a Szûzanya?

Hányszor ringatta ölében a kisded Jézust? Most itt fekszik élettelenül.

Milyen a kegyelmi életem? Él-e bennem Jézus?...

Drága Szûzanyám, segíts úgy szeretni, hogy sohase veszítsem el lelkembôl az élô Jézust!

14. JÉZUST A SÍRBA HELYEZIK

Jézus már nem érez fájdalmat.

Jézusnak a sír csak rövid ideig volt nyughelye. Mi már tudjuk: feltámadt! Hiszem a feltámadást! Hiszem az örök életet! Hála Neked Jézusom, hogy legyôzted a halált!

Az egész nagyböjti idôben a bûnbánat és az engesztelés lelkülete vezessen bennünket. Szent Péter megtagadta Jézust, de megbánta bûnét. Jézus rábízta az Egyházat. Júdás elárulta Jézust, de nem bízott abban, hogy Isten ezt neki megbocsátja. Önmagát ítélte meg.

A NAGYHÉT virágvasárnappal kezdôdik.

Istenem, ez a hét emlékeztet arra, hogy mennyire szeretsz bennünket.

VIRÁGVASÁRNAP

Ezen a napon ünnepli az Egyház Jézus bevonulását Jeruzsálembe. A nép ujjongva veszi körül: pálmát lengetnek, ruháikat eléje terítik, hozsannáznak. Öröm a szívekben. A mi liturgiánkban is ünnepélyes bevonulással, nagymise elôtti körmenettel emlékezünk meg arról a diadalmas jeruzsálemi napról.

A választott nép fiai ruháikat Jézus elé terítik, -- és csengô hangon kiáltják: -- ,,Hozsanna Dávid fiának!

Áldott, aki az Úr nevében érkezik.''

NAGYCSÜTÖRTÖK

Az Oltáriszentség alapításának napja.

Az Utolsó vacsorán történt: Amint elérkezett az óra, Jézus asztalhoz ült a tizenkét apostollal együtt. Így szólt hozzájuk:

,,Vágyva vágytam arra, hogy ezt a húsvéti bárányt elköltsem veletek, mielôtt szenvedek. Mondom nektek, többé nem eszem húsvéti bárányt, míg be nem teljesedik az Isten országa.'' Azután fogta a kelyhet, hálát adott és így szólt: ,,Vegyétek, osszátok el magatok között. Mondom nektek: nem iszom a szôlôtô termésébôl addig, amíg el nem jön az Isten országa.''

(Lukács 22,14-18)

Ezen az estén volt az elsô szentmise és szentáldozás. Jézus annyira szeret minket, hogy a legnagyobbat, Önmagát adja.

,,Ezt tegyétek az én emlékezetemre.''

(Lukács 22,19)

Ezekkel a szavakkal már nemcsak a tanítványokra, hanem a mindenkor élô emberekre, tehát ránk is gondol, és ígéri:

,,Én veletek vagyok mindennap a világ végéig.'' (Máté 28,20)

NAGYPÉNTEK

Jézus szenvedésének és halálának napja.

,,Nagyobb szeretete senkinek sincs annál, mint aki életét adja barátaiért.''

(János 15,13)

A minket szeretô üdvözítô Jézusunknak életáldozatára emlékezünk a mai napon. Fegyelmezettséggel, böjttel, keresztút végzésével, szertartásokon való részvétellel szenteljük meg a mai napot. Itt a kereszt alatt kell megértenünk a szenvedés nagy értékét. Szeressük és tiszteljük a keresztet egész életünk folyamán!

Keresztrefeszített Jézus Krisztus, sajnálom, hogy megbántottalak. Szent sebeidre és szenvedésedre kérlek, bocsáss meg nekem! Ne hagyj engem bûneimben meghalni, hogy értem kiontott drága véred kárba ne vesszen. Amen

Imádunk Téged Krisztus, és áldunk Téged!

Mert szent kereszted által megváltottad a világot!

NAGYSZOMBAT

Látogatjuk a templomokat, s az Úr Jézus sírjánál idôzünk.

Az Egyház liturgiáján vegyünk részt.

Ennek részei:

Tûzszentelés

Húsvéti gyertya meggyújtása.

Krisztus a világ világossága.

Bevonulás a húsvéti gyertyával.

Húsvéti örömének.

A keresztvíz megáldása, keresztségi fogadás megújítása.

Keresztelés

Ezzel végetér a szentmise Igeliturgiája.

A felajánlással folytatódik a szentmise áldozati része.

A szentáldozással szívünkben is feltámad Jézus.

Húsvét van: ez az Úr húsvétja.

Ô újjá lett boldogság, világmindenség öröme!

A halál sötétségét szétoszlatta;

Minden ember visszanyerte életét.

Mindenki részére megnyílt a mennyország kapuja.

(Húsvéti himnusz)

Add jó Urunk, hogy mi is

bejussunk oda! Amen.

Szentmise után:

feltámadási körmenettel

fejezôdik be a húsvéti liturgia. Hálából a Te Deumot énekeljük.

HÚSVÉTVASÁRNAP

Jézus feltámadásának ünnepe.

,,Szombat elmúltával, a hét elsô napjának hajnalán Mária Magdolna és a másik Mária elment, hogy megnézze a sírt. Hirtelen nagy földrengés támadt. Az Úr angyala leszállt az égbôl, odament, elhengerítette a követ és ráült. Tekintete olyan volt, mint a villám, öltözete, rnint a hó. Az ôrök remegtek tôle való félelmükben, s csaknem halálra váltak. Az angyal azonban megszólí totta az asszonyokat: ,,Ne féljetek! Tudom hogy Jézust keresitek, akit keresztre feszítettek. Nincs itt! Feltámadt, ahogy elôre megmondta. Gyertek, nézzétek meg a helyet, ahol nyugodott'' (Máté 28, 1-7). Keresztény hitünk legnagyobb vigasza, hogy hiszünk Jézus Krisztusban, a feltámadottban, a mindenkor élô Jézusban! Ezt a bizonyságot adja nekünk húsvét ünnepe.

Üdvözítô Jézusom! Te szenvedéseddel megnyitottad elôttünk a mennyországot. A szentségeket is azért adtad, hogy eljussunk oda. Köszönöm Neked! Segíts, hogy szentségeiddel élve, hûséges gyermeke legyek a mennyei Atyának, Aki szeretettel vár engem is örök országába. Amen.


A húsvéti idô ünnepei

Március 19. Szent József

Mária jegyese, Jézus nevelôatyja. Az egyház, a katolikus családok, fôként az édesapák védôszentje és mindnyájunk közbenjáró segítôje. Szépen ír róla XXIII. János pápa: ,,Szent József számunkra az a kedves Szent, akibôl mindenekelôtt jóság, tisztaság, jókedv, szorgalom és az Istenbe vetett bizalom árad. Ô a keresztény életnek legigazibb képviselôje, mindnyájunk oltalmazója.''

Szent József, te hûséges ôrzôje voltál a reádbízott családnak. Szorgalmas rnunkával és imádságos lélekkel szolgáltad Jézust. Légy oltalmazója és pártfogója a mi kis családunknak is, hogy hûséggel és szeretettel szolgáljuk Istent. Amen.

Március 25. Gyümölcsoltó Boldogasszony

Az Atya végtelen szeretetének jele: Jézus. Gyümölcse annak az ,,édes ágnak'', akit Máriának hívunk. Az angyali köszöntés napja ez a mai. Máriát mi is így köszöntjük:

,,Üdvözlégy, kegyelemmel teljes az Úr van teveled, áldott vagy te az asszonyok között.''

URUNK MENNYBEMENETELE

(Pûnkösd elôtti vasárnap)

Feltámadása után Jézus még negyven napig volt tanítványaival. Többször megjelent nekik, küldetésükre tanította ôket. Majd megígérte nekik, hogy elküldi a Szentlelket; s azt is, hogy helyet készít számunkra mennyei Atyánk házában. A tanítványok leírták, hogy Jézus a szemük láttára emelkedett az égbe.

Jézusom, engem is ott akarsz látni mennyei országodban. Add úgy élnem Evangéliumodat itt a földön, hogy eljussak a számomra készített helyre, a mennyek országába. Amen.

PÜNKÖSDVASÁRNAP

A Szentlélek eljövetelének ünnepe.

A Szentlélek kiáradását így mondja el a Szentírás:

,,Amikor elérkezett pünkösd napja, ugyanazon a helyen mindnyájan együtt voltak. Egyszerre olyan zúgás támadt, mintha csak heves szélvész közeledett volna, és egészen betöltötte a házat, ahol egybegyûltek. Majd lángnyelvek lobbantak, és szétoszolva leereszkedtek mindegyikükre. Mindannyiukat eltöltötte a Szentlélek és különbözô nyelveken kezdtek beszélni, úgy, ahogy a Lélek szólásra indította ôket.'' (ApCsel. 2,1-4)

Pünkösd nem csupán emlékünnep. A Szentlélek azóta is állandóan árad a világra és itt van közöttünk kegyelmeivel.

Szentlélek Úristen! Te tüzes nyelvek alakjában szálltál az apostolokra. Kegyelmedbôl a félénk apostolok bátrakká, hôsökké, sôt vértanúkká lettek. Alakítsd át az én szívemet is; tedd tüzessé és bátorrá, hogy hitemet hûségesen valljam és hitem szerint éljek. Amen.

SZENTHÁROMSÁG VASÁRNAPJA

(Pünkösd utáni elsô vasárnap)

Minden napunk, minden vasárnapunk Istené. Az Anyaszentegyház mégis egy vasárnapot külön is a Szentháromságnak szentel, hogy felhívja figyelmünket hitünk nagy titkára: a háromszemélyû egy Istenre.

Az egész teremtett világért,

megváltásunk nagy eseményeiért,

a kiáradó isteni szeretetért

hála neked Szentháromság:

Atya, Fiú, Szentlélek!

Dicsôség az Atyának, és Fiúnak és

Szentléleknek, miképpen kezdetben,

most és mindörökké. Amen.

ÚRNAPJA

(Pünkösd utáni második vasárnap)

Nagycsütörtökön, az Utolsó Vacsorán Jézus az Oltáriszentséget adta nekünk. Ezt az örömet nem tudta az Anyaszentegyház külsôleg is megünnepelni, mert már elôrevetette árnyékát Jézus kínszenvedése. Azért ezt Úrnapján pótolja.

Jézusom, szereteted jeléül adtad nekünk az Oltáriszentséget, hogy lelkünk tápláléka és erôsítôje legyen. Hála Neked érte! Ma körmenetben kísérünk Téged, Jézusom. Áldd meg lakóhelyünket, házainkat, utcáinkat, az iskolát, kórházat, munkahelyeket és minden családot. Amen.


Évközi ünnepek, szentek ünnepei

Június 29. Szent Péter és Szent Pál apostolok

Két nagy apostola az Egyháznak. Szent Péter kezdettôl fogva az Úr Jézus tanítványa volt. Az ô szájából hangzik fel elôször a vallomás: ,,Te vagy Krisztus, az élô Isten fia!'' Jézus pedig rábízta az Egyházat: ,,Péter vagy, erre a sziklára építem egyházamat, s az alvilág kapui sem vesznek erôt rajta.'' (Máté 16,18) Fejjel lefelé keresztrefeszítve halt meg Péter, Róma elsô püspöke.

Szent Pál meghívása viharszerû volt. Még ôrzi István elsô vértanú kövezôinek ruháit, amikor a feltámadt Üdvözítônek már tervei voltak vele. Isten kegyelmébôl az Üdvözítô apostola lesz. Egész életével Krisztus mellé szegôdik és hirdeti az evangéliumot. Az általa írt levelek ma is felhangzanak a szentmiséken. Legszebb sorai a szeretetrôl szólnak:

,,Szólhatok az emberek, vagy az angyalok nyelvén, ha szeretet nincs bennem, csak zengô érc, vagy pengô cimbalom vagyok.

A szeretet türelmes, a szeretet jóságos; a szeretet nem féltékeny, nem kérkedik, nem is kevély.

Nem tapintatlan, nem keresi a maga javát, nem gerjed haragra, a rosszat nem rója fel. Nem örül a gonoszságnak, örömét az igazság gyôzelmében leli''. (1Kor 13)

Add Jézusom, hogy Péter apostol lelkesedésével és Pál apostol határozottságával tegyek tanúságot hitemrôl. Amen.

Július, kezdôdik a szünidô!

A szorgalmasan eltöltött iskolaév után jólesik a pihenés. Nem kell kapkodni, sietni, karórát figyelni. A pihenés mellett is legyen napi beosztásod. A tétlenségtôl, kétes értékû könyvektôl, rossz társaságtól ôrízkedj! A szünidôben se mulaszd el a napi imáidat, a vasárnapi szentmisét! Isten áldására, segítô kegyelmére mindenkor szükség van. Vedd észre a természet szépségeit, örülj a napsugárnak, a víznek, a kirándulásoknak. Elégedj meg a nyaralási lehetôségekkel, akkor mindig vidám leszel, mint Isten gyermekéhez illik, aki tudja, hogy a mennyei Atya vigyáz rá.

Boldog vagyok, hogy sikerült ezt az iskolaévet befejezni. Köszönöm Istenem, azt a sok kegyelmet, amit év közben kaptam. Nagyon jó, hogy a szünidôben többet lehetek a szüleimmel és a barátaimmal. Talán új pajtásokat is megismerhetek. Add Jézusom, hogy szívem nvitva legyen mindenki számára. Veled is többet szeretnék lenni. Add, hogy észrevegyelek a sok jóban, szépségben, amit mások által nekem adsz. Vigyázz reám Szûzanyám minden utamon, hogy a szünidô után lelkileg-testileg felüdülve térhessek vissza az iskolapadba. Amen.

Július 6. Goretti Szent Mária 1890-1902. Egy olasz városkában született. Özvegy édesanyjával élt együtt. Tizenkétéves volt, amikor egyik nap a szomszéd fia bejött a házba és bûnre akarta csábítani a szép kis Máriát. Ô ellenállt, mire a megdühödött fiú több késszúrással megölte. Mária halála elôtt megbocsátolt gyilkosának.

Goretti Szent Mária, gyönge kislány, te lélekben erôs voltál. Kérd az Úr Jézust, segítsen elûzni a tisztálalan gondolatokat, kívánságokat, hogy a test és a lélek tisztaságát megôrízve készülhessek fel az életre. Amen.

Július 26. Szent Anna és Szent Joakim

Szûz Mária édesanyja és édesapja, az Úr Jézus nagyszülei. Lelkületük és élétmódjuk kedves volt Isten elôtt, azért lehettek ôk Szûz Mária szülei. Ebben az Istenben hívô, Szentírást ismerô, meghitt családi légkörben nevelôdött Mária.

Szent Anna és Szent Joakim legyetek családunk közbenjárói Istennél, hogy nagyon boldogok legyünk, szeressük egymást, szívesen legyünk egymással és

mindig bízzunk Isten gondviselô szeretetében. Amen.

Augusztus 14. Szent Maximilián Kolbe (1894-1941)

Lengyel ferences pap, aki az auschwitzi internáló táborban egy családos honfitársa helyett vállalta a halált. Honfitársa megmenekült, és hazakerült a családjához. Kolbe atya szenttéavatása 1982. október 10-én volt.

Kolbe atya, te megmutattad, hogy a Krisztusból fakadó szeretet erôsebb a halálnál. Én hányszor önzô és kényelmes vagyok, amikor arról van szó, hogy valakinek segíteni kellene. Jézusom, add, hogy a Te szereteted lelkesítsen engem. Amen.

Augusztus 15. Nagyboldogasszony

Az Úr Jézus mennybemenetele után a Szûzanya még több évig élt. Anyai szeretetével erôsítette az apostolokat mindaddig, míg az Úr Jézus fel nem emelte az égi dicsôségbe. A Szûzanya testestül-lelkestül felvitetett az égbe. Ô az ég és föld királynéja, a mi mennyei édesanyánk.

Szûzanyám, segíts bennünket, gyermekeidet, hogy édesanyai oltalmad alatt úgy élhessünk, hogy halálunk után megláthassuk a Szentháromság dicsôségét. Ezen az ünnepen ajánlotta föl neked hazánkat Szent István király. Érezzük, hogy elfogadtál minket és vigyázol ránk. Boldogasszony Anyánk pártfogold nemzetünket továbbra is Fiadnál. Amen.

Augusztus 18. Szent Tarziciusz +257.

Ministráns fiúcska volt. Akkoriban sok keresztény testvér volt börtönben. Erôsítésükre az Oltáriszentséget akarták hozzájuk bevinni. Ki vigye? Tarziciusz vállalkozott rá. Az utcán játszó pogány gyerekek hívták játszani. Mivel nem ment közéjük ütlegelni kezdték. Sérüléseibe belehalt. Az Oltáriszentséget nem engedte meggyalázni. Ô a ministránsok védôszentje.

Szent Tarziciusz, te életedet adtad Jézusért. Én milyen sokszor elmaradok a szentáldozástól, lelkünk éltetô kenyerétôl. Jézusom, adj olyan szeretetet, hogy vágyódjam utánad, és tanúságot tegyek rólad. Amen.

Szeptember 8. Az iskolaév kezdete

(Veni Sancte)

Jézusom, te 30 évig vártál és készültél nyilvános mûködésedre. Nekem is iskolába kell járnom, hogy megtanuljam mindazt, amire szükségem lesz az életben. Szívesen megyek újra az iskolába, milyen jó lesz találkozni pajtásaimmal! Segíts minket Jézusom, hogy örömmel járjunk iskolába, és jól tanuljunk. Szívesen menjünk a hittanórákra is, hogy minél többet megimerjünk a Te igazságaidból.

Jöjj, Szentlélek Isten, légy velem ebben az iskolaévben, világosítsd meg értelmemet és kormányozd szívemet. Amen.

Szeptember 8. Kisboldogasszony

A Szûzanya születésnapja. A családban is megünnepeljük a születésnapokat, mennyire inkább Szûz Máriáét, akit a jó Isten különös szeretettel minden erénnyel lelkesített.

Szûz Mária, ôrizd meg Jézus számára szívemet, hogy az gyermeki, tiszta és egyszerû legyen. Amen.

Szeptember 12. Mária, Magyarok Nagyasszonya

Szent István királyunk, amikor fia Imre meghalt, utód nélkül maradt. Kire bízza az országot? Reménytelen helyzetében Szûz Mária oltalmába ajánlja hazánkat. Népünk azóta is Nagyasszonyának tekinti, és tiszteli Szûz Máriát.

Magyarok Nagyasszonya! Kérd Istent, hogy népünk békében élhessen, az Ô áldása legyen munkánkon, eredményeinken. Mentsd meg országunkat minden külsô és belsô veszélytôl, segíts bennünket, hogy ôseink hitében állhatatosak maradjunk. Amen.

Október 1. A Gyermek Jézusról nevezett Teréz (Liziôi)

Külön pápai engedéllyel lépett be 15 éves korában a kármelita rendbe. Az apró áldozatok felajánlásának szentje volt. Naplójában írja: ,,Urunk nem a cselekedeteink nagyságát, sem nehézségeit nézi, hanem egyedül a szeretetet, amellyel tettük azokat''. A ,,kis út'' volt az élete, a lelki gyermekség útja: ,,Nem kell mást csinálni, mint apró áldozatok virágait Jézus lába elé szórni.'' Korán, 24 éves korában halt meg.

Teréz, aki Jézusban nekem is testvérem vagy, segíts, hogy kitartó legyek a szeretetben és imádságban, mint Te! Amen.

Október 2. Szent Ôrzôangyalok

Az angyalok szellemi lények. Mindenki mellé rendelt a jó Isten ôrzôangyalt. A Szentírás is szól róluk. A szentek életében többször olvashattunk vigyázó szeretetükrôl. Tiszteld, és szeresd ôrzôangyalodat, hallgass intéseire, mely a lelkiismeret szavában jelentkezik.

Ôrangyalom szívbôl kérlek,

bûntôl, bajtól ôrízzél meg.

Életemben légy vezérem,

halálomkor állj mellettem. Amen.

November 1. Mindenszentek ünnepe

,,Szem nem látta, fül nem hallotta,

amit Isten azoknak készít, akik ôt szeretik.''

Az égbe jutott lelkek megszámlálhatatlan seregének örömünnepe. Istent látva, minden titok megnyílt elôttük. Ez a boldogság soha el nem múlik. Szenteknek nevezzük ôket, tiszteljük és kérjük, segítsenek, hogy mi is odajuthassunk, ahol ôk vannak.

Ez a kapu az Úrnak kapuja,

csak az igazak mennek be oda.

Hálát adok, mert rám ügyet vetettél, és üdvösségem lettél.

....

Ezt a napot az Isten adta:

örvendezzünk és vigadjunk miatta.

Adj Uram nekünk segedelmet,

mindvégig, Uram, add kegyelmed!

(117. zsoltár)

Korunknak is megvannak a maga hôsei, akiket az Egyház nem avatott szentté, de tanúságot tettek a Szeretetrôl, Istenrôl:

CHARLES DE FOUCAULD (1858-1916)

Katonatiszt, majd elhagy mindent és sok viszontagság után Afrikában a bennszülöttek szolgálatát választja. Nincsenek munkatársai. Érzi, hogy ô csak vet, az eredményt már nem tapasztalhatja meg. Ellenséges bennszülöttek lelövik. Vértanúsága helyén ma virágzó település van és Jézus Krisztus Kis Testvérei folytatják Foucauld atya életformáját a bennszülöttek között, s példájukkal hirdetik nekik, hogy Jézus minden embert szeret, és üdvözíteni akar.

HELEN KELLER (1880-1968)

19 hónapos korától süketnéma és vak. Tíz éves korában tanul meg beszélni. Egy másik nagy egyéniség áldozatos szeretettel tanítja, lelki fejlôdésére nagy hatással van: Anne Sullivan, tanárnô. Helén jó tanítványnak bizonyul. Hitét, bizalmát Jézusban találta meg, és szeretetével lelket öntött beteg társaiba is. Életével bebizonyította, hogy a testi fogyatékosság ellenére is lehet valaki teljes értékû ember. Így ír naplójában: ,,Hiszem, hogy az életet azért kaptuk, hogy növekedjünk a szeretetben; és hiszem, hogy Isten bennem van, ahogy a nap a fényben és az illat a virágban... Hiszek a lélek halhatatlanságában, mert halhatatlan vágyakat hordozok magamban...''

XXIII. JÁNOS PÁPA (1881-1963)

Korunk nagy pápája. Kitárta szívét és lelkét mindenki felé; és kitárta az Egyház kapuit az egész világ felé. Ô indította el a II. Vatikáni Zsinatot. Jelszavául választotta: ,,Engedelmesség és béke.'' Azt írja naplójában: ,,Teljesen nyugodt vagyok, mert mindig az Isten akaratát kívántam teljesíteni. Mindig és mindenkor. Buzgón imádkozom az Egyházért, a püspökökért, a papokért, a gyermekekért, hogy szentekké legyenek, valamint az egész világért.''

November 2. Halottak napja

A mai napon emlékeztet az Egyház bennünket a halálra: véget ér egyszer földi életünk. Elvezet bennünket szeretteink sírjához és felszólít: imádkozzunk halottainkért, a szenvedô Egyház tagjaiért, hogy szenvedésüktôl megszabadulva Istenhez jussanak a mennyországba. Halottaink már nem tudnak érdemeket szerezni. Csak nekünk, élôknek van idônk arra, hogy jót tehessünk az örök életre, magunk és halottaink javára. Imádkozzunk sokat halottainkért, akik tôlünk várnak segítséget.

Istenem, hiszem, hogy a halál után örök életre vársz bennünket. Légy irgalmas elhunyt szeretteink iránt. Ha még a tisztító helyen vannak, irgalmazz nekik, hogy minél elôbb eljussanak a mennyországba, a boldogság hazájába.

Segíts úgy élnem a földön, hogy életem után eljussak Hozzád és találkozzam elhunyt szeretteimmel az égi hazában. Amen.

Az évközi 34. vasárnappal zárjuk az egyházi évet. Ez a vasárnap:

KRISZTUS KIRÁLY ÜNNEPE

,,Jézus nevére hajoljon meg minden térd a mennyben, a földön és az alvilágban, és minden nyelv vallja az Atya Isten dicsôségére, hogy Jézus Krisztus az Úr.''

(Fil 2,10-11)

Amikor téged megkereszteltek, szüleid ns keresztszüleid nevedben hûséget fogadtak Jézusnak. Legyen életed ura Jézus Krisztus. Kérd Ôt, a szívek Királyát, uralkodjon a te szíved felett is.

Itt vagyok Uram, ezen az ünnepen újra felajánlom szívemet Neked. Töltsd be a Te életeddel teljesen, és kérlek, légy jó Pásztorom, aki vezet. Amen.

Üdvözlégy, nagy Király,

kit szívünk úgy kíván,

enyhülés áldott kútfôje.

Meghajtom homlokom,

hûségem így hozom,

szent test és vér, elôdbe!


Magyar szentjeink

,,Legyetek tökéletesek,

amint mennyei Atyátok is tökéletes!''

(Máté 5,48)

Lehet-e valaki tökéletes? Sokan azt mondják: nem. Mások azt felelik: igen. A szentek hosszú sora bebizonyította, hogy: igen, lehetséges. A szentek az Isten-, a haza-, és a felebaráti szeretetet hôsies fokban gyakorolták. Ilyenek a magyar szentek is. Itt éltek ebben az országban és mi utódok, sokat tanulhatunk tôlük.

SZENT ISTVÁN KIRÁLY (975-1038)

ünnepe: augusztus 20.

Ha több út közül kell választani: milyen sok függ a felelôsségteljes döntéstôl. Elsô szent királyunknak a pogányság és a kereszténység között kellett választania. A Szentlélek segítségével, Istenben bízva tudott jól dönteni. A keresztény hitre vezetett bennünket, ô adott törvényt a népnek. Tudta, hogy csak Istenbe vetett hittel és szorgalmas, becsületes munkával tud a magyar nép az új hazában gyökeret verni. Kemény kézzel, de igazságos szívvel vezette népét. Imre fiát Gellért püspökkel neveltette. Isten iránti szeretetét mutatja, hogy amikor fiát elveszítette, így imádkozott: ,,Isten adta, Isten elvette, áldott érte az Ô szent neve.'' Épségben maradt jobbja itt van közöttünk (a budapesti Szent István bazilikában ôrzik). Országát és népét nehéz helyzetben Szûz Máriára bízta, hogy védôje és oltalmazó Nagyasszonya legyen.

Szent István király! Te nemzetünket a keresztény hitre vezetted és így megmutattad az igaz utat, segíts minket, hogy döntéseinkben téged kövessünk, és a Szûzanya oltalma alatt mindig a jézusi utat válasszuk. Amen.

BOLDOG GIZELLA KIRÁLYNÉ (980-1059)

ünnepe: május 7.

Henrik, bajor fejedelem leánya. Elsô királyunk melegszívû felesége. Családjának szeretô édesanyja, magyar népünk jóságos királynéja. Életében a keresztény szeretetet valósította meg. Leányok részére hímzô iskolát nyitott. Maga is szépen kézimunkázott. A magyar koronázási palást az ô keze munkája. Templomokat építtetett, bencés szerzeteseket hívott országunkba, akik népünket földmûvelésre, rendszeres munkára·tanították. Iskolákat alapított, amelyeket a bencés atyákra bízott: így akarta, hogy a magyar fiatalok mûvelt, keresztény felnôttek legyenek. Öt gyermeke született. Ezek közül csak Imre és Hedvig maradt életben. Nagy fájdalom érte anyai szívét, amikor fia Imre 24 éves korában meghalt. Férje halála után hazánkat el kellett hagynia. Visszatért szülôvárosába, ahol életének hátralévô részét Istennek szentelte. Sokat imádkozott magyar népünkért.

Istenünk! Segítsd édesanyákat, hogy gyermekeiket a te szeretetedre tanítsák. Gizella királyné imádkozott velünk népünkért, otthonainkért. Amen.

SZENT GELLÉRT püspök, vértanú (980-1046)

ünnepe: szeptember 24.

Olaszországban, Velencében született. Gazdag család gyermeke volt. Az akkori tudományokban nagy jártasságot szerzett. Szentföldre igyekezett, de egy magyar bencés hívására a Gondviselés tervei szerint Magyarországra jött. Megszerette népünket, itt maradt hazánkban. A Bakony hegységben keresett magának otthont. Onnan hívta István király Gellértet Imre nevelôjének, majd rábízta a csanádi püspökséget. István halála után a pogányság újraéledt. Gellért éppen Endre király elé tartott papjaival, amikor pogány harcosok megtámadták, szekerestül ledobták a késôbb róla elnevezett. Gellérthegyrôl. Haldokolva is ellenségeiért, a pogány magyarokért imádkozott.

Gellért püspök! Imádkozz értünk, hogy soha ne térjünk le a megkezdett útról: keresztény hitünkrôl. Te voltál az elsô magyar vértanú. Példát adtál nekünk, hogy Jézust szeretni csak áldozatok árán lehet. Kérünk segíts, hogy ezt tiszta szívvel, ôszintén tegyük. Amen.

SZENT IMRE herceg (1007-1031)

ünnepe: november 5.

Szent István király fia, és egyetlen reménysége. Komoly keresztény nevelést kapott, végigjárta Jézus iskoláját. A világi és harci tudományokban is nagy jártasságot szerzett. Édesapja hozzá intézett intelmeiben bölcsességre, türelemre, igazságosságra tanítja. Lelkére köti, hogy ha majd király lesz, Isten szolgálatában is legyen elsô. Isten azonban másképp akarta: még apja életében egy vadászat alkalmával meghalt.

Szent Imre herceg! Kérünk, imádkozz értünk, fiatalokért, hogy mi is tiszta, imádkozó emberek lehessünk. Példád bátorítson minket, hogy szorgalmas tanulással, imádságos lélekkel, jól végzett munkával készüljünk felnôtt hivatásunkra. Amen.

SZENT LÁSZLÓ KIRÁLY (1046-1095)

ünnepe: június 27.

Vallásos lelkületét édesanyjától, vitézségét édesapjától örökölte. Bátor, hôs lovag volt. Mint király elsôsorban megszilárdította a rendet és az országhatárokat megerôsítette. Szembeszállt azokkal, akik a pogány világot akarták visszaállítani és nemzetünk fennmaradását veszélyeztették. Sokat harcolt a kunokkal, besenyôkkel. A fogságba ejtetteken nem állt bosszút, letelepítette ôket az országban. Igazságos volt, szelíd, irgalmas és megbocsátó. Sok legenda szól róla.

Köszönjük Istenünk, hogy Szent László királyt adtad magyar nemzetünknek. Segíts, hogy Szent László közbenjárásával mi is tudjunk nemesen cselekedni: a rosszat mindig jóval viszonozzuk. Amen.

SZENT ERZSÉBET ASSZONY (1207-1231)

ünnepe: november 19.

II. Endre királyunk és Gertrúd királyné leánya. Az akkori szokás szerint, öt éves korában eljegyezték, messze Thüringiába vitték jövendôbeli férjéhez. Lajos ôrgróf felesége lett. Férjével boldogan éltek. Három gyermekük született. Erzsébet szerette a szegényeket, sok alamizsnát osztott. Emiatt nem szerették, pazarlónak tartották. Pedig a szegényeket szerette csupán, ahogy azt Jézustól megtanulta. Férje a keresztes háborúban fertôzô betegséget kapott és meghalt. Neki el kellett hagynia otthonát gyermekeivel együtt. Nem panaszkodott, ezért is hálát adott Istennek. Haláláig a szegényeket és betegeket szolgálta.

Add Istenünk, hogy jósorsunkban hálát adjunk neked, s ha a rossz megpróbál bennünket, csak a Te gondviselésedben bízzunk. Szent Erzsébet, kérj számunkra jó szívet, hogy észrevegyük mások bánatát, szükségét, és szívesen segítsünk mindenkinek. Amen.

ÁRPÁDHÁZI SZENT MARGIT (1242-1271)

ünnepe: január 18.

A tatárjárás idején királyunk IV. Béla menekülni kényszerült. Megfogadta, hogy amikor az ellenség kivonul az országból, hálából születendô gyermekét Istennek ajánlja. Kisleánya született: Margit. Neve ezt jelenti: igazgyöngy. Valóban, nemzetünk gyöngye lett. Teljesítette szülei elhatározását, mely már az ô akarata is volt. Szent Domonkos rendjébe lépett. Minden nehéz munkát szívesen végzett és nem engedte, hogy úgy bánjanak vele, mint királylánnyal. Szülei késôbb szerették volna, ha otthagyja a zárdát, és házasságot köt. Margit azonban Jézust mindenkinél jobban szerette. Imádsággal, áldozattal ôrködött a magyar nép fölött. Hálából magyar népünk a szigetet, ahol élt: Margitszigetnek nevezte le.

Istenem! Taníts meg arra, hogy a nehézségeket türelmesen viseljem, felajánlva engeszteljelek a magam és a mások bûneiért. Add, hogy a Neked adott ígéretet soha meg ne szegjem. Szent Margit! Imádkozz a magyar fiúkért és leányokért. Amen.

A legkiemelkedôbb magyar szentek életét itt megismerhetted. Még sokan vannak, akiket szentek, vagy boldogok sorában tisztelünk. Idôrendben még néhányat felsorolunk:

ADALBERT püspök, vértanú +997

ASZTRIK apát, ô hozta a szent koronát +1034

MÓR szerzetes, majd pécsi püspôk +1070

ÖZSÉB kanonok, az egyetlen magyar szerzetesrend a pálosok alapítója +1270

KINGA lengyel hercegnô, IV. Béla leánya +1292

JOLÁNTA lengyel királynô, IV. Béla leánya +1298

KAPISZTRÁN JÁNOS szerzetes, együtt harcolt Hunyadi Jánossal a törökök ellen +1386

HEDVIG lengyel királyné, Nagy Lajos király leánya +1399

KÖRÖSI MÁRK, PONGRÁCZ ISTVAN, GRODECZ MENYHÉRT szerzetesek, kassai vértanúk +1619

BATTHYÁNY STRATTMANN LÁSZLÓ szemorvos, a szegények orvosa +1931


Énekeljünk az Úrnak!

Az Úrnak új dalt énekeljetek,

Minden földek, az Úrnak zengjetek.

Az Úrnak zengjetek és áldjátok nevét

És nap-nap után hirdessétek az üdvösség örömhírét.

(95. zsoltárból)

A Szent Vagy Uram-ból átvett énekek betûrendes jegyzéke


A Pázmány Péter Elektronikus Könyvtár bemutatása
A Pázmány Péter Elektronikus Könyvtár

	Isten hozta a Pázmány Péter Elektronikus Könyvtárban, a magyarnyelvû keresztény irodalom tárházában! A Könyvtár önkéntesek munkájával mindenki számára elektronikus formában terjeszti Isten Igéjét. A Könyvtár bemutatása


A Pázmány Péter Elektronikus Könyvtár bemutatása

Célkitûzés

Állomány

Irányítás, központ

A Könyvtár használata, a könyvek formája

A Könyvtárban található file-ok neve

A file-ok felhasználási módjai

Hogyan lehet a könyvekhez hozzájutni?

A Könyvtár használatának jogi kérdései

Hogyan lehet a Könyvtár gyarapodásához hozzájárulni?

Megkötések a szöveg formájára

Érdeklôdés/Javaslat

Minôség -- állandó javítás

A könyvtár mottója

Célkitûzés

A Pázmány Péter Elektronikus Könyvtár (PPEK) célja az, hogy mindenki számára hozzáférhetôvé tegye a teljes magyarnyelvû katolikus egyházi, lelki irodalmat elektronikus formában. A lelkipásztori munka támogatása mellett elôsegíti az egyházi kutatómunkát, könyvnyomtatást és az írott, magyar keresztény értékek bemutatását, megôrzését, terjesztését. A könyvállomány mindenki számára ingyenesen rendelkezésre áll az Internet hálózaton keresztül. Egyházi intézményeknek és személyeknek postán is elküldjük a kért anyagot.

Állomány

Minden szabadon másolható, szerzôi jogvédelem alá nem esô egyházi és vallási vonatkozású kiadvány része lehet a Könyvtárnak: a Szentírás (többféle fordításban), imakönyvek, énekeskönyvek, kódexek, pápai dokumentumok, katekizmusok, liturgikus könyvek, teológiai munkák, szentbeszéd-gyûjtemények, keresztutak, lelkigyakorlatok, himnuszok, imádságok, litániák, istenes versek és elbeszélések, szertartás-könyvek, lexikonok, stb.

Irányítás, központ

Központ:	St. Stephen's Magyar R.C. Church
	223 Third St., Passaic, NJ 07055, USA
	(Az Egyesült Államok New Jersey államában levô Szent István Magyar Római Katolikus egyházközség)
Levelezés:	Felsôvályi Ákos
	322 Sylvan Road
	Bloomfield, NJ, 07003, USA
	Tel: (201)338-4736
	Fax: (201)778-4263
	e-mail: felsoval@email.njin.net
A Könyvtár használata, a könyvek formája

Ebben az elektronikus könyvtárban nincs olvasóterem, hanem a szükséges könyveket ki kell venni (vagyis ,,letölteni''). Letöltés után mindenki a saját számítógépén olvashatja, ill. használhatja fel a szöveget. A hálózaton keresztül böngészni, ill. olvasni drága és lassú. A saját személyi számítógép használata a leggyorsabb és legolcsóbb, a könyv pedig az olvasó birtokában marad. Azoknak, akik nem rendelkeznek Internet-kapcsolattal, postán elküldjük a kért könyveket. Ebbôl a könyvtárból ügy kölcsönözhetünk, hogy nem kell (és nem is lehet) a kikölcsönzött könyveket visszaadni!

	A Könyvtár a kiadványokat kétféle alakban adja közre:
1.	formálatlan szövegként, ami a további feldolgozást (könyvnyomtatás, kutatómunka) teszi lehetôvé szakemberek számára és
2.	a Windows operációs rendszer Súgó (,,Help'') programjának keretében, ami a könnyû olvasást és felhasználást teszi lehetôvé mindenki számára (a szövegek -- külön begépelés nélkül -- egy gombnyomással egy szövegszerkesztô programba vihetôk át, ahol azután szabadon alakíthatók).
A Könyvtárban található file-ok neve

Minden kiadvány négyféle file formában található meg a Könyvtárban: text file (formálatlan változat), help file (,,Súgó'' formátum), sûrített text file és sûrített help file. Ezenkívül minden help file-hoz tartozik egy ikon file.

Minden file nevének (file name) a két utolsó karaktere a verziószám (01 az elsô változaté, 02 a másodiké, stb). A file nevének kiterjesztése (file extension) mutatja a file típusát:

	txt:	text file,
	zpt:	sûrített text file,
	hlp:	help file,
	zph:	sûrített help file és
	ico:	a Help file-hoz tartozó icon file.

Például a Vasárnapi Kalauz címû könyv elsô változatának (,,01'') négy formája: VASKAL01.TXT, VASKAL01.HLP, VASKAL01.ZPT, VASKAL01.ZPH; az ikon file pedig: VASKAL01.ICO.

A sûrítést a legelterjedtebb sûrítô programmal, a PKZIP/PKUNZIP 2.04 DOS változatával végezzük. A sûrítés nagymértékben csökkenti a file nagyságát, így a letöltés/továbbítás sokkal gyorsabb, olcsóbb. A file-t használat elôtt a PKUNZIP program segítségével kell visszaállítani eredeti formájába. (Például a  "PKUNZIP  VASKAL01.ZPH" utasítás visszaállítja az VASKAL01.HLP file-t.)

A file-ok felhasználási módjai

Mivel minden mûvet kétféle formában ad közre a Könyvtár, a következô kétféle felhasználási mód lehetséges.

1. A text file felhasználása

Ez a file formálatlanul tartalmazza az anyagot. A felhasználó betöltheti egy szövegszerkesztô programba, és ott saját ízlése, szükséglete szerint formálhatja. Például ha az anyagot ki akarjuk nyomtatni könyv alakban (feltéve, hogy az szabadon publikálható), akkor ebbôl a text file-ból könnyen  elô tudjuk állítani a nyomdakész változatot.

Vigyázat! A text file minden sora sorvég-karakterrel végzôdik, ezeket elôbb el kell távolítanunk, és csak utána szabad a formálást elkezdenünk.

A szövegben a kezdô idézôjelet két egymást követô vesszô, a felsô idôzôjelet két egymást követô aposztrófa és a gondolatjelet két egymást követô elválasztójel képezi (lásd a szöveg formájára vonatkozó megkötéseket késôbb).

Az egyes fejezeteket csupa egyenlôségjelbôl álló sorok választják el egymástól. A file eleje ezt az ismertetést tartalmazza a Könyvtárról.

Ezt a text file-t felhasználhatjuk szövegelemzésre is, amihez természetesen szükségünk van valamilyen elemzô programra.

2. A,,súgó'' file felhasználása

Ez a file formátum igen egyszerû olvasást, felhasználást tesz lehetôvé a Windows operációs rendszerben megszokott ,,súgó'' programok formájában. (Az ajánlott képernyô felbontás VGA.)

Az elektronikus könyv legnagyobb elônye az, hogy a szöveg elektronikus formában áll az olvasó rendelkezésére. A ,,Másol'' gombbal a teljes fejezet átvihetô a vágóasztalra [Notepad]) és onnan a szokásos módon: ,,Szerkesztés'' és ,,Másol'' [Edit és Paste] paranccsal bármilyen Windows szövegszerkesztôbe. Ugyanezt érjük el a Ctrl+Ins gombok együttes lenyomásával is. Ha nem akarjuk a teljes szöveget átvinni, akkor használjuk a ,,Szerkesztés'' [Edit] majd a ,,Másol'' [Copy] utasítást a program menüjérôl, minek következtében a fejezet teljes szövege megjelenik egy Másolás párbeszéd-panelban. A kijelölt szövegrészt a ,,Másol'' utasítás a vágóasztalra [Notepad] viszi, és onnan az elôbbiek szerint folytathatjuk a munkát.

A programból közvetlenül is nyomtathatunk fejezetenként a ,,File'' és ,,Nyomtat'' [Print] utasítással. A nyomtatott szöveg formája kissé eltérhet a képernyôn láthatótól. A nyomtatott szöveg betûtípusa ,,Arial'', betûmérete 10 pontos. Ha más formátumra, betûtípusra vagy -nagyságra van szükségünk, akkor vigyük elôbb a szöveget a szövegszerkesztô programunkba, ott állítsuk be a kívánt formátumot, és utána nyomtassunk.

	Ahhoz, hogy a ,,súgó'' file-t használni tudjuk, a következôket kell tennünk (a ,,Vasárnapi kalauz'' címû könyvvel mutatjuk be a lépéseket).
1.	A Pázmány Péter Elektronikus Könyvtárból töltsük le a VASKAL01.HLP és a VASKAL01.ICO file-okat a saját gépünk ,,C:\PAZMANY'' nevû alkönyvtárába. (A VASKAL01.HLP helyett letölthetjük a sokkal kisebb VASKAL01.ZPH file-t is, de akkor letöltés után ki kell bontanunk a "PKUNZIP VASKAL01" utasítással.)
2.	Készítsünk egy programindító ikont. A Programkezelôben kattintsunk elôször a ,,Pázmány Péter E-Könyvtár'' nevû programcsoportra. (Ha az még nincs felállítva, akkor hajtsuk végre a fejezet végén leírt ide vonatkozó utasításokat.) Ezután válasszuk a ,,File'', ,,Új'' és ,,Program'' utasításokat a menürôl. A párbeszed-panelban a következôket gépeljük be:
	Megnevezés:	Vasárnapi Kalauz
	Parancssor:	WINHELP C:\PAZMANY\VASKAL01.HLP
	Munkakönyvtár:	C:\PAZMANY
	Ezután kattintsunk az ,,Ikon'' nevû utasításra, és adjuk meg a C:\PAZMANY\VASKAL01.ICO file-t.

Ha ezután rákattintunk az így felállított ikonra, a program elindul, és olvashatjuk a könyvet.

A ,,Pázmány Péter E-Könyvtár'' nevû programcsoport felállítása:

A Programkezelô menüjérôl válasszuk a ,,File'', ,,Új'' és ,,Programcsoport'' utasítást. A párbeszéd-panelban a következôt gépeljük be:

	Megnevezés:	Pázmány Péter E-Könyvtár
Ezután zárjuk be a párbeszéd-panelt.

Hogyan lehet a könyvekhez hozzájutni?

A könyveket bárki elektronikus úton letöltheti a Könyvtárból (lásd a Könyvtár Internet címét) vagy postán megrendelheti (lásd a postai címet). Egyházi intézményeknek és személyeknek ingyen küldjük el a könyveket, mások a rendeléssel együtt 3 dollárt vagy annak megfelelô pénzösszeget küldjenek a lemez- és postaköltség megtérítésére.

A Könyvtár használatának jogi kérdései

Az általános elvek a következôk:

1.	A Könyvtár mindenkinek rendelkezésére áll személyes vagy tudományos használatra. Ha a Könyvtár anyagát publikációban használják fel, akkor kérjük az alábbi hivatkozás használatát:

,,A szöveg eredete a Pázmány Péter Elektronikus Könyvtár -- a magyarnyelvû keresztény irodalom tárháza.''

2.	Egyházi intézmények és személyek kereskedelmi célokra is ingyenesen használhatják a Könyvtár anyagát, csak azt kérjük, hogy a kiadványuk elején helyezzék el az elôbbi utalást. A Könyvtár fenntartja magának azt a jogot, hogy eldöntse: ki és mi minôsül egyházi személynek, ill. intézménynek. Kérjük, keresse meg ez ügyben a Könyvtárat.

3.	Ha a Könyvtár kiadványait nem egyházi intézmény vagy személy kereskedelmi célokra használja fel, akkor az elôbbi utalás feltüntetésén kívül még kérjük a haszon 20%-át a Könyvtár számára átengedni. A befolyt összeget teljes egészében a Könyvtár céljaira használjuk föl.

Elôfordulhat, hogy ezek az elvek bizonyos könyvekre nem vonatkoznak, mert a szerzôi jog nem a Könyvtáré. Az ilyen könyv része az állománynak, lehet olvasni, lelkipásztori munkára felhasználni, de kinyomtatása, -- bármilyan formában --, tilos. Az ilyen jellegû korlátozások minden könyvben külön szerepelnek. (Lásd a könyvek elektronikus változatáról szóló fejezetet!)

Hogyan lehet a Könyvtár gyarapodásához hozzájárulni?

Minden pénzügyi támogatást hálásan köszönünk, és a központi címre kérjük továbbítani. Az anyagi támogatásnál is fontosabb azonban az az önkéntes munka, amellyel állományunkat gyarapíthatjuk.

 Kérünk mindenkit, akinek a magyar katolikus egyház sorsa és az egyetemes magyar kultúra ügye fontos, hogy lehetôségeinek megfelelôen támogassa a Könyvtár munkáját. A munka egyszerû, bárki, -- aki már használt szövegszerkesztô programot --, részt vehet benne.

Hogyan lehet az állomány gyarapításában részt venni?

A munka egyszerûen egy-egy könyv szövegének számítógépbe való bevitelét jelenti. Elôször optikai beolvasással (szkennolással), automatikus úton, egy nyers szöveget készítünk, amit aztán az önkénteseknek ki kell javítaniuk. A munka lépései így a következôk:

1.	Ellenôrizzük, hogy a kiválasztott könyv szabadon másolható-e (nem esik-e szerzôi jogvédelem alá), vagy meg lehet-e kapni a Könyvtár számára a másolás jogát. Ez ügyben vegyük fel a kapcsolatot a Központtal.
2.	Ellenôrizzük, hogy a könyvet még nem kezdte-e el senki begépelni. Ez ügyben is vegyük fel a kapcsolatot a Központtal. A Könyvtár állandóan tájékoztat a begépelés alatt álló munkákról.
3.	A könyvet küldjük el a Központnak, ahol optikai beolvasással elkészítik a nyers szöveget.
4.	A Központ visszaküldi a nyers szöveget egy számítógépes lemezen a könyvvel együtt. A nyers szöveget tetszôleges szövegszerkesztô-formában lehet kérni. Ha az eredeti kiadvány nem alkalmas optikai beolvasásra (rossz minôség, régies betûtípusok stb. miatt), akkor az önkéntesnek kell a nyers szöveget is begépelnie.
5.	Végezzük el a nyers szöveg ellenôrzését és javítását. Ez a munka legidôigényesebb része, és ettôl függ a végleges szöveg helyessége! Kövessük a szöveg formájára vonatkozó megállapodásokat (lásd a következô részt).
6.	A kész szöveget küldjük vissza lemezen a Központnak.
7.	A Könyvtár ezután elkészíti a kívánt file-formákat és a könyvet behelyezi a Könyvtár állományába.
Megkötések a szöveg formájára

Mivel mindenki számára hozzáférhetô módon kell a szövegeket tárolnunk, egyszerûségre törekszünk. Általános szabály az, hogy semmilyen tipográfiai karaktert vagy kódot nem használunk, csak a billentyûzetrôl bevihetô karakterek szerepelhetnek a szövegben. A szöveg készítésekor kérjük a következô megállapodásokat betartani:

1.	Margó: 1 hüvelyk (2.54 cm) bal- és jobboldalt.
2.	Betûtípus: Arial, 10 pontos.
3.	Alsó idézôjel: két vesszô szóköz nélkül,
	felsô idézôjel: két aposztrófa szóköz nélkül,
	gondolatjel: két elválasztójel szóköz nélkül,
	idézôjel idézôjelen belül: aposztrófa (alsó és felsô idézôjelként egyaránt).
4.	Tabulátor karakter megengedett (a tabulátorokat fél hüvelyk, azaz 1.27 cm távolságra kell  egymástól beállítani).
5.	Semmilyan más formálási kód nem megengedett.
6.	Lábjegyzet helyett szögletes zárójelbe kerüljenek a hivatkozások száma (pl. [1]), és a hozzátartozó magyarázatok a file legvégén egymás után, mindegyik új sorban kezdve.
Érdeklôdés/Javaslat

A már meglevô állományról, a készülôfélben levô könyvekrôl, az önkéntes munka lehetôségeirôl és a Könyvtár legújabb híreirôl a következô címeken lehet tájékoztatót kapni:

1. levél:	St. Stephen's Magyar R.C. Church
	223 Third St., Passaic, NJ 07055-7894, USA

2. elektronikus posta (e-mail): felsoval@email.njin.net

3. elektronikus hálózat (World Wide Web): http://www.piar.hu/pazmany

Minôség -- állandó javítás

A Könyvtár állományának minôségét állandóan javítjuk, újabb és újabb változatokat bocsátunk közre (a file nevének utolsó két karaktere a változat számát jelenti). Kérjük ezért a Könyvtár minden tagját, olvasóját, hogy jelentsen minden felfedezett szöveghibát. A levélben (postai vagy elektronikus levélben egyaránt), közöljük az új, javított sort az ôt megelôzô és követô sorral együtt. Így a szövegkörnyezetben elhelyezve, könnyû lesz a hibát megtalálni és javítani. Miután a file új változata (új verziószámmal) felkerült a Könyvtárba, a régit töröljük.

Kérjük, a könyvekkel és a Könyvtár munkájával kapcsolatos észrevételeit, javaslatait, kritikáját közölje velünk! Segítségét hálásan köszönjük.

A könyvtár mottója egy szentírási idézet

Ha ugyanis az evangéliumot hirdetem, nincs mivel dicsekednem, hiszen ez a kötelességem. Jaj nekem, ha nem hirdetem az evangéliumot! Ha önszántamból teszem, jutalmam lesz, ha nem önszántamból, csak megbízott hivatalnok vagyok. (1Kor 16-17)